
Kyntien Latnphrang 


la kanc ka kot 'Ki Nongmait Lynti Ha Ki Lyngkha 
Mission’ la pynmih da ka Mission Board jong ka Balang 
Presbyterian ha Ri Wales bad la thoh ia ka ha ka ktien 
Phareng. Ka K.J.P. Synod ka la sngewdei ban pynmih ia ka ha 
ka ktien Khasi na ka bynta ka jingmyntoi ki nongpule ha kane 
ka ri. 

Kine ki khyndai ngut ki mishonari ki la pynlut ia la ka 
jingim bar oh ha kaba ialap ia ka Gospel, ha kaba iarap ia ki 
briew ha ka liang ka jiiigkoit jingkhiah, ha kaba ai jinghikai skul 
bad ha kaba kyntiew ia ka longbriew manbriew bad ia ka 
longrynieng. 

Kine ki sngewskhem ba dei 'ka jingaiei U Jisu Khrist, ka 
jingieit jong ki ia U Blei bad ka jingsnge^an ia ki para 
mynsicm’ kiba la pynlah ia ki ban ai ka jingshakri kaba bha tarn 
ia ki briew bad ka jingpynsaphriang ia ka Gospel ha kiba bun ki 
jaka kiba dum ha kane ka thiah Shatei Lam Mihngi jong ka Ri 
India. 


Rev. K. Shanpru, 

Executive Secretary, 
Christian Communication Department, 
K.J.P. Synod. 

JINGLAMPHRANG 


Kane ka kot ha ka jingshisha ka la del mih kham 
mynshuwa bad mynta ka la slem lypa. Don shibui' k! daw kiba 
pyrtud ban pynmih ia kanc ka kot. Hynrei nga dei uwei uba 
sngewkmcn ba ha kaba khadduh kanc ka kot ka la mih. 

Kine ki khyndai ngut ki mishonari kiba la thoh ha kanc ka 
kot, ki long kiba ia pher, hynrei la buh lang ia ki bad la buh 
khnang namar ba ka dei ban long kumta. Don napdeng jong ki 
kiba wan na shatci bad don pat kiba wan na shathie jong ka ri 
Wales. Ki wan ruh na Merseyside bad Manchester, ha kaba 
kiba bun ki Balang jong kine ki shnong ki la ai mon sngewbha 
ia ki brie .V shynrang bad kynthei bad ruh kiba la ai kylluid ki 
jingainguh naduh kaba sdang sha ka jingshakri ia ka kam U 
BIci sha shiliang duriaw. Kam long kaba lyngngoh ba don katto 
katne ki briew ha ri India kiba la ioh pdiang ia ki jingai ba bha 
haduh ba ki la ngeit ba ka Liverpool ka long ka nongbah jong 
ka ri V/alcs. 

Kine ki khyndai ngut ki mishonari kum kiwei pat ki para 
mishonari jong ki ki wan na nongkyndong bad na sor bad ka 
ktien Welsh ka long ka kticn tynrai jong ki. Ki la leil sha ki jaka 
kyndong bad ki jaka ki bym da ia tip paidbah ha ki bynta jong 
ka India kaba Shatei Lam Shatei Mihngi kaba la tip da ka 
kyrteng Assam ha kito ki sngi. Kine ki donkam ban hikai ha ki 
skul bad ki college, ki donkam ban ai dawai ha ki hospital bad 
ki jaka ai dawai bad ki donkam ban iaiap ha ki ia ka Gospel; 
baroh kane ka long ha ka ktien kaba ia pher na ka ktien tynrai 
jong ki. Kine suki suki ki la pyniadei ia lade bad kawei pat ka 
kolshor; ka kolshor Bengali ha ri them bad ka kolshor jong ki 



Tribal Mongolian ha ri lum. Kane ka long ka bym lah lait ia ki 
namar ki la dei ban shong ban sah la kumno kumno san snem 
lane kham bunsien hynhiew snem ha kita ki ri kiha ki la jicd 
ban leit haduh ka por wan shuti jong ki, hynrei ka la long kaba 
myntoi pynban namar ki la long ka bynta jong ka jingim jong 
kito ki briew kiba ki la shakri. Na kine ki jingthoh yn iohi ba 
bun na ki ki la shong la sah ha ka ri kaba ki ki trei hapdeng 
laiphew bad sawphew snem. I Miss Annie Thomas da ka 
jingkyntait jong i ban wan phai bad ban shongthait sha ri Bilat i 
la pynlut ia ki 66 snem ha India. Lehse i la long iba stad. Ka 
jingshongthait noh na ka kam, ia kiba bun ki mishonari ka 
pynlong pynban ka por jong ka jingbym shongsuk namar ki 
shorn pynban ba ki long tang ki nongwei ha la ka jong ka ri bad 
kim lah shuh ban leit khmih pat ia ka ri ha kaba ki la pynlut ia 
ka por kaba bun jong ka jingim jong ki. 

Kine ki khyndai ngut ki ai ia ka dur kaba biang ia ka 
jingtrei ba la maitphang da ka Balang Presbyterian jong ka Ri 
Wales ha kiba bun ki bynta jong ka Ri India. Ki la trei ha ka 
rukom trei ’’kaba rim" kaba dei ka jingtrei ha ki ri sha shiliang 
duriaw, kaba haba khmih mynta i kumba ka long ka rukom trei 
ki riew rim ha kaba pynphriang ia ka Gospel, pynkhiah ia kiba 
pang, kaba seng ia ki skul hangno gangno haba i don lad 
khamtam ki kam kiba long ha ka rukom ka jingsdang. Ka 
jingaiei U Khrist, ka jingieit jong ki na ka bynta U Blei bad ka 
jingieit kaba jylliew ia kito ki briew la jong ka la pynmih ia ki 
syntiew jong ka Gospel ha kiba bun ki jaka kiba kyndong ki 
bym da paw pyrthei ha kata ka ri kaba khraw ka Ri India. 


J. Meirion Lloyd 



REV. JOHN PENGWERN JONES 

1859-1927 


Kumba la ju tip, ka kam mishon jong ngi kum ki 
Welsh Presbyterian ka la sdang ha Sohra ha ri lum Khasi. 
Shathie jong ki lum Khasi ha ka them jong ka Wah Surma 
don ka jaka madan baiar ba la tip kum ka Ri Thor jong 
ka Sylhet. Kane ka iar sha mihngi shaduh ka Ri Thor 
Cachar. Ha ka aiom slap, kaba bun na kane ka jaka ka 
ngam hapoh um, bad ka jingiaid lynti ka long tang da ki 
lieng. Kine ki Ri Thor ki long kiba khapngiah bha da ki 
Bengali, ka jaitbynriew kaba iapher shibun na ki Khasi. Ki 
Bengali ki long na ka jaitbynriew Aryan bad ki dei na ki ar- 
4^1i ki niam kiba khraw, ka niam Hindu bad ka niam Islam 
(Muslim). 

Naduh kaba sdang, ki mishonari jong ngi ki la sngewkhia 
na ka bynta kine ki briew ha ki ri thor. U mishonari 
banyngkong jong ngi, u Rev. Thomas Jones, u ju leit jngoh ia ka 
Sylhet hateng hateng; u la pyniadei lok bad ki nong-Europe 
hangto. Ka Sylhet, da shisha, ka la long ka jaka pdeng ba 
donkam jong ka khaii pateng ha ki sngi jong ka East India 
Company. U Rev. William Lewis u la nang katto katne ia ka 
ktien Bengali khnang ba u lah ban iakren bad ki nongkhaii' 
Bengali kiba ju wan poi khah khah ha lewbah Sohra. Hynrei ka 
la hap ha u Rev. William Pryse ban sdang ia ka kam ha ki Ri 
Thor jong ka Sylhet bad Cachar. 

U Mr. Pryse u la kynriah ban leit shong sha Sylhet hadien 
ba u la pynlut khyndai bnai ha Sohra, bad ha kata ka oor u la 



nang bha ia ka ktien Khasi kat ban lah ban pynniih ia ka 
dikshonari kaba don palat 3,000 kyntien ha kata ka ktien 
khyndiat bnai hadien. Wat la u Mr. Pryse bad u M^*. Lewis ki la 
sngewskhem ba ki la leh i£^ ka kam kaba dei ha kaba plie ia ka 
jingt'^eikam bathymmai ha ki Ri Thor, ka Mission Board kam 
shym iahap jingmut bad kam mon ban da aiti pura sha ka kam 
ha ki Ri Thor. Kumba ar ne lai snem, la shim ba ka jingkynriah 
sha Sylhet ka long tang ka jingpyrshang, bad u Mr. Pryse um 
sngewthikna la yn dang shah ia u ban bteng ia ka kam kaba u la 
sdang. U Mr. Pryse u long u briew uba khlaih ba shait bha. U la 
iaid lynti kylleng ym tang ha ki jaka hapoh ka Sylhet hynrei wat 
shaduh ki Ri Thor ka Cachar, haduh ki lynter lum Borail. La 
pynlah ia u ban pynlong ia kinc ki jingiaid lynti da ka 
jingiapynbeit lem bad ka Bible Society ha kaba ka la ai ia u ia 
ki Kot Bah ban die bad ban iohsicw ia ki jingpynlut jong u ha 
ka leit ka wan. 

U William Pryse u la trei minol ha Sylhet haduh ka 1867 
ha kaba ka jingiadei jong u bad ka Mishon ka la dkut noh, 
hadien ka jingshakri kaba khadphra snem. Don sa arngut kiwei 
pat ki mishonari kiba trei ha Sylhet shipor ha ka por jong u Mr. 
Pryse, u Rev, Thomas Parry bad u Rev. Hugh Roberts. Haba 
ka jingiadei u Mr. Pryse bad ka Mishon ka la kut, ka jingsumar 
ia ka Sylhet ka la hap ha u Rev. Thomas .lones (uba ar). Hynrei 
u la dei ban leit phai noh sha Wales ha ka 1868 namar ka 
jingbymkhlaih ka met. U Rev. Hugh Roberts u la hiar na Sohra 
ban khmih ia ka jingtrei ha Sylhet. U Mr. Thomas Jones u la 
wanphai na Wales bad la buh ia u ha Sohra. Hynrei haba ka 
jingiadei u Mr. Jones bad ka Mishon ka la kut ha ka 1872, u 
Mr. Roberts u la wanphai noh sha Sohra bad ka Sylhet ka la 
sah khlem mishonari. Ha ka 1872 ki Nongpyniaid jong ka 
Mishon ki la rai ban iehnoh ia ka kam ha Sylhet. Hynrei ki 

mishonar' na ri Khasi xi la Icit jngoh ia kane ka jaka na ka por 
sha ka poi. ria ka 1879, u Rev. oiiffith Hughes bad u Rev. 
Jerman Jones Vi la leit jngoh ia ka Syihet, khamtam eh ban iada 
ia ki hok ka Mishon ha ka lingmane kaba la tei hangto ha ka 
jingiut kaba khraw na ka tyngka £1000 ba la iehnoh da i Mrs. 
Stark iba la im ha Syihet mynnor. Da ka jingsngewphylla ki la 
shem pynban hangto ia ka balang kaba rit hynrei kaba im, kaba 
iaseng tista ban mane Bici hapoh ka jingialam jong u Gour 
Charan Das, u ebanjelist, uba, hadien ba ka Mishon ka la rai 
ban iehnoh ia ka lyngkha trei, u la leit rung noh ha ka kam 
sorkar. Hadien ba la iohpdiang ia ki jingiathuh jong kine ki 
mishonari, ka Mishon ka la iakut ban plie biang ia ka jingtre; na 
ki Ri Thor. Ha ka 1866, u Rev. Jerman Jones, u Rev. John 
Roberts bad j Dr. Griffith Griffiths ki la leit jngoh ia ka Syihet, 
bad la ki Khristan ki la sah ha kata ka por sa tang ar iing, ki 
mishonari ki la pynbna ha baroh a’* ki jingiaseng S^igi U Trai ba 
ka Mishon ka la sir ati ia ka lyngkha trei sa shisien pat. Ki;*iita 
u Rev. John Pengwern Jone*" bad i lok jong u i Jane, lem bad i 
Mif'^S. A. John k: la kiew lieng sha India hr ka 1887 ban trei 
ha Syihet District, 

U Rev. Pengwe n Jones u long u traishnong ka 
Llangollen, ha kaba la kha ia u h< ka 13 tank u June 18.59. La 
pynnang pynslad ia u ha i skul rit ha la shnong bad u la jia long 
u nonghikai ha kata ka skul. Hadien kata u la kynriah sha 
Kenchester, Earulsley bad sha Hay. U la sdang ban ialap ha 
Hay bad la pdiang ia u kum u khynnah skul ha Trefeca College 
ha kaba u la pynlut kumba saw snem. U la iohpdiang ia ka 
jingkhot ban shakri ha ka Balang Presbyterian ha Mountain 
Ash ha ka 1884 bad la thung phadri ia u ha Trecastell ha ka 
1886. I lok jong u i long i khun jong u Mr. Howell Powell na 
Lloegr, Brecon. 

Tang shu mar iapoi ha Sylhet kine ki laingut ki mishonari 
thymniai ki la aiti iaiadc met bad mynsiem ha ka kam. I Mrs. 
Jones khamtam i la sngcwshitrhem shaphang ka jaka bad ia 
ki briew. Ah ! Shuwa ba ma i bad u lok jong i kin dep pynbeit 
pynbiang ia ki tiar ki tar ha ling ha sem, shitaiew duna hadien 
ka jingwanpoi jong ki , i Mrs. Jones i la khlad noh na ka 
jingshitom ka jingpang iapthem bad la tep ia i ha uwei u lum 
jingtep barit jong ki Khristan ha kaba la tep ruh ia ka met jong 
u William Pryse. 

U Sahep Jones u la paitdohnud namar kane ka jingduh. 
Ma u bad i "Janie" ki la ju iapyrkhat shibun kiei kiei na ka 
bynta ka jingtrei ha Sylhet. I Mem Jones i kumba i la 
sngewthuh lypa ia ka jingkhlad kloi jong i. I ju kylli ia u Sahep, 
"Phin k*h kumno lada nga khlad ?" U pat u jubab, "Ngan trei 
arshah." 

U la Ich hi thik kumta. La don ka jingiakren katto katne 
shaphang u paralok jong u, u Rev. Ceredig Evans (u Sahep 
Ceredig Evans bad i Mem jong u ki la iamih lang bad u Rev. 
bad i Mem Pengwern Jones) ban iabujli jaka trei bad u bad ban 
leit trei noh sha Ri Thor. La pyrkhat ba u Sahep Jones un kham 
duna ka jingsngewkynjah da kaba don ha ki ri lum. Hynrei u 
Sahep Jones um sngewdonkam kum kata ka jingpynbeit. 
Hadien ka jingshongthait shipor ha ki ri lum u la leit phai pat 
sha Sylhet ban tur pyrshah ia ki jingeh jong ka lyngkha trei kaba 
la iehnoh shrah. 

Na ka daw ba ka Sorkar ka la shim noh ia ka jaka kaba 
bun ba la aiwai ha u Rev. William Pryse haba ka Mishon ka la 
iehnoh ia ka kam ha Sylhet, la don sa tang kawei ka ilng ba 
dang sah jong ka Mishon. Kumta, u Sahep bad i Mem Jones ki 
la poi shong ha kane ka iing ha kaba nyngkong bad i Miss John 

1 la sah shipor ha iing Jong u Deputy Comissioner. Hynrci 
hadien lai bnai u Sahep Jones u la kynr|ah noh na kata ka iing 
kumta ba i Miss John in ioh la ka jong ka jaka sah. U la leit 
sah bad u Mr. Greaves, u Nongbisliar ha kata ka jaka. Kane 
ka long ka jingpynbeit kaba ia biang na ka liang ka jingioh 
paralok namar u Sahep Jones khlem artatien un dang 
sngewkynjah ha kane ka por. Kiwei pat ki paia dohlieh ki ju 
iarung iamih ha iing u Nongbishar. 

Hynrei na ka liang ka jingtreikam kane ka long ka 
jingpynbeit ka bym da biang; ka iing u Nongbishar kajng 2 d 

2 mail na iingmane bad ha ka por slap u Sahep Jones u la shu 
shah jhich lynter ha lynti sha iingmane bad haba wanphai. Ka 
ling jong u Nongbishar ka la jngai than ia kiba bun ki 
nongpyrshang ban wan iasyllok ia ki kam niam bad u Sahep. 
U Mr. Greaves u dci u nongbud jong u Swedenborg (u 
riewpyrkhat ba ialap shaphang ka jingbymbat pyrkhing ki 
nongrim jingngeit Khristan) tangba u iai long hi u Khristan uba 
shitrhem. Ma u bad uwei u nongrep slasha na Europe uba 
kyrteng u Hudson, ki leit jingiaseng thikna bha ha ka iingmane 
jong ka Mishon. Hynrei ka jingiaseng Jingkhawai U Trai kaba 
nyngkong eh jong u Sahep Jones bad i Miss John ha kata ka 
iingmane ka la long ka jingjia kaba sngewsih. La don hangta 
sanngut ki Khristan trairi lero bad ki mishonari, bad ki tiar ba 
la pyndonkam ki long da ki jingai sngewbha shongkurim u 
Sahep bad i Mem Pengwern Jones namar bym don da kiwei 
pat ki tiar. 

Ha u April 1888 ki mishonari ki la shim wai ia kawei ka 
kamra ha shnong ban pynlong jingialang ban iakren ia ki 
subjekt niam. Ki briew ki la iawan paidbah sha kane ka 
jingialang. U Sahep Jones u thoh ba ki Hindu ki iatainia 
bad u ha ka sur ba jai jai. Hynrei um lah ban pynbeit ia ki 

na ka jing^ geit jong ki ba U Biei u long u Nongpynlong jong 
ka jingsniew bad jingbha. 

Haba u Saliep Jones u la wan poi ha Sylhet u la shem ba la 
lah don Ivpa kawei ka skul kyn<^hei, ka skul ba la sdang da ki 
dohlieh. Ki nongpyniaid skul ki la tyrwa ban aiti noh ia ka slia 
ka Mishon ha ka kyndon ba yn ym don ka jinghikai niam ha 
ka. U Sa'; 2 p Jones u la iasyllok bad ki para mishonari kiba ha 
ka lyrtikha trei bad la pdiang ia kane ka kyndon. Toi hiuma, 
kino kino ki khynnah kynthei Khristan kiba long ki khynnah 
skul - don arngut ~ kin ioh ia ka jinghikai Khristan. 1 Miss 
John i la hikai suhjaih ha kane ka skul, u 3ahep Jones ia ka 
jinglcm jingput, bad ia i Miss Sen Das, i khun jong u ebanjclist 
Gour Charan Das, la ai kam ba in \ ikai Bengali. Khiemarlatien 
la don kiwei de ki .subjekt ba la hika* 

U Sahep Pengwern Jones u long u nongtem nongput uba 
tbit, bad u la kut jingmut ban pyndonkam pura ia kine ki sap 
jong u na ka bynta ka kam iaiap. U don kawei ka jingtem 
organ na Liverpool, kaba rit ba lah ban rah shane shatai da 
kaba suk. La pyrsad Iyer da ka kti kadiang bad tern pat da ka 
kti kamon. La buh bha ia kane ka organ ha ka jingsop ban iada 
ia ka na ka jingsngem jong ka por slap. U Sahep Jones u ai 
kyrteng ia kane ka organ ‘Y Genhades Fach’ (i Mishonari 
Kynthei iba rit). U ju rah ia ka man la ka sngi, lada shah ka 
bneng sha ki artylli ki icw bah ha Sylhet bad u tem bad rwai 
artat ban ring ia ki paidbah kumta ba u lah ban iaiap ia ka 
Gospel ha ki. Ki Bengali ki la sngewphylla ba u lah ban tem bad 
pyrsat Iyer ia ka organ ha kajuh ka por. La ia kane ka 
‘Genhades Fach’ la iabud rukom, ne la wanrah ia kane ka 
jingmut na shawei pat, ka long ka jingshisha ba la don kynrei 
kum kine ki organ kiba rit ba la pyndonkam mynta mynne 
hapdeng ki Bengali. U Sahep Jones um da i don ka jinghiew 

kaba sngewtynnad ia ka rakom rwai ki Bengali, a kaba u ju 
ong ba la pynlong da ka 'jingialyn liar jong uwei pa uwei*; 
kiimta u la hikai ia ka Ionic / olfa bad ia ki sur na ri Sepngi ia ki 
Khristan train. U la dei bar !ah pynjan ia ka jingsngewp>rshah 
jong u ia ki sur Bengali hadien* don bun ki jingrwai ba lah 
bar. rwai tang ha k: sur Bengali ha ka kot jingrwai kiba u la 
pynmih na ka bynta ki Khristan ha Sylhet. 

U Jahcp Pengwern .lonc's u la h*kai katto katne ki sur 
Wcbi ia ki Bengali; ia kine la pyndonkam kum ki sur ia ki 
jingrwai Bengali. Shisha, haba ii wan shuti sha Wales u ju 
hikai ia ki jingrwai Bengali ia ki khynnah Skul Pynpaw. 
Kawci na ki ka ‘Amar choli alote’ (Ngin iaiaid ha ka Jingshai) 
ka ia nangsniewdur katba ^ang iaid -a por ban kylla long 
‘Amsei jolly ar oi te’ (Ka por sngewbha hadien ba la dep diii 
sha) ha ka kticn Welsh. Hynre* kawei pal ‘Cynnau yn fy 
nghalon dan’ (Tbeh ia ka ding ha ka dohnud jong nga) ka 
long kaba iarwai sngewtynnad bha ha ka kticn Welsh ha ka pur 
ba nga dang khynnah. 

Sawdong ka Sylhet don ki kper slasha ba la pyniaid da ki 
dohlich. la ki nongtrei ha kine ki kper .slasha la wan ialam 
kliainbun na sha Orissa. Don kacto katne tia ki kiba ! mg ki 
hymn ing pule bad kiba dang sah bicit ha ki jingmut 
jingpyrkhal. U Saliep Peng’wern Jones ‘:hcn shen u h 
pyniakynduh bad kmc ki Khri.sian. Hynre. kine ki 
nongpyniaid dohlieh kim kloi ban pdiang ia ki jingiadonkti 
na shabar. Uwei na kine ki nongpyniaid ii la byjngem ban 
pyndait da ki ksew jong u ia u mishonari lada ii leit jngoh ia 
ka kper slasha jong u. IJne u briew, kalkum u Sahep Jones, u 
hiew ialade ba u long u Khristan ! La kumno kumno u 
mishonari u la lah ban kyrsiew ia ka jingiatipiem jong uwei 
arngut na kine ki nongpyftiaid. U la pynbor ia ki ban tei ki skui 


7 



ia ki Khristan bad ban shna ka ling ia u nongfaikai skul trairi. 
Hynrei ka daw ba kongsan eh jong ka jingiakynat imat ka 
long ba ki mishonari ki ban ia ka jingdonkam ban rakhe ia 
ka Sngi U Trai katba ki nongpyniaid kper slasha pat ki kwah ia 
ki nongtrei baroh ban trei baroh shitaiew. Wat la katta ruh, la 
lah ban seng balang ha ki sawtylli ki kper slasha, kata, Doldeli, 
Khadimnagar, Lakatura bad Manlicherra. Ha ki snem kiba 
hadicn ngi shem ba u Sahep Jones u la iaiap hynhiew sien ha ka 
Sngi U Trai, u la Icil poi ym tang sha ki balang ha Sylhet (don 
artylli bad kawei ka jaka pdeng iaiap ha ka nongbah ki) 
hynrei ruh sha kinc ki kper slasha kiba don bun mail na Sylhet, 
lem bad ka organ rit ha tohtit jong u. 

Ha ka 1891, la plie lai tylli ki kamra iing mishon 
bathymmai ha shnong Sylhet, ka Welcome Hall, ka Gospel Hall 
bad ka Jubilee Hall. Ha kine ki kamra heh, nalor ka 
jinghikai BaibI bad kijingiaseng iaiap, la pyndep ruh katto 
katne ka kam ai dawai dashin. Nga hi nga kynmaw ba ki 
briew ki iai wan na nongkyndong ban phah peit (da u thyrnia) 
na ka bynta ka jingpang niangthohlieh ha kawei na kine ki 
kamra ha ka 1942. La ai ha ki mishonari u jri eksamin, u 
thermomitar bad ka synduk ba dap da ki tiar shuwa ba kin mih 
sha ri India ha ka por jong u Sahep Jones. Wat u dohlieh u bym 
pat shym da ioh jingtbit u lah ban leh shibun ban iarap ia kiba 
pang ba shitom hapdeng ka jingbieil bad jingngeit bieit sohsat 
jong ki nongkyndong. 

Namar ba la don bun ki nongshon kot kiba nang (ha ki 
dak Bengali) ha Sylhet, u Sahep Jones u la lah ban pynmih bun 
ki kot lyngkdop bad kot rit ha ka ktien Bengali. U la pynmih 
ruh artylli ki kot khubor ba shisien shibnai, ba la khot, 'U Lok 
jongka Sylhet' bad Paralok jongki Kynthei ka Bengal' y kaba 


8 



thoh ia kiba bun ki liang jingtrei hapdeng ki kynthei, ka 
kot khubor kaba hadien ka la long ha ka ktien Phareng. 

Ha ka 1905, u Rev. Pengwern Jone? u la pyrshang ban poi 
sha kiba bun ki jingialang ha Mussoorie bad ha kiwei de ki jaka 
lum shongpyngngad ha ri India. Ym stem ba la bna nam ia u 
kum u nongialap ba shitrhem bad badonbor ha ka ktien 
Phareng bad la ju khot sngewbha bunsicn ia u ban ialap ha ki 
jingiaseng kylJeng ka ri India. 

I Mem T. E. Pugh (ba la khlad noh) i ju iathuh ia ka 
jingiathuhkhana shaphang kawei ka khynnah kaba shiteng jait 
kaba i la iak>mduh ha Darjeeling. Kata ka khynnah ka ia iathuh 
ia i ba ka la kylla kaba mut lyngba ka jingialap jong u Sahep 
J.P. Jones. Ka la batai shaphang u nongialap. Ym don 
jingartatien satia ba u dei u Sahep Pengwern Jones. 

Ha ka 1907 u Sahep Pengwern Jones u la shongkurim 
biang. I lok baar jong u i dei i Miss Ellen Brownlow, i kynthei 
shiteng jait ba la kha ha Cocheela Tea Estate, Cachar. I Miss 
Brownlow i dei ka khunruid jong i Anne Jane Jones, i khun 
jong u Rev, Thomas Jones, u mishonari ba nyngkong eh jong 
ngi. La ri ei ia i da u Sahep William Pryse, bad i la iarap ia u ha 
ka jingtrei ha Sylhet ha ki por kiba dang sdang. I Miss 
Brownlow i long ka briew kaba tbit shibun, bad la batai 
shaphang jong i ba i long iba tip bha ha kiei kiei kiba iadei bad 
ka ri India. Da ki bun tylli ki snem, shuwa ka jingshongkurim 
jong i, i la hikai ha ka skul kynthei jong ngi ha Sylhet. Ine i lok 
bathymmai jong u i la leit lang bad u Sahep Jones haba u leit 
shut! sha Wales ha ka 1908, 

Hadien ka jingiathoh jong ki ha ka 1907, u Sahep bad i 
Mem Jones ki la mih noh na Sylhet sha M'aulvi Bazaar, ka 
shnong kaba rit ban ianujor bad ka Sylhet, hynrei ka long ka 

iaka pdeng jong ka )aka kaba iar bad ba donkam. Hangto u 
Sahep Jones u la jngai eh na ki jaka shon kot ban dang bteng 
ban pynmih ia ki kot ^yngkdop bad kot khubor. Hynrci ma u 
bad i lok jong u ki la shem ka lad bathymmai na ka bynta ka 
jingshitrhen*. bad ka jingieit Khristan jong ki ha kaba seng ia 
kawei ka iing khunswet ia ki khynnah shiteng jait, kiba bun ki 
long ki khunrei jong ki trai kper slasha dohlieh. Khala khala 
ki la ri laiphew ngut ki khynnah ha iing jong ki ha Mauivi 
Bazaar. Ki khynnah ki iashong iasah bad ki mishonari; ka Iyer 
hangta ka long kum ka iing la jong. I Mem Jone<^ i long ka kmie 
kaba sbun ia kine >1 khunswet. Bun na ki khynnah ki la san ban 
long ka jingmyntoi ia ki mishonari; bun napdeng iong ki ki ia 
jop ha lei iingshongskul haduh ki Skul Bah bad ki L trei ia ki 
kam kiba don jingkitkhlieh. vlwei na ki ha kawei ka por i la 
trei kam sumar pang ha ka hospital kaba don jingiasnoh bad ka 
Atomic Energy Establishment ha Harwell). 

U Sahep Jonco u long uba don ka jingngeit kaba khlaih ha 
ka jirgduwai. H pynlong ki jingduwai man la ka sngi ia la ka 
"ting ka sem" ha Mauivi. Ka don kawei ka jingjia ba la 
iathnh da iwei na ki ‘khun’ jong u. Ha kawei ka step u la iathuh 
ia ki ha ki jingiaduwai ba ka baisikl ba la rim jong u ka la sniew 
bad ba un kyrpad na U Blei da kawei pat kaba thymmai U la 
leh ia kane. Hadien shipor ha kat ka sngi u nongtrei ha kawei 
ka kper slasha u la wanrah ha u kawei ka shek, kaba biang ban 
thied ia kawei ka baisikl bathymmai. 

U Sahep Jones u dor. kawei ka "basha" - ka iing siej kaba 
rit - ha Mauivi, ba la thaw kham pajih na ka iingheh. U ju 
leit shakata ka 'basha’ man la ka por step ban pynlong ia 
ka 'Jingduwai Step’. La katto katne . snem u la long u 
Sikretr.ri jong ka Prayer Union jong ka Bengal bad Assam, 

bad u editor jong ka kot khubor jong ka kaba kyrteng "The 
Remembrancef (U Nongpynkynmaw*). 

Shisien haba u dang kren ha ka 'Sasiwn’ ha Wales, u 
Sahep Jones u la dumok ia ki parabangeit ba, haba u la iohi ia 
ka kamra ha ka ‘Sasiwn’ ba la buh kyrpang ban iadih duma, urn 
iohi pat ia ka kamra ba kyrpang ban iaduwai. 

Hynrei la u long u briewjong ka jingduwai u Sahep Jones 
u long u briew uba pynpaw ruh da ki kam. Kawei na ki jingeh 
kiba khrawtam jong ki nongkyndong ha ri India ka long ka 
jingkitram. Lada u jingthung um long kim don da kawei pat 
ka lad hynrei tang ban leit sha u nongairam wat la ki tip ba ka 
dor shim sut jong u kan long kaba heh palat ba kin ym lait shuh 
na ki tyrsim jong u. U Sahep Jones bad kiwei pat ki para ba 
iadei jingmut ki la seng ia ka Cooperative Bank ban iarap ia 
ki nongkyndong ha ki por kiba khim khail. Da ki bun ki snem 
u Sahep Jones u la long u nongpyniaid ia kanc ka Bank. 

U Sahep Jones u long lehse u mishonari Welsh uba 
nyngkong eh ban pynlong ia ka jingialang ka put ka tern, 
ka rwai ka siaw, ka thoh ka tar (Eisteddfod) ha India. Ha ka 
1904 shuwa ba un mih noh na Sylhet, u la pynbeit ia kaba 
kum katei ka jingialang ban leh ha ka ktien Phareng. 1 Miss 
E. M. Lloyd (hadien i lok iba ar jong u Sahep T.W. Reese) i ia 
long ka nongtem ha kane ka jingialang, bud uwei pat u nongtrei 
Sorkar, u Mr, J. B. Fuller, u la long u nongiakyrshan. Niuma, 
ym don jingthoh ba la pynlong biang ia kaba kum kane ka 
jingialang hadien kanc, la i Dr. Helen Rowlands i la pynlong 
ia ka jingialang ki nongrwai ha ka ktien Bengali ha Karimganj 
ha ki snem kiba hadien. Ki jingiatynjuh jingtbit ha ka jingialang 
ha Sylhet ki long naduh kaba suhksai ha u thyrnia haduh 

kaba thohei ei ban batai shaphang u hati, bad naduhkaba 
lit ia u let haduh kaba shna jingrwai. 

Ka jingkhlad noh jong i lolc iba ar jong u (lehse ha ka 
1925) ka la long ka jingtangon kaba jur ia u Sahep Jones. 
Nalor ka jingduh jong u shimet, ki khynnah kiba pynlong 
ia ka ungjong ki lem bad u ha Maulvi ki la duh ia ka 
kmie kaba ieit, bad wat la i para kynsi u Sahep Jones (i 
para jong i lok jong u) i la wan ban iarap ia u ha 
Maulvi, ka jingkit kaba kham khia ban sumar ia ki 
khynnah kynthei ka la hap ha u Sahep Jones. Kane ka 
la long ka por jong ka jingtynjuh ia u. 


Hynrei kaba kham sniew ka la wan jia na ka daw ka 
jingpynkhih jong uwei u riewkhmat jong ka kynhun 
Khrjstan ha ri thor; iwei ar na ki khynnah kynthei ba u la 
pynsan pynrangbah ki la mudui pyrshah ia u, ki da ong ba 
u la leh bymdei ha ka jingiadei bad ki. Ym don jingartatien ba 
u Sahep Jones u la sumar ia ki khynnah kynthei kiba la 
pynsan ha ka iing jong u kum la ki khun bad kumta u la 
pynpaw ia ka jingsngewieit jong u ia ki. Hynrei ka rukom 
pyrkhat kaba shu tharai sniew bad ka mynsiem trai-ri 
kaba nangsan ha ri Ipdia ha kane ka por bunsien ka 
pynpaw ialade ha ka jingbishni ia ka kyrdan bad ka iktiar 
jong u dohlieh. La ki jingmudui ki long ki bymdon nongrim, ka 
Mishon kam lah ban shu iaid lait ia ki ha kane ka Iyer jong ka 
jingtharai sniew, bad la pynlong ka jingtohkit kaba bniah ia 
kine ki jingmudui. Ka jingmih na kata ka jingtohkit ka long ba u 
Rev. Pengwern Jones um don jingthohbria ei ei. Hynrei ka 
dohnud jong u ka la pait. Ka jingshisha ba katto katne na 
kito kiba u ieit eh ki la phai pyrshah ia u ka la long ka 

diengphna kaba khia ia u bun bah. Ki para mishonari jong u ki 
la pyrshang ban pynbor ia u ban leit shuti; u la lah leit shuti sha 
Wales tang arsien ha ki sawphew snem ! Hynrei u la kyntait 
ban leh ia kane; ym lah ban iehnoh ia ka *iing’ jong u. 

Hynrei, khyndiat bnai hadien ha ka 1927, u la ioh ka 
jingshitom pangshit kaba jur. Ha kawei ka miet, i para kynsi 
jong u, i Miss Brownlow, bad iwei na ki khynnah'kynthei, i 
Grade, ki dang iashongkai bad u haba la don ka jingtied 
pyrthat kaba shyrkhei kumba 4.30 mynstep 1cm bad ka leilieh 
kaba la tied ia ka tnum sop phlang jong ka ling ha Maulvi. La u 
slap u la hap jur ka tnum ka la kem ding. Ki la tied ia ki baje 
baroh ban kyrsiew ia kiba don ha iing. U Sahep Jones u la ong 
ia ki kynthei ban thep ia ki jaih phong bad jaih siangthiah ha ki 
almari dieng ban rah noh shajngai. Ha kata ka por, da ki hajar 
ki paidbah nongpeitkai ki la ialum sawdong ka iing ban iakhmih 
ia kita ki traishnong kiba iapynlip ding. Ki pulit ki la shcm 
shitom ban pynbeit ia ki paidbah; bun na ki jaih la shahtuh bad 
la pynjot thiaw ia ka iing lait sa tang ki nar ba pynieng iing bad 
ki kynroh mawit. 

Ka jingkyndit bad jingshah ha ka bneng ba kum kata ha 
kata ka miet ka la nang pyntlot ia u Sahep Jones uba ia tlot 
lypa. U la leit sha Conoor da ka jingkhot sngewbha jong u 
paralok jong u, u Sir Robert Staines, ban shongjahthait bha. 
Nangto u la leit da ka jhad sha Singapore Icm bad uwei u 
paralok, u Captain Carre. Kam shym la myntoi ei ei ruh em. U 
la wan phai biang sha Calcutta uba nang kham tlot shuh shuh. 
Arngut ki mishonari, u Rev. Lewis Evans bad i Miss Helen 
Rowlands ki la iakynduh ia u ba Calcutta bad leit ialam ia u sha 
Shillong. Hynrei wat u Dr. Gordon Roberts ruh um lah leh ei ei 
shuh. U Sahep Pengwern Jones u la khlad noh hangto ha ka 25 
tarik u October 1927 bad ia ka met jong u la lep ha Shillong. 

Da kaba don jingmut, u paralok barim jong u, u Sahep Ceredig 
Evans, u la phah khubor sha Wales 'u Pengwern ha ka 
jingshongjahthait’; kane ka mynsiem bakhraw bad bym ju 
shongthait ka la shongthait shisha ha kaba khadduh. 

La tei ia kawei ka lingmane ban pynsah kynmaw ia u 
Rev. J. Pengwern Jones bad ia i lok jong u kumba shimail na ka 
Mission Compound ha Maulvi Bazaar hapdeng shnong. Ki 
Khristan na sawdong ka ri Thor Sylhet bad Cachar ki la iatuid 
ban plie ia ka ha ka 1929. Ki la iaiaid na Mission Compound 
shaduh kata ka iingmane ki da iarwai iynter lynti, ka jingai 
burom ba pynsngewlung mynsiem ia u Tengwern’, u nongrwai. 
U para nongtrei jong u, u Rev. J. W. Roberts, uba la leit bud ia 
u sha Sylhet, bad u Subodh Dutta, u nongialap Bengali 
bakhraw jong ka Sylhet, ki la pynpaw ia ka jinghiewkor ia une u 
riewkhraw bad u nongtrei bym ju sngewtiot ha ka Brisoh U 
Kynrad ha ka jingshakri ka ban sa wan. 

Ym don jingartatien satia ba u Rev. Pengwern Jones u la 
iehnoh ia la ka matti ha ka jingtrei ha ka Ri Thor. Yn iai 
kynmaw ia u da ka jingsngewnguh bad ka jingsngewieit da ki 
Khristan jong ka Sylhet. 

- 0. G. Merfyn Jones 

U DR. EDWARD WILLIAMS, JOWAI 

1866-1925 


Namar ba nga la lah buh jingmut naduh dangrit ban leit 
sha India kum u mishonari, nga la lah pule katba nga lah ia ka 
histori jong ka Foreign Mission ka Balang jong ngi ha ri India, 
bad kumta nga la ju tip bha ia ka kyrteng u Dr. Edward 
Williams, uba la long u mishonari ha ka kam jingpynkhiah ha 
Jowai. Ngam shym la poi pyrkhat satia ha kata ka por, toi, ba 
hadien katto katne snem, i lok jong nga bad ma nga ngin shakri 
palat 25 snem kum ki mishonari ha Jowai, bad kumta ban tip 
shibun shaphang ka jingim bad ki jingtrei prat lynti jong u Dr. 
Edward Williams. 

Ka shnong jong u ka long na Corwcn ha Merionethshire, 
bad la kha ia u ha ka 9 tarik u December 1866, u khun jong u 
Sam bad ka Margaret Wiliams. Hadien ba u la pynlut shisnem 
ha ka Theological College ha Bala, u la leit sha London, ha 
kaba u la pyndep ia ka jingpule doktor. U la shongkurim ia ka 
Miss Dora Williams, kaba na Corwen hi, bad ki la iamih 
ryngkat bad ii Rev, bad Mrs. Edward Hugh Williams na 
Liverpool ha u September 1893. Ban leit sha ri India ha kito ki 
sngi ka long da shisha ka kam kaba eh, bad ki la dci ban 
iakynduh bun ki jingjynjar. Ka jingiaid lynti jong ki mishonari 
kiba nyngkong eh ka la shim por haduh san bnai. Hynrei ha ka 
por ba u Dr. bad Mrs. Williams ki la mih da ka jhad, la lah plic 
lynti na Suez Canal, hynrei la katta ruh, don bun ki jingma bad 
jingbymithikna, bad hadien ba ki la hiar ryngkew ha India, la 
don ka jingkylla ba kynsan ha ka jinglong ka suihbneng na ka 

jingshit kynsan jong ka Ri Thor.sha ka jingbeh Iyer pyngngad 
jong ki ri lum. Ka bynCa kaba khatduh jong ka jingiaid lynti da 
ka bos ka long ka jingkicw artct lajan 6000 phut, lane ban shu 
kren pynkhraw lajan arshah ia ka kynjang jong ka Snowdon. 

Kawei na ki jingeh kiba nyngkong nyngshap ka long ban 
nang bha ia ka ktien khnang ba lah ban iakren bad ki 
traishnong, bad ban iasngewthuh ia ki jingkwah ki jong uwei ia 
uwei pat nalor ka jingialap ia ka khiibor babha. Ka ktien pdeng 
ba la khmihlynti ia u mishonari ban nang bha ka long ka ktien 
Sohra, kata, ka ktien ha kaba la pynkylla ia ka Baibl bad ia kaba 
la sngewthuh paidbah ha baroh kawei ka ri, la kumno kumno 
hapdeng kiba la nang la stad. Katba ka ri Jaihtia, hiuma, ka don 
la ka jong ka ktien Tnar’ nc ‘Synteng* bad khnang ba lah shisha 
ban iakren iakhana bad ki briew kiba shong sha ki jaka ba 
kyndong jong ka ri Jaihtia, ka long kaba donkam ban nang ban 
kren ia ka ktien Pnar. Haba kren kyllum, ki mishonari kiba 
nang ia ka ktien Welsh, ki kham suk ban kynnoh Khasi nc Pnar 
ban ia ki mishonari kiba nang tang ia ka Phareng. La katta ruh, 
bun na ki mishonari ki la pynlong ki "jingkren ba bakla" bad ki 
la kren ia kici kiei ki bym lah long, namar ka jingbakla ha ka 
rukom kynnoh ne rukom ban ia ki kyntien. Sniewbok ki Khasi 
kim ju pynbeit ia ngi ne pynpaw ia ka jingbym mynjur. Uno uno 
un jyn da la khmihlynti ia ki ban rkhie iapler ne la kumno 
kumno ban phuhsamrkhie, hynrei ki la shahshkor kyndiang 
kum ki nongbishar. Haba la kdew pyrshah ia ki shaphang kane, 
ki ia jubab, "Oh cm, ngim nud ban rkhie ia phi kiba la ai 
jinghikai ia ngi ba ngin tip ia bun kiei kiei." 

U Dr. Williams bad i Mem jong u ki la sngewthuh ba ki la 
poi sha ka jaka ba dang idonkam eh ban sdang hospital. Ka 
long kaba dei shisha ba u Dr. A.D. Hughes u la tei ka kynja 
hospital ha kawei pat ka bynta jong ka Jowai, ha kaba, da kaba 

jia ryngkhat, ka hospital kaba mynta ka ieng. Ka dispensari u 
Dr. Hughes ka kham jngai na ungmane bad u Dr. Williams u 
kwah eh ban shong ban sah mar syndah ka iingmane. Ka la long 
markhap ia ka iingmane, ha kawei pal ka liang, ba u la tei ia ka 
hospital jong u kaba la long kam hadien 20 snem. U Dr. 
Williams u la trei minot shibun eh bad kata ruh hapdeng ka 
jinglong hyndai ba dang sahdien. Hadien ka jingpynkhih kaba 
20 snem na ka bynta ka hospital thymmai, ha u October 1913 u 
la buh ka jingkyrpad bakhatduh ban pynmih £3,500/- khnang 
ban pynlong kam ia ka jingangnud jong u. "Nga ngeit,” u la thoh 
sha ka Home Board, "ba phin ym kyntait ia ka jingkyrpad jong 
nga. Lada phin mynjur, kane kan long ka hospital kaba 
nyngkong eh ka ban iadei dur bad ka kyrteng, hadien ba nga la 
trei minot 20 snem lynter khlem sangch." U la iathuh ia ka 
Home Board ba baroh shikatta u la dei ban sngewhun tang bad 
ka dispensari, ka kamra ap ki nongpang, ki kamra eksamin bad 
kamra puid briew bad artylli ki kamra thiah nongpang kiba 16 
phut la 14 phut kawei bad katto katne ki ling ki sem. La 
hapdeng kane, u la kdew ba ki nongpang, ha ka lyiur ba la lah, 
ki la poi sha ka 250 ngut bad ba u la pyndep ruh katto katne 
sicn ki jingpuid briew kiba donkam bad kham kyllaih. U la ong 
shuh ^huh ba ka Sorkar Assam ka la pyni ia ka jingsngewtynnad 
kaba khraw ha ka kam kaba u la leh, bad ka la pynpaw ia ka 
jinghiewkor jong ka ia kane ka kam jingshakri parabriew da 
kaba la la bei pisa £4,500 ban pynbha ia ka dispensari. 

Kane ka jingkyrpad ia ka Home Board ka la seisoh ha 
kaba Lhatduh bad la ai pisa ia u ban seng ia ka hospital kaba 
sawphew jingthiah, bad la plie ia kane ha ka 1914. La hapdeng 
ka jingsngewdiaw jong u namar ka jingpynslem jong ka Home 
Board ban pynlong kam ia ka jingkyrpad jong u, kito ki snem 
ba shu ap khmihlynti kim shym long lehnohei. U la thaw ia ka 

rukom jingsumar pang, bad ki briew na ki jaka kyndong jong ka 
ri Jaintia ki la sngewsuk jingmut bad kane ka jingpyrkhat ban 
shah sumar da ki rukom sumarpang ki nongsepngi bad lyngba 
ki hospital. Ynda haba la tei ia ka hospital, ki briew ki la lah 
pynkhreh ia kata bad ki la tip ia kaei ba kin khmihlynti. Ki la 
pdiang ruh ia ka jingpyrkhat jong ka jingdonkam ban da siew 
pisa na ka bynta ka jingsumar kat kum ka jlngkot bor jong ki. 

La tei ia ka hospital ha syndah ka iingmane Jowai, kaba 
biang bha ia u bad ia ki jingdawa jong ka kam jong u, namar 
naior ka kam jong u ha hospital, u la khmih ruh ia ka balang 
bad ia ki jingtreikam jong ka baroh. U la dei khmih ruh ia ki 
Skul Mishon bad kitkhlieh ban siew ia ka tulop ki nonghikai 
bad ka jingdawa jong kane ka kam ia u ka long ka bym lah 
mutdur. Ka jingpyniaid ia ka hospital bad ia ki nongtrei ka la 
long ka kam kaba la biang ia uwei u briew. Naior kane, ka 
balang bad ki jingdonkam jong ka ki dawa ia ka jingpynleit 
jingmut jong u bad bunsien ki jingiashong komiti balang ki neh 
haduh ban da miet ngaih, bad u lah ban shah khot sha kawei na 
ki ling ha kata ka shnong lane teng teng, sha kawei pat ka 
shnong, jngai katto katne mail. Lem bad kine baroh u la dei 
ban peit ia ki hostel, ha kaba ki khynnah na ki nongrit kiba sha 
jngai ki shong ki sah ha ka por long skul namar ka long ka bym 
lah long ia ki ban leit phai sha i'ing man la ka miet. Naior ka 
jingjngai, don ka jingma na ki mrad khlaw, bad ki umbah ki ju 
rong noh ia ki jingkieng ha ka aiom slap. Ki don ruh ki 
jingdawa ia ka por jong u ban leit sha ki komiti jong ka Mishon 
bad Balang ha Shillong, ka nongbah jong ka Assam, kaba jngai 
haduh 30 ne 40 mail. La bun snem u la long u Secretary ia ka 
komiti ki mishonari kaba peit ia ka jingiatreikam snge\^huh 
jingmut hapdeng ki mishonari bad ka Home Board. La oig ba 
la don katto katne sien haba u leit phai sha iing da u kulai, u ju 

kynmaw ba don ki kam kiba la dei ban buh hakhmai ka komiti 
ki la kum iaid lait noh na ka jingpynleit jingmut jong u; kumta 
katba u dang pynlut ia ka por premmiet ha ka Dak Bangla 
Sorkar ha shiteng lynti na ling, u ju pynrung ia kine ki kam ha ki 
jingiakut. Ynda ha kawei pat ka jingialang, hadien katto katne 
bnai, haba la pule ia ki jingiakut, don mano rc uba ong, "Ngam 
da kynmaw ba la iakren ia kata ka kam bad dei ban pyndam 
noh ia kata ka jingthoh"; hynrei ka jubab jong u ka long, "Lehse 
em, hynrei ngi la dei ban iakren ia ki", bad ka kam ka la shu kut 
noh hangta. 

U la bat lakam bha ia ka balang bad ia ki kam jong ka 
baroh, bad ha kawei ka kynti haba u dang don ha ka komiti 
jong ki mishonari ha Shillong, u la ioh ka jingtip ba don na ki 
dkhot jong ka Balang Jowai kiba la khot sngcwbha ia uwei na ki 
Sadhu ba shang pyrthei (riewniam) ban kren ha ka jingiaseng 
ha lingmanc, ba kumta ki da shim kabu ia ka jingbymdon jong u 
sahcp mishonari. U Dr. Williams u la tip ia kiba kum kinc ki 
jait bricw, bad ba une ruh urn long uba shisha, hynrei uba 
khmihlynti ban ioh Ihep pla ia ki jingainguh ba la lum ha kata 
ka jingiaseng. U Dr. Williams u la kyrpad ba un mih noh 
hadien ba u la batai ia kata ka jingjia ha ki mishonari bad u la 
pynmareh ia u kulai beit beit shaduh la ting sha Jowai, ha kata 
hi ka mict bad u ia khang tala ia ka jingkhang ka iingmane, u da 
pynpulom ia ki jingthmu jong ki. 

Ka Mission Board naduh kaba sdang ka la pynbna ia la ka 
jingthmu ban ai jingpyntbit ia ki nongiaiam, da ka jingkyrmen 
ba ka sngi kan poi ha kaba ia ka jingpyniaid nadong shadong ia 
ki kam balang baroh bad ia ki skul yn aiti noh ha ki dorbar 
Balang. U Dr. Williams um shym la im slem ban iohi ba kane 
ka la seisoh, la shisha wat ha ki sngi jong u ka la long ka 
jingthmu ba paw jong u, bad u ju iasyllok bad ki nongiaiam trai 

ri ha ki kam baroh kiba donkam bad u ju ailad ia ki ban ai ia ki 
rai, teng teng wat pyrshah ia ka jingpyrkhat ba kham bha jong 
u. Ha kajuh ka por, u pyniaid pyrkhing bha ia ki kam bad 
pyndonkam ia la ka iktiar kum ha katei ka jingjia ia utei u 
Sadhu. U la wer ia ki nonghikai samla kiba don jingkyrmen bad 
u la ai jinghikai ia ki kum ki nongkhleh dawai, bad haba u leit 
jingleit kylleng ka ri, u ju iehnoh ha ki ban peit ia ka dispensari. 
Ynda, ha ka jingpeit jong u, ki ia pyni ia la ka jingtbit, u la phah 
noh ia ki ban pyniaid ia ka skul ha ki shnong kiba kham heh, 
kumta, suki mian pa mian u la pynsting ia ka jingbunkam ha ka 
hospital. Ka don ruh ka jingdawa kaba khraw ia u ha ki 
jingiaseng ba kyrpang namar ka jingialap badonbor jong u. U 
don la ka rukom iadci bad ki bricw bad u sngewthuh kumno 
ban pyniadei bad ki jait briew baroh. U peit lyngba ia ki 
jingmut ki briew haba ki treikam, la ka long ba ki kyila jingmut 
man ka por ne ba ki kiar na kaba ki d^i ban leh bad u ju leh 
tyngeh ia kiba kum kita. Ha kawei pat ka Hang u long uba 
jemnud bad kito kiba tieng bad lehraih bieit kiba donkam ia ka 
jingpynshlur. I Mem Williams i long ka briew kaba palei 
mynsiem bad kaba stad bad don sap, iba la shimti ia ka 
jingialam ia ka jingiaseng kynthei bad shen shen i la pyntbit ia 
ki katto katne na ki kumta ba kin lah ban pyniaid ia ki 
jingiaseng. I la ai jinghikai ruh ia ki katto katne na ki ban long 
ki Bible Woman, kaba ka kam jong ki ka long ban leit jngoh ia 
ki ling ha ki jaka bym pat don Khristan jong ka shnong. 1 shimti 
ruh ban peit ia ki hostel, bad i sumar bha ia ki khynnah, kum la 
ki khun la jong. 

U Dr. Williams u long ha ki bun rukom u briew uba iohi 
jngai. Ha ka jaka ba un set kut ialade ha ki sawdong ker jong ka 
hospital, lem bad ka jingiarap ki nongsumar pang (nurse), 
katba lah ban lum ei, u pynshlur ia ki nongpang ban wan ialam 

bad ki iano iano na la iing ban shet jingbam bad ban peit ia 
kino kino ki jingdonkam jong ki. Khnang ban pynlong k.;m ia 
kane, u la tci katto katne ki lingtrep ba ki briew ki iab ban 
pyndonkam katba kiba haiing hasem ki dang don ha hospital. 
U ju bthah ia ki nongkhlehdawai ban ai ki dawai kiba ki 
nongpang ki lah ban donkam haba um don ha shnong. 

Ha ki shiphew snem kiba nyngkong, u la mad arlylli ki 
jingjia kiba khraw, Ha ka 1897 u jumai uba jur u la khynhiuh, 
ha kaba ka jaka pdcng jong u ka long ha ri Khasi bad Jaihtia. Ki 
jingkhynhiuh jumai ki long kiba ju kham jia, ba kumta ba don 
tang khyndiat tylli ki ling armala ha ka ri baroh kawei; ia ki bim 
la pyndait lang, ba lada don u jumai uba jur, ki ling kin ym pra 
nc kyllon kram. Haba ngi don hangto, ngi ju thang borabor da 
ki kynja lynten bad pynrit ia ki ha ka^por mynmiet. Haba 
khynhiuh jumai, ngi march shabar ling bad shim kynthel ia ka 
lynten ha ka jingruma, hynrci da ka jingsumar sukhcr U Blei 
ym shym la jia shuh u jumai u ban ianujor bad unc u jumai ha 
ka 1897. Ha kata ka por, la iohsngcw ia ka jingkhynhiuh kaba 
nyngkong ha ka por san baje janmict jong ka Sngi Saitjaih ka 12 
tarik u bnai June ha kaba la pynkyllon bad pynjot ia ki iing ki 
sem ha ka ri baroh kawei. Baroh ki iing Sorkar bad iing mishon 
ki la twa. Ka jingtwa bad jingtuid ka khyndew ka la rong ia ki 
shnong ki thaw salonsar bad da ki spah ki briew ki la iap; ka 
jingduh ka long ka bym lah ban batai, hynrei ka Balang ha ri 
Wales ka la ieng rangbah. La khcih ba ka jingtei pat kan 
shongdor kumba £15,000 bad tang hapoh khyndiat bnai, ka 
Balang ha ri Wales ka la kynshew palat ia ka £14,000. Da ka 
jingleh isnei U Blei, ym shym don mishonari kiba la iap, hynrei 
kumba dei ban khmihlynti, hadien ka jingshyrkhei kaba kum 
kata, ki jingpang kum ka jingpang iapthem (cholera) bad kiwei 
kiwei ki la saphriang. Iwei i mishonari - i Miss Annie Williams, 

iba la trei ha ka lyngkha kumba shisnem duna, i la sumar ia ki 
laingut ki khynnah rit, haduh ba i ialade i la khlad noh. Ka 
jingiap briew kaba mih hadien jong u jumai ka long kaba 
khraw, lada kam da kham palat kumba ha ka por jong ka 
jingkhih jumai. Kam da donkam shibun ban mutdur ban 
sngewthuh kaba kumno ka jingim jong u doktor kan long ha 
kiba kum kita ki jingjia, kaba da shitom wat ban bujli ia ia ki 
jaihphong bad kaba shu mareh shane shatai ban sumar ia kiba 
pang ba shitom. 

Kawei pat ka jingjia kaba khraw kaba u la mad ka la long 
ka Ribaibal jong ka snem 1905 bad 1906. Ki khubor ki la wan 
lyngba ki shithi bad ruh na ki jingiathuh ba lada iohi markhmat 
da ki mishonari ba la wanphai, :>haphang ki kam baphylla U 
Blci ha ri Wales, la kine ki jingiathuh baroh la pynmih ha ka 
kot khubor Khasi U Nongialant Khristan bad kane ka la iarap 
ban pynphriang ia ka khubor babha shajan bad shajngai. Ka la 
nang pynjur ia ka jingthrang ia kaba kum kanc ka jingkyrsoi U 
Mynsiem ha ki ri lum. La pynlong ia ki jingiaseng duwai ha ka 
por mynsngi bad neh haduh ynda miet ngaih. La don ka jingioh 
mad lypa ia ka Iyer ka Ribaibal ha ka Assembly ha Sohra ha u 
bnai March 1905, hynrei lai taiew hadien, la don ka jingthch 
kaba khraw jong U Mynsiem ha ka jingiaseng Presbytery ha ka. 
shnong Pariong, na kaba ka la saphriang ia ka ri baroh kawei, 
wat shaduh ri Lushai, ha kaba kam shym la lip noh wat haduh 
kane ka sngi. K^^ne ka jingtrei ka la ktah ia ki samla bad ia ki 
tymmen, ia ki nong-Europe ne nong- India bad u Dr. Williams 
u la dih hun mynsiem ia ki pukri um jong U Mynsiem. Kumba 
ha ka Sngi Pentekost, la pyniasoh ia u paidbah byllicn sha ka 
Balang • kumba lai hajar ngut ki riewdkhot - kumta la kyntiew 
ia ka jingbun ki nongbud da hynhiew hajar. Kane ka la pynmih 
ia ka jingthrang hir hir ban iohi ia ka Hima ba ka wan ha ka bor 

bad na ka bynta ka jingpynphriang ia ka khubor babha jong ka 
Gospel. Ka la don ka jmgdawa kaba kyrsei na lade da ki Balang 
ban kynshew pisa bad la don ka jingiakut ban buh ka thong 
kaba haduh shiphew hajar tyngka, kaba ka jingthmu ka long ba 
ia ka sut yn pyndonkam ban pynkhlaih ia ka Home Mission 
Fund. Ka jingshilrhem ka long kaba khraw haduh ba la pynmih 
arshah ia kaba la mang - arphew hajar tyngka. Katba u Dr. 
Williams u dang don ha la shnong ha ka ISK)5, ki Nongpyniaid 
ki la pdiang ia ka jiiigtyrwa jong ka jingshakri u Dr. G. Russell 
Jarvie uba trei kum u doktor ha kawei na ki kper slasha ha 
Assam, hynrei u la ichnoh kam hadicn khyndial snem. 

Uwci na ki kiiyndiat ngut ki briew kiba la don ka 
jingithuhpaw bad kiba la im ban iohi ba la pyndep ia kata ka 
jingithuhpaw u long u Babu Joel Gatphoh ia uba la thung kum 
u Inspector of Schools jong ka Sorkar. U dei ruh u ebanjelisl ba 
la ordain. Ha ka por jong ka jingtrei jong u, ii la leit jngoh ia ki 
shnong kyllcng ka ri bad u la long u nongsah iingbasa ha kiba 
bun ki ling Khrislan ha ka por jong ka jingiaidlynti jong u. Kine 
ki jingleit jngoh ia ki ling ki la hikai ia u haduh katno ki briew ki 
long kiba duk bad tengkhat eh kin ioh ban bat pisa, hynrei u 
iohi rub ba wat ha ki iing kiba duk tarn, ki don hi khyndiat u 
khaw. Kane ka la ai jingmut ia u ba ha ka jaka ban kyrpad ia ki 
briew ban lum jingainguh da ki pisa, ka balang ka lah ban 
pdiang da u khaw bad ban sa die ia u ha icw. U la iasyllok ia 
kane ka jingpyrkhat bad kiba bun ki nongialam bad u la 
pynkhih ban pyntrcikam ia u "Khaw Kham". U la batai ba 
baroh kaba u kyrpad ka long shikham u khaw man ba shetja. 
Kane ka jingpyrkhat ka la pur kumba wiang ding, khamtam ha 
ri Khasi, hynrei kam shym la long kumta ha ri Jaihtia tad ynda u 
Dr. Edward Williams u la kren ia kane ka phang jong u Khaw 
Kham ha ka shnong Padu ha ka jingiaseng jong ka Jowai 

District da ka bor jingktah baphylla haduh ba shen shen ka ia 
saphriang ia ka ri Jaintia baroh kawei. Tang hapdeng khyndiat 
por une u Khaw Kham u la jia long ka jingkynshew kaba 
khrawtam bad ba seisoh tarn ha ka histori jong ka Balang. Ha 
kaba nyngkong, ia ka pisa la pyndonkam ha kaba kyrshan ia ki 
skul, hynrei katba nangiaid ka por, ia ka tulop jong ki katto 
katnc ki Pastor ruh la siew na kane ka Phon. 

Ha ka por ba la khie ka Thma Bah kaba Nyngkong, u Dr. 
Williams u la Icit phai noh sha Wales ban shongjahthait, bad ia 
ka hospital ha Jowai la iehnoh ha ki kti batbit jong i Kong 
Eribon Passah * i kynthei na Jowai iba trei kum ka 
Sub- Assistant Surgeon jong ka Sorkar. Ka la nang paw shai 
ba u Dr. Williams un ym lah shuh ban wan phai sha ka 
lyngkha haduh ban da kut ka jingiakynat, kumta u la trei ha 
ka kynhun shipai kum u Medical Officer na ka bynta kata ka 
por. 

U Dr. Williams u la iaid kylleng ki dong jong ka ri Jaintia. 
Naduh ka Thma Bah kaba Ar, la plie ia ki lynti syngkien bad ki 
bos bad ki jip ki lah ban poi sha ki katto katne ki jaka ba 
kyndong tarn jong ka ri, hynrei ha ki sngi u Dr. Williams ym 
don lad lait tang ban shu iaid kjat ne shong da u kulai. Shuwa 
ban leit jingleit, kaba shim por shibnai ne palat, u la pynbeit 
lypa ia ki kam jong ka balang bad ka hospital. U ju phah shuwa 
da u nonglam khubor sha ki nongrit kiba u ihmu ban leit jngoh 
lem bad ka jingpyntip sha ki nonghikai skul kiba don ha ka lynti 
iaid jong u, kumta ba kin ioh pynkhreh pynkhrum. Ynda u la 
poi, la ju don bun u paidbah uba ap ia u, bad u la dei ban khreh 
pat, wat la u la dei ban sngewthait shisha, hadien ka jingleitlynti 
kaba khadsan ne arphew mail. Hadien ba u la lah peit ia ki 
nongpang, ki don sa ki kam iap kam im ha ka balang, teng teng 
ki kam pyniasuk, ki jingiaseng ialap, bad bud sa ka jingiaseng 

Jingkhawai U Trai. Ha kata ka jingiaseng ne ha ka jingialangba 
kyrpang ha ka step kaba bud shuwa ba un mih ban leit sa sha 
kawei pat ka nongrit, ka ju don ka jingpynbaptis ia ki khynnah 
bad kiba la san. Nalor kane, u ju leit jngoh ia ka skul bad tynjuh 
ia ki khynnah ia ka jingtip bad jingpule jong ki. U ju leh kumne 
ha kawei pa kawei ka shnong ba u leit jngoh, haduh ban da lut 
phar ki dawai dashin, te haba kumta une u mishonari u ju leit 
sha ka steshon rel kaba jan tarn hadien ba u la phah noh ia u 
kulai bad u kariwan bad ia ki nongkit jingkit, lem bad ki pla ba 
la suda da ka lynti kjat sha Jowai. U Dr. Williams pat u ju leit 
da ka rel had ka bos sha Shillong bad ap ia u kulai ban leit phai 
pat sha Jowai. 

Ha kawei na kine ki jingiaid lynti, ha ka jingshisha kaba 
long kaba khadduh, u Dr. Williams um da sngewkhlaih bad u la 
dei ban pynlyngkot noh ia ka jingleit jong u bad ban leit sha 
Shillong. U la leit ban iasyllok bad u para doktor, u Dr. Gordon 
Roberts, uba haba u la cksamin bniah bha ia u u la ai jingmut ia 
u ba un leit noh bran bran sha Wales. Pynban um shym la ioh 
shongthait kumba la khmihlynti, bad u la khlad noh ha ka snem 
1925. U Dr. Edwards Williams u la iehnoh ki dienjat ha ri 
Jaihtia da ki bun snem. U dei u nongmaitlynti uba da shisha. U 
long u riew ba dap shynrang uba pyniaid pyrkhing bha ia ki 
kam ki jam - u nongiathuhkhana ba khraw bad badonbor. La 
um lah shah ia ka jingkren bieit, u long uba dap da ka 
jingsngewlem bad jingsbun na la ka jinglong. La burom bad 
iaroh ia u da ki briew kiba u shakri, ki Khristan bad ki b>Tn long 
Khristan kumjuh bad la ieit ia u da ki para nongtreilang ha ka 
Lyngkha. la kawei ka jingthiah la buh pynsahnam ia u ha 
Jowai Hospital. Nga la iohi liak ia ka Report Kut Snem kaba 
nga phah sha Wales sha ki Nongpyniaid na ka bynta ka snem 
1935 ha kaba nga thoh, 'Ka don ka jingsngew kaba jur hapdeng 

ki briew jong ka Jowai District ba ki da thrang eh ban leh ei ei 
ban pynpaw ia ka jingniewkor jong ki ia ka jingim bad 
jingtrei jong u Dr. Edward Williams bad ka jingkynmaw 
burom ia u, ym namar ba ki sngewdonkam ban pynsah kynmaw 
ia u ha ri Jaihtia, namar ka kyrteng jong u hi ka long ka tien ung 
tien sem ha ka ri baroh kawei bad lehse kan iai bteng ban long 
kumta ha ki bun pateng ki ban dang wan. La seng ia kawei ka 
Phon ban khot ka '*Dr. Edward Williams Memorial Fund” 
bad la kynshew ia ka tyngka kaba la bit bha na ka bynta kata. 
Ha kawei ka Jingiaseng ka Jowai District, la iakut ban 
pyndonkam ia kata ka pisa ban thied ia ka almari buh tiar ha 
ka kamra puid lem bad ka kynja lyngkniap ba la thoh nam. 
Kane ka long ban pynkynmaw ia ki pateng ki ban dang wan 
katno u ieit ia ki. La aiti ha i Miss Margaret Buckley ban thied 
ia kane ka 'Almari Buh Tiar’ bad i la niewkor shibun eh ia ka 
jingdon jong kata ka almari kaba la iarap ban pynstet ia ka 
jingtreikam jong i.’ 

Shuh shuh ha ka Report jong nga na ka bynta ka snem 
1951, nga la thoh : ”Ngi kiba shong ha Jowai ngi dap da ka 
jingsngewburom ia ka jingtrei bakhraw ba la pyndep da i Miss 
Marian Pritchard bad ki para nongiatrei 1cm jong i ha ka 
Hospital rim, ha ki jinglong ki ban jyn da la pynlong ia ki briew 
bym satar jingmut ban sngewthait noh lan, bad hadien pat sa 
bad u Dr. Norman Tunncll ha ka Hospital thymmai. Mynta ki 
lah ban khmih shaphrang ban iai bteng ia ka jingtrei ba kordor 
jong ki ha ki jinglong kiba pher na kaba mynshuwa ha ka 
Hospital thymmai kaba long ma ka hi ka jingpynsah kynmaw ba 
iadei dor ia u Dr. Edward Williams bad i Miss Margaret 
Buckley.” Ynda la poi ka por ba i Miss Marian Pritchard in 
wan shuti sha kane ka ri, bad hadien pat sa ka jingwanphai 
noh u Dr. Norman Tunncll, ka la nang iai paw shai kdar ba ym 

don shuh ka jingpdiang sngewbha ia ki mishonari ha ri India. 
Kumta, wat la ki la sngewdiaw ki la hap ban shu hun ia kiei kiei 
baroh bad ki la kut jingmut ban aiti ialade sa shisien pat ha 
ka jingshakri ia kiwei pat. U Dr. Tunnell u la long u rangbah 
doktor ha ka Phatok ha Durham haduh ka jingkhlad noh jong u 
ha u November 1975, bad i Miss Marian Pritchard i la long i 
nongpyniaid ia ka North Wales ha ka jingshakri ia kiba pang 
hianglyngkut (Area Organiser for North Wales of the 
Leprosy Mission). la ka hospital ba la biang pura bha ha Jowai 
la pyniaid mynta da ka Balang Presbyterian khlem ka 
jingiarap nabar lait noh tang ha ka liang ka jingbei pisa katto 
katne na ka Balang Presbyterian ha Wales. 


- G. Angell Jones. 

U REV EDWIN ROWLANDS 

1867-1939 


Nga don ka dur jong u ba la shon nga tharai ha ka 1902 
haba u la dei khmih ia ka wSkuI Mishon ha Ai/awi. U phong ka 
tupia kaba iar ki rmiang bad u tmaih uba i khaih bha. Kumba 
phraphew ngut ki khynnah ki la lum sawdong jong u; bad 
shisien pcit, i kum ka dur ba shon ha Wales ha kaba sdang ka 
spah snem, ha kaba ki khynnah nongkyndong ki ju shah shon 
dur kumta bad u nonghikai rangbah jr)ng ki. 

Hynrei kine pat ki dei ki khynnah Mizo, kiba long kiba 
nyngkong na kane ka jaitbynriew ban nang ban pule bad thoh 
bad ruh ban long Khristan. Myrila ki Mi/o ki la kiew ha ka 
kyrdan kaba ha khlichtjgn na ka kiba nangpulc bad thoh 
ha ri India bad ki jingkhcih kiba hadica eh ki pyni ba ki 
Khristan ki la kot haduh % ngut na ka shispah. 

Ha kaba sdang jong kane ka spah snem, ia ki tupia da sngi 
la ju phong paidbah da ki bym dei ki nong-lndia bad ki dur 
mishonari kiba nyngkong ki pyni ia kiba bun bha kum ka tupia 
u Sahep Edwin Rowlands ka pyni Ich.se ia ka 
jingbymsngcwtynnad ban shu leh tang kat ha leh kiwei. Ka 
pynkynmaw ia ka jingshisha ba u la pynlut kailo katnc snem ha 
ki por samla kum ii nonghikai ha Texas. Imal u la thied ia ka 
tupia na shnong Dallas ! 

U la Icit sha America haba u dang khynnah bad u la trei 
kum u nonghikai skul hangto shipor. Hadicn u la wanphai sha 
Wales ban pynkhreh ia lade na ka bynta ka lyngkha mishon ha 
ka jaka ka ban kham shyrkhei ban ia ka Texas. 

Ka bor u Sahep Edwin Rowlands ka iadei dur tang bad 
ka jingshitrhem jong u ia ka kam mishon, ka jingshitrhem kaba 
la neh haduh kaba kut jong ka jingtrei jong u. Ka jingthrang 
ban ialap ka thangrhem hapoh jong u kumba ka ding ka thang 
ia ki shyieng u Jeremiah. Ngam tip ia uwei pat uba kham 
donhok ban shah khot u mishonari. 

La kha ia u hajan Abergele, ha ka nongrit Pensarn ha ka 
15 tarik March, 1867. U la iap hynniewphcw lai sncm hadien ha 
ka jlngkyrduh bad jingmatlah, hajan Rangoon. 

Ia kaba bun na ka jingim treikam jong u la pynlut ha ki 
nongrit hapdeng ki jailbynriew Mongolian bym ju kham tip 
pyrthci. Don tang khyndiat ch ki jingthoh jingtar ba lah ban ioh 
ia ki kam jong u bad ka long kaba shitom ban thoh ia ka 
jingiathuh kaba biang shaphang ka jingim jong u. Nga 
sngcwkwah, hiuma, ban ai khyndiat ia ka jingshon jingmut ba u 
la ichnoh ha ki briew kiba u la shakri, khamtam ha ki sngi kiba 
ha shiiwa ha ri Mizo. 

Ki Mizo bunsien ki ju iathuh ia nga ia ki sermon bad 
jingkren jong ki mishonari kiba mynshuwa eh. U Challiana, u 
pastor bad u nongpynkylla ktien ha Mizoram ba shathie bun 
bun snem, u pynkynmaw shai kdar ia ka jingiashcm nyngkong 
jong u bad ka Gospel. Dei ha ka Zawlbuk nongkyndong (ka 
hngtrep ki samla shynrang) jong kawci ka nongrit ba u Sahep 
Edwin Rowlands u la iathuh bniah bha ia ka jingiathuhkhana 
shaphang ka Langbrol ba la Jah noh. 

Hynrci la tip bha ia u da kiba bun namar ka jingtbit jong u 
ban hikai. Ki khynnah skul ba nyngkong jong u ki dang 
iathuhkhana ia u kum u nonghikai bym long ban ianujor ha ka 
Jingkheih, ka Pharcng, ka Geography, ka Jingtem Jingput bad 
kiwei pat ki subjekt, u brievz uba ieit ia ki subjekt bad ia ki 

khynnah kiba u hikai. Ka dei ruh ban kynmaw ba u la hikai ia 
kine ki subjekt shuwa ban don ki alphabet jong ki Mizo kumba 
shiphew snem. 

Ia ka skul kaba u hikai la tei da ki dieng bad ki siej khlaw, 
bad ka don ha ka jaka kaba la tei hadien ia ka *Skul Saw’ (Red 
School). Ka ling jong u hi, ia kaba la tei ha kajuh ka rukom, ka 
don markhap. Kiba bun na ki nongpule ba nyngkong jong u ki 
dei ki bym long Khristan, hynrei ka long ka dustur jong u ban 
pynwai ia kawei pa kawei ka sngi hikai da ka jingiaseng kaba 
lyngkot. 

Ha kawei ka janmiet u la iohi ia uwei u khynnah uba 
shong bad ki khmat kiba peit pyllew ha ka por duwai. Haba u la 
kylli ia u hadien, uta u khynnah u la iathuh ia u ba u la kut 
jingmut ba un ym long Khristan ! Wat la katta, uta u khynnah u 
la iaineh ha kata ka skul bad phi lah ban pyrkhat hi ia ka 
jingktah jur jong u Sahep Edwin Rowlands ia u khynnah na ka 
jingshisha ba uta u khynnah hadien u la kylla long u pastor 
Khristan ba nyngkong hapdeng ki Mizo. Ka kyrteng jong u ka 
long u Chhuahkhama. 

Shen shen hadien ka jinglcitpoi jong nga ha Mizoram, une 
u pastor u la wan jngoh ia nga. Hapdeng kiba bun ki jingsneng 
jingkraw kiba u la ai ia nga ka long kane, ba nga dei ban da 
sumar bha ialade ban ia kaba u Edwin Rowlands u ju leh haba 
leit jngoh ia ki nongrit kiba kham jngai. U ju thiah ha madan 
ling ki bym long satia kiba khuid kumba ki long mynta, bad u 
bam kano kano ka jingbam katba ioh > ka dohsniang, ka kha 
tyrkhong ne ka lungsiej. Kane ka rukom im ka la pynsngewieit 
ia ki briew bad khlem artatien ka la pynlong ia ki ban pdiang ia 
u kum uwei hapdeng jong ki. Hynrei ka la pyntroih ia ka 
jingkoit jingkhiah jong u, la kren pynskhem uta u pastor. Kumta 

ruh, nga la ngeit ha kata ka por, kumba nga ngeit mynta, ba u 
Sahep Edwin Rowlands u la pyrkhat ia kaba dei, bad nga suba 
ba ka jingiarph u pastor ia u kum u mishonari ka del shibynta 
na ka daw ba u leh ia kiei kiei ia kiba u pastor, ha ka ktien, u la 
pynrem. 

Ha ki katto katne sien ka jingleh pathar jong u ka la buh ia 
u bad ia kiwei pat ha ka jingma. Bunsien u iehnoh ia ka lynti 
iaid briew ban wad da ki lynti ba lyngkot na uwei u syntai lum 
sha uwei pat - hynrei um shym ia lah leh ei ei. Ka la shim katto 
katne por ban pynsngewthuh ia u ba ki Mizo bad ki mrad khlaw 
ki la lah shem ia ki lynti khlaw baroh lyngba kita ki them. 

Hajan ka shnong Thiak kaba jngai kumba arsngi lynti na 
Aizawl, don ka bynta kaba don ki khla kiba runar. Ki nongtrei 
ha ki lyngkha kba hangne ki ju ialeit phai sha iing ryngkat 
ryngkat bad ki traishnong ki ju sumar bha ban ym mih shabar 
shuwa ban dum. Uwei u nonghikai kata ka shnong u la iathuh 
ia nga ba dei ha kane ka jaka ba u Sahep Edwin Rowlands u la 
iaid marwei ha kawei ka miet tang bad ka lynten ha ka kti jong 
u. Ha kata ka khlaw kaba rben u la pynlut bun kynta ban wad ia 
uwei u khynnah uba jah na i'ing haduh ba un da shem ia u. 

U long u nongthaw jingrwai uba nang bad kiba bun na ki 
jingrwai kiba bang eh ha ka kot jingrwai Mizo ki long kiba la 
thaw da u. U tbit bha ruh ban pynkylla ktien na ka Phareng bad 
Welsh sha ka Mizo. Ka jingtbit jong u ia ka ktien bad ia ki 
ktien kynnoh ka la long kaba kham phylla. Ha ki jingrwai babun 
jong u u la pynmih ia ka jingkynnoh bad jingshoh sur ia kiba la 
shem shitom bha ha ka rukom kynnoh ktien ha ka ktien Mizo. 

Ha kawei ka sngi ha ka ophis jong ka bangla jong u ha 
Aizawl, nga la lap ia kaei kaba i kum ka kot lyngkdop. Shiteng 
tia kata ka kynthup ia ki jingrwai Mizo kiba nyngkong kiba dei 

ban shon. Kane ka long ka sien shon ba la pynmih da ka North 
India Christian Tract and Book Society, Allahabad, ha kaba 
sdang jong ka spah snem. la kane ka kot jingrwai rit la ju die ha 
ka dor jong kawei ne artylli ki ’lengkha shi kopi ha kata ka por 
haba ym pat ju don peisa ha kano kano na ki nongrit kiba sha 
kham kyndong. 

Ha kata ka kot nga la shem ia ki jingrwai ba la lah shon ba 
la suh bad katto katne ki kot sada, imat da ka jingthmu ban 
nang pynlang ia ki jingrwai thymmai. Ka dei ka kot jong u 
Sahep Edwin Rowlands bad u la thoh ha ka ia ki jingrwai kiba 
u la thaw hi ne kiba u la pynkylla ktien, kiba bun na ki ki don 
bad ki sur kiba iadei. Ki dak jong u ki long kiba itynnad kumba 
la ju thoh da kiba bun ki riewstad ha kaba kul jong ka spah 
snem kaba la lah. la ka jingktah jong ka dang lah ban iohi ha ka 
rukom thoh dak jong kiba bun na ki nongialam rangbah Mizo 
jong ngi. 

Katba nga peit lyngba ki jingrwai nga la shem ba bun na ki 
ki don ka tarik, imat ka tarik ha kaba la thaw ia ki. Ha kawei ka 
sngi kaba la kdcw thikna ha ka snem 1906, imat i kumba u la 
thaw hynhiew tylli ki jingrwai kiba iapher. Lada ka long kiimta, 
u la thaw ha ka jingstet kaba sngewlyngngoh. Baroh hynniew 
tylli ki la don ha ka kot jingrwai Mizo bad la ju pyndonkam 
lynter ia ki, ha ka jingshisha ki long napdeng kiba bang tarn na 
ki jingrwai ba u la thaw. La iathuh ia nga shisien ba u 
sngewtynnad ban thaw jingrwai ha ka kamra ba la pyndum bad 
teng teng u ju pyrta ia u khynnah ban iarap ia u lada um lap ia 
kano kano ka ktien. Ha kawei ka sngi u la shim ia uwei u 
khynnah rit da ka kti khnang ban kylli ia u kaei ka ktien kaba 
dei kaba i kmie jong u in pyndonkam ban batai ia kata ka 
jingleh (kum ka nuksa, lalam Ma Me ia nga). Uwei na kiba 
iaroh eh ia ki jingrwai jong u u la iathuh ia nga ba u Sahep 

Edwin Rowlands u don ka buil ban pyndonkani ia ki kyntien 
bad ticn kynnoh kiba ktah ia kaei kaei kaba ngam jylliew bha ha 
ka jingim ba lung mynsiem jong ki Mizo. LI ngeil ba ka jingtbit 
ch jong u ia kiba kum kita ki kyntien ka long khamtam ch na ka 
daw ba u Sahcp Rowlands u la pynliit shibun ka por bad ki 
briew katba ki dang iatrei kam ha pynthor kba. Ki don shisha 
ki jingsawa kiba shai jong kane ka rukom ha ki jingrwai jong u. 

Ka long kaba sngewphylla ba u la shakri ha ki ri lum Mizo 
tang phra sncm. U Rev Saiaithanga shisicn u la kynthoh ba ka 
kticn Mizo kan jin da la long kaba kham pher bad kham bha 
lada u Sahep Edwin Rowlands um shym la leit noh, hynrei kata 
ka long kaba la jia. La don ki jingmudui pyrshah ia ka jinglong 
jingim jong u kiba i long shisha. Nalor ka daw ba u long uba 
pathar bad u bym kham iadci bad ki jingpyrkhat uba bun 
balang, nga artaticn lada don kano kano ka jingshisha ha kita ki 
jingmudui. Hynrei ka jingiaid jong ka por ka nang pyneh shuh 
shuh ban pynthikna ia ka jingshisha. 

Hadien katto katnc por la bthah ia u ban wan phai noh 
sha Bilat ban iakynduh ia ka Komiti jong ka Mishon. U la wan 
bad u la khmihlynti ba ia ka kam jong u yn pyndep noh kloi 
kloi. La shu buh teng ia ka kam bad u la thait ban iai ap. Kumta 
u la rai hi ia ka kam bad u la wan phai sha Calcutta da kaba 
tici artad ha jhad. Hadien khyndiat bnai (ha shiteng jong ka 
sncm 1908) ka jingiadci jOng u bad ka Mishon ka la dkut noh 
bad hadien nangta um shym leit phai shuh sha Wales. 

Naduh kata ka snem, u la pynlut ia kaba bun ka por jong u 
hapdeng ki Mizo bad ki jaitbynriew ba kajuh ka jait ka kynja ha 
kaba, kiba bun na ki ki don ha ka ri Assam ba shathie bad ka 
Burma ba sha sepngi. U la tip bha ia ki Kuki, Ralte, Thodo, 
Hmar, Chin bad kiwei kiwei. Kumba katto katne snem ka 

jakatrei kam jong u ka long ha Lakhipur ha kaba u la iakynduh 
bad kiba bun ki briew kiba shong ha ki ri Lum Cachar bad 
Manipur. Nga artatien ba uno uno u dohlieh un tip kham bha 
shaphang kine ki jaitbynriew ban ia kaba u Sahep Edwin 
Rowlands u tip. U ia iai trei khlem shongthait ne shim shuti. U 
Rev. D. E. Jones, uba long ialade u nongtrei u bym ju sngewtlot 
bor, u ju thoh ha ki jingbuh jingkynmaw jong u ba um pat ju 
iohsngew ia uno uno uba la kham trei shitom ha la ka sngi ban 
ia u Sahep Edwin Rowlands. 

Hadien ki snem jong ka jingiaidwir bad jingtrei ha ki jaka 
bapher bapher u la pdiang ia ka kam kum u Headmaster jong 
ka Secondary School China hajan Rangoon, Burma. Nangto u 
la seng ia kawei ka kam ban prat lynti hapdeng kawei ka 
jaitbynriew ba dang sah dum ba la tip kum ki khumi. Kine ki 
briew ki shong ym da jngai na ki khappud ka ri India, hajan ka 
lew Cox, shatduh eh jong ki lum Chin. U la ai shiteng na ka 
tulop jong u sha kane ka jingtrei. Ha kane ka rukom u la 
kyrshan katto katne ia ka kam skul bad kam ialap ha ka ri ki 
Khumi, bad u hi u ju pynlut ia la ki shuti baroh hapdeng jong 
ki. Khala khala u la nang bha ia ka ktien jong ki bad u ia 
sdang ban pynkhreh ki jingrwai na ka bynta ka balang kaba rit 
eh kaba la sdang ban san hapdeng kata ka jaitbynriew. 

Ka jingrwai bakhadduh jong u ha ka ktien Matu ka long 
kaba la pynkyila na ka ktien Welsh, kawei na ki jingrwai ba 
bang tarn jong u William Williams Pantycelyn. Ha kata ka 
jingrwai u nongthoh u la batai ia lade kum u nongtrei bylla sngi, 
uba iabeh shaphrang sha ka jingneh junom jong ka bymjukut. 
Ka la long kumta bad u Sahep Edwin Rowlands. U la nang ring 
tymmen, kham kyrduh ban ia kaba u ju long, bad ka jinghiar ha 
ka jingkoit jingkhiah lem bad ka jingmatlah mynta ki la 
pyndkoh ia ki jingtrei minot jong u. 

U la sngcwthuh ia kane bad u ia iohi ba ki Khumi kin ioh 
ia ka jingshakri kaba kham bha lada la peit bad sumar bha ia ki 
da ka seng mishonari kaba bit ba biang. U la aiti noh ia ka 
district ha ka Bible Churchmen’s Missionary Society. U Bishop 
jong ka Rangoon u la Icit shata ban shimti ia ka. 

Ym slem shuwa ba ki kynhun shipai Japan ki la wan poi 
shaduh Burma, u Sahep Edwin Rowlands u la khlad noh, ha ka 
shnong aiu ma hajan Rangoon. 

- J. Meirion Lloyd, 

I KATIE HUGHES - MODRYB - PI ZAII 

1889-1963 


Kine ki laitylli ki kyrteng ki long kum ka jingiathuh ia ka 
jingim jong i. La pyndonkam ia ki baroh lai da ki kynhun 
kiba iapher man la ka por bad lynter ki snem. Ha uwei pa 
uwei u Mizo - bad uwei pa uwei u Mizo u tip lane ithuh ia i 
- la khot ia i i Pi Zaiiy ka briew kaba rwai. I la ioh ia 
kata ka kyrteng shen hadien ka jingwanpoi jong i ha Aizawl, 
ka nongbah jong ka Mizo- ram, ne ri Lushai. I sngewsarong 
ruh ia kata, bad i ju pynkylla kticn ia ka kum "I Meirad iba 
rwai", hynrei ia kane ka ktien "meirad" ym dei ban da shon 
jingmut than; ka long ka ktien khot donburom ia ki kynthei 
briew ha ka ktien Mizo. Im long tang ka nongrwai, i don ka 
jingthrang ban rwai, khamtam ha ki jingiarwai kynhun, bad i la 
pynngam ha kiwei ruh ia kata. 

Ha ki para nongiatrei lang ha ka Mishon la ju khot ieit 
ia i i Modryb, kaba mut, i meisan jong ki. Da ki snem i la 
long ka mishonari kaba la tymmen tarn ha kata ka dong, 
hynrei i la long ruh i meisan trai ia baroh, hiar ba in sngew 
kyrkieh, i da pdiang sngewbha bad pyni ia la ka jingpynleit 
jingmut ia kaei kaei kaba jia ha ki nongwan jngoh jong i. 

1 la sdang ia la ka jingim kum ka Katie Hughes bad la 
tip bha ia i kumta ha kiba bun ki bynta jong ka ri India bad ri 
Bilat, khamtam ha la ri ha Wales. 

la i Katie la kha ha Tal-y-sarn ha Gwynedd, ha ka ling 
baduk hynrei kaba stad, bad i la san ha Anglesey, ha ka nong- 

rit Llangaffo ha kaba la tep ia i, ka jaka ha kaba i la mad ia ka 
jinglehieit kaba baroh shijingim. 

I la long ka nonghikai skul bad i la hikai ha 
Holyhead bad Menai Biidgc. Ka jingtrei ha ka mishon 
kaba sha shlliang duriaw ka la ring jur ia i, hynrei namar 
ka jingjia ha iing ha scm, im shym lah ban leit sha India, 
haba i paralok jong i, i Dr. Helen Rowlands, i la mih sha 
India ha ka 1917. 

Hadien khyndiat snem i la kynriah sha London ban trei 
ha kawei ka ophis insurance. Hangto i la pyniasoh ia lade 
bad ka Balang Presbyterian na Wales ha Charing Cross 
Road, ka balang kaba don palat hajar ki dkhot ha kata ka 
por, bad i Katie i la shem ka lad bad ka jingsngewhun ha lade 
ha ka balang kaba nangroi. I la hikai ha ka Skul Pynpaw bad 
i la pynlong ia ka kynhun nongrwai jong ki kynthei. La don 
kumba sawphew tylli ki balang Welsh ha London ha kata ka 
por, bad ki kynhun nongrwai, kiba kynja niam bad kiwei 
kiwei, ki la bun bha. Katba nang iaid ka por i la sngew biang 
ban pan ban trei ia ka kam kaba iju angnud ban trei, kata, ka 
jingshakri ha ka kam mishon sha shiliang duriaw. La 
pdiang ia i bad i la kiew lieng ha ka 12 tarik u November 
1924 bad i la wan poi ar sngi shuwa ka Khristmas ha Aizawl 
ka ban long ka iing jong i naduh kata ka por. 

Ka Mizoram (ri Lushai) ka long ka bynla jong ka 
khyndew kaba shu jrong lyter kumba 21,000 kilometer 
sawdongkajingheh, ha ka bynta ba sha mihngi ka ri India. 
Namar ba mynta ka long ka jaka kaba don ka jingiakhih, ym 
shym shah shuh ia ki mishonari na ri sepngi ban trei 
hangta. Ka jingtrei jong ka Balang Presbyterian na Wales 
hapdeng jong ki Mizo ka la sdang ha ka 1897 da ka 

jingwanpoi jong u Rev. D. E. Jones bad ka la kut ha ka 
snem 1968. Ngi lah ban pynbynta ia kine ki 71 snem, ban 
shu kren kyllum, ha ki laitylli ki por. Kaba nyngkong ka kut 
ha ka 1926 da ka jingleit noh u Sahep D.E. Jones, kaba ar ka 
kut ha ka jingshongthait noh u Rev. E. L. Mendus ha kaba 
sdangjong ka 1944, kaba iai bad kaba khadduh ka la kut 
da ka jingleit noh jong ki mishonari kiba khadduh ha ka 
1968. 


1 Katie Hughes i la >van poi ha Aizawl ar snem shuwa 
ka jingshongthait u Sahep D. E. Jones bad i hi i la leit phai 
noh sha Bilat ha ka 1962. Ka por jong ka jingshakri jong i 
namarkata ka kynthup palat shiteng na ka por baroh ba ki 
mishonari jong ka Balang Presbyterian na Wales ki la shakri 
ha kine ki lum. Kumba ka la jia ka la long ka por kaba 
la pynmyntoi bad ha kiba bun rukom ki jingtbit jong i 
Katie Hughes ki iadei bha bad ki jingdawa ha kata ka por jong 
i. Hynrei i la lah don laiphewsaw snem ka rta, ka rta kaba la 
kham palat ba la pynbeit ia ki mishonari ban shong ban 
sah bad ban pyniadci met ia lade bad ka jaka kaba 
thymmai. Kane ka la pynlong ia ki jingshakri ba seisoh bad 
ka jingpyniadei jong i bad ka rukom im ki Mizo ka la nang 
sngcwphylla shuh shuh. 

Na ka liang ka met ka phad i Katie im shym da long iba 
khih ba ksar bad ha ka ri kaba i la jied, ki lynti syng- kien ki 
long kiba khohruh khohram bad ba shitom. Ka jingbun briew 
ka la roi stet naduh kaba sdangjong ka spahsnem bad bun 
tylli ki nongrit ki la mih. Kane ka mut ba ka jingjngai na 
kawei ka nongrit sha kawei pat ka long bunsien kaba kham 
lyngkot, bad ki lynti iaid ki la kham bha, hynrei, la katta 
ruh, ka leit ka wan ka long kaba shitom. Da ki bun snem ha 
ki por ba rang, i Katie i ju shong da u kulai lieh uba 


38 



kyrteng u Vara. Khala khala la tip bha ia i bad ia u kulai 
jong i. Katba nang iaid ki por, niuma, kane ka rukom leit 
jingleit kam long kam shuh. Nangta i la leit jingleit bunsien 
da ka kynja krong ba la bah da ki sawngut ki Santal, ki 
nongtrei ba la wallam da ka Sorkar na Bihar. Da shisha, 
ha ki snem kiba hadien, i la don la ka jong hynrei im ju 
kham pyndonkam. Te kumta i la shu sahkut sah ha Aizawl, i 
da lah ban leit jngoh tang ia ki khyndiat tylli ki nongrit kiba 
don sawdong bad kane ka la pyndiaw ia i. 

Ki jingiaid lynti jong i ha ki snem kiba mynshuwa ki 
kynthup ia ki jingleit kiba jngai shibun bad i don ki jingbuh 
jingthoh ia ki katto katne na ki ha ki shithi jong i. 

Kawei na ki jingleit kiba jrong tarn ka long sha 
Champhai lem bad ka jingleit jngoh ba sah kynmaw sha ka 
Pung Rih ha Burma ha Burma, ka pung kaba la hiew 
kyntang bha da ki Mizo. Ka jingiaid lynti jong i ka kynthup 
ia ka jingiaid lyngba ia ki them kiba khim bad ka jingkiew 
id ki him kiba kham jrong ia u Snowdon. Ka la long ha ka por 
kaba sngewtynnad jong ka snem, ha u bnai November. I la 
mih bad la u kulai shen shen shuwa ban mih sngi : 

"Ngi la hiar arsul ia ka lynti kaba sharing bha kumba 
hynriew mail, nangta, hadien ba ngi la jam ia ka wah, ngi 
la sdang ban kiew artet. Kynsan ngi la iakynduh katto katne ki 
masi kiba iamastich bad u kulai jong nga u la phai pyllun 
bad u la march pat arsut ia u lum . . . Ki la pynbeit ia nga 
ban sah ha ka iing dukan. Te sngewbha ban ym pyrkhat ia 
ki dukan ha Liverpool ! Kane ka dukan ka long kaba la 
shna tang da ki siej bad ka madan kam iakynduh ei ei ruh 
bad ka kynroh. Don kyrhai ka jinglait Iyer bad bun ki 
kamra ia ki syiar kmie bad syiar khun ban wan jngoh kai ia nga 

na ki jaka dem jong ki ha khrum ting. Dei na kine ki jingpei 
thliew ba ki Mizo ki pda ia kiei kiei baroh kiba kim 
pyndonkam shuh bad ka jingsma kaba mih nangto ka long 
kaba da sngewsih. Ki khnai ruh ki iasngewshongshit haba ki 
shrut ia ki tiar ki tar ha almari (kane ka long ka synduk 
sabon ba la rim). Nga shu iohthiah main mala ha kito ki 
ar miet. Ka jingthiah siej ka long kaba shon bad nga 
sheptieng ia ki khnai bad ia kiwei pat ki jait khhiang kiba 
wan na sawdong. La katta ruh nga dei ban pynlong 
jingiaseng ha kata ka miet (Sngi Saitjaih) bad sa sawsien ha 
ka Sngi U Trai. Nga dei ban rwai arsien bad ban kren ha 
kawei pa kawei ka jingiaseng. Ki don ka kynhun nongrwai 
kaba sngewbang bad ki la nang khyndiat tylli ki Khoros na 
ka 'Messaiah’j bad ki la rwai laityiii na ki. Ka rukom rwai 
kam da bcit eh, hynrei nga la iaroh ia ka jingpyrshang jong ki 
ban rwai ia ki jingrwai kiba eh kum kito. Da ki phewngut 
ki la wan sha nga ban ioh dawai.” 

Shisien nga la leit sahmiet ha iwci i nongrit iba kham 
sha jngai ba la khot Kani, hajan rudwah jong ka Wah Barak 
kaba ishyrkhei bha haba ka la shlei um. Hooid, ki 
traishnong ki la iathuh ia nga, ka Pi Zaii ruh ka la sah 
hangta khyndiat snem mynshuwa. Ka la neh ha ka 
jingkynmaw jong ki namar ka wah ha kata ka por ka la 
shlei miar, bad ka Pi Zaii ka ia kyrpad ban ai lieng ban 
leit buh ia ka arsut sha ki jaka them. Ki traishnong ki la ju 
tip bha ia kane ka wah bad ki jingiehbiria jong ka. Ban 
king arsut ha ka ha kata ka por ka long kumba kheihduh ia 
lade, hynrei ki la shem shitom ban khanglad ia ka Pi Zaii, Ka 
jingshaniah jong i ha U Blei ka long ka bym lah pynkhih bad 
bunsien ka jingshaniah jong i ha ki parabriew ruh ka long kaba 
khlaih hi kumjuh. 

Ha ka por jong ka Thma Bah Kaba Ar, la pom lynti 
lyngba ka khlaw na Silchar sha Aizawl. Ha ki snem kiba 
liadien la nang pynheh ia kane da kaba iatrei mon sngewbha 
ban poi sha Lunglei ha Mizoram Bashathie. Ha ka pyrem 
jong ka 19S3 u Pandit Nehru da lade u la wan ban kyrkhu 
kyrdoh ia kane ka jingtrei bad ban plie ia ka surok 
shathie na Aizawl. Ki jip bad ki trok rit ki la sdang ban 
laid lyngba ka surok. La iohi ia ki khla ba ki iaid nangta 
bad tcng teng ka kynhun ki haii khlaw ka khang lynti na 
sha ka bynta kaba shancng jong ka. Hynrci ka jingiaid ki 
kali ka nang bun. Ka Mishon ruh ka la pynioh kawei ka jip rim 
ban pyndonkam iakheihduh. Ka la poi shaduh jan ka 
jingkulmar wit haba ki tiar pynsangeh kirn treikam katba dang 
hiar ia ka sharing lum hapdeng Durtlang bad Aizawl. Kane 
ka la jan shim lul ia ki jingim jong ngi, hynrei ki nongshong 
kali ki la nIui lait iap ban tyllun sha ka rial kaba arhajar phut 
sharuni kata ka surok. Kane ka jip toi ka mut ba ka Mishon 
ka la lah ban khih sharum shancng khadduh khadwai bad 
kane ka la kham pynsngcwkmen ym iano iano ban ia i Katie 
Hughes. Ka la ai ia i ia ka jingsngewlaitluid kaba thymmai bad 
i la pyndonkam ia ka ha ka rukom kaba myntoi shibun. 

Ka snem 1924 ka la long ka snem ba jan kut jong 
kawei ka por la ym shym don ba poi pyrkhat katno ka 
jingkhraw jong ki jingkylla kiba ap shakhmat. Baroh ka i 
kumba iaid bcit. U Sahep D. E. Jones bad i lok jong u ki 
la nang iaid sha ki snem kiba khadduh jong ka jing- shakri. U 
Sahep Lewis Mendus, kum u mishonari ba dang samla bad 
bashait bakhlaih, u la pynskhem ia lade ha Aizawl. U Fred 
Sandy u trei ia ka kam skul bad kam thioloji ha Durtlang 
bad u don shibun ki jingpruid dak na ka bynta ka jingsan jong 
ka. I Kitty Lewis i la sdang ia ka jingtrei kaba don jingkyrmen. 

Ki kmie ki kpa jong i ki la wan jngoh ia i bad ki la shon 
jingmut shibun da ka jing- trei jong ka mishon. Ki la seibor 
kylluid mynta ban kyr- shan ia ka bad ki la pynbna paidbah ban 
ia kaba ka la ju long. Ki la pynbeit ruh ia u Pasena, uwei na ki 
nongtrei batbit tarn ban ioh jingpyntbit ha ki rukom hikai ha ka 
Lx)ndon College. Kane ka la long ka jingiarap kaba khraw ia ka 
jingpule kot pule sla ha Mizoram. Shuh shuh ki arngut ki 
khynnah skul Mizo kiba nyngkong ki dang iapule ha ka college 
ha Calcutta. 

Shuwa ban kut ka snem 1926, kici kiei ki la kylla dur 
kynsan kynsan. Hadien ka jingiaid lynti na wah u Fred Sandy 
u la wan phai u briew uba la kem pang jur bad tang hapdeng 
khyndiat por u la khlad noh. I Kitty Lewis (iba long hadien i 
Mrs. Idwal Jones) i la dei ban leit phai bran bran sha 
shnong namar u kpa jong i u la iakynduh ia ka jingmynsaw 
kyndit kaba jur. U Rev. bad i Mem D. E. Jones ki la 
pyndep ia ki laiphew snem jong ka jingshakri jong ki bad ki la 
mih noh jynduh na ri India. Ka jingbun tylli jong ki balang ka 
la hiar khyndiat ha ka 1927. Kawei pat ka jinghiar - kaba rit • 
ka la jia ha ka snem 1902. 

Hynrei shen shen ka la don ka jingkhic im pat bad u 
Rev. Lewis Mendus bad i Miss Hughes ki la jop hapdeng kiba 
bun ki jingeh ban pynneh bad pyniar ia ka jingtrei jong ka 
Balang, ba la kyrshan phylla eh da ki nongialam Khristan Mizo 
kiba la ioh kem stet ha ka jingnang bad jingtbit. 

Kiba bun na kito kiba don ha ka Balang ki la long ki 
Khristan ka pateng kaba nyngkong, kata, ki bym pat don 
mynshuwa kano kano ka rukom im ne nongrim Khristan. 
Bun na ki ki la long Khristan ha ka ribaibal jong ka snem 
1918. Ka Gospel ka dang long kaba thymmai bad 

sngewphylla bad bunsien ki briew ki ju sngewthuh bakla ia 
ka. 

Ka rukom im ki Mizo ka dang long hi kaba shu kynriah 
jaka nawei shawei. Ki nongkynd'ong ki kynriah na kawei ka 
(Jong sha kawei pat. Bad kanc ka long kaba donkam, namar 
ka rukom rep jong ki ka long da kaba shu thang khlaw, ba 
la ju khot bunsien ka rukom Khet bad Thang. Kane ka 
pynseisoh kloi bad ka iabiang bha ia ki jingdonkam jong ki 
briew, hynrei suki suki ka pyuduna ia ka jingsboh ka 
khyndew. Ym ju tip shaphang ka jingkynshew ia ka tyngka. 
U kba u long ka spah kaba shisha. 

Ka kyrdan jong ki kynthei ka long kaba kham hapoh, 
la shisha ki kham ioh laitiuid ban ia ki para kynthei sha 
dkhar. Hynrei ka jingtrei jong ki kynthei Mizo ka long kaba 
khia bad bym don jingkut. Ki long ki nongthoh diengiap bad ki 
nongtong urn. Ym ju khmihlynti ia ki ban ai jingmut lane 
ban im la ka jong ka jingim bad ym ju pyrkhat ba kan myntoi 
ia ki ba kin ioh jingnang jingstacl lait tang ia ka jait jingtip 
ba mata madei. Kane ka la kylla bad ka bynta i Katie 
Hughes ha kaba wan rah ia kane ka jingkylla ka long kaba 
khraw. 

Ban iarap ia ki kynthei i la seiig ia kawei ka jaka sumar 
la ki khynnah rit. Ka Mishon (mynta ka Balang) Hospital kam 
pat shym la don bad ka la long saw sncm shuwa ba u doktor 
ka Mishon, u Dr. John Williams, un wan poi. Kumta kart Zaii 
ka la sdang ia ka jinghikai kaba kham suk ban pynioh ka 
jingiarap kaba da long kam na ka bynta ka kmie Mizo kaba 
shah jynjar. Ia kata ka ring la khot ka Nau Buk In - ka jaka ban 
thew jingkhia ia ki khyllung - ka nuksa kaba biang jong ka 
jingnang ki Mizo ban sin kyrteng. Hangta i la batai ia ki 

jinghikai tynrai jong ka jingkoit jingkhiah bad jingsumar ia ki 
met ki phad. La khot sngewbha ia ki kmie na nongkyndong ban 
wan shisien shitaiew bad ka la long ka jaka pdeng jong ka 
jingiakynduh lang jong ki. 

Bunsien ka kmie ka kiew artet ka lynti, ka da aibuin 
ia i khun, bad bah ia iwei pat halor la ka met, bad sa iwei 
pat iba snoh ha ka jaihpien jong ka. Ki longiing longsem ki 
long kiba bun briew bad ka jingiap ka long kaba bun. Iba 
nyngkong hiar eh ba in im. Ka Pi Zaii ka iarap katba ka lah ei. 
Kam pher kata ka kmie ka dei kaei lane aiu ka donkam, la ai 
jinghikai bad jingiasyllok ha kata ka jaka sumar. Ka bynta 
kaba phylla shibun ha ka jingtreikam jong kata ka jaka sumar 
ka long ban thew ia ka jingkhia bad ban pynsum pynsleh ia 
iwei pa iwei i khyllung. La buh jingthoh bad la niijor ia ki. 
Kane ka jaka sumar ka la leh shibun ban ioh ia ka 
jingsngewieit baneh hapdeng ki kmie ia ka Pi Zaii, Ka la 
kynticw ia ka kyrdan jingkoit jingkhiah bad kumta ka la lah ban 
iai bteng ia ka jingsngewkilkhia ia iwei pa iwei i kh)mnah lyngba 
ka por shongskul jong i. 

Kumba arphew snem i la long ka headmistress jong ka 
Middle School ki kynthei ha Aizawl bad suki suki i la ioh lum ia 
ki nonghikai kiba tbit bad aiti ia lade kiba la ioh ka jingpyntbit 
kaba bniah ha ki rukom hikai bathymmai. 

Ka Pi Zaii ka sngewtynnad ia ki jingpyrkhat kiba synlar, 
ki jingpyrkhat kiba seisoh bad pur sha kiwei pat. I ju wad 
ia ki lad kiba kham treikam ban pynphriangbad pynpoi sha 
kiwei pat. Da kanc ka jingthmu ha ka jingmut jong i i la 
pynlut ia kaba bun ka por ha ki jingleit shuti jong i ha ki 
jinghikai ki ban iarap ia ka kam jong i. 1 leit pynbit ia lade 
ha ka kam Skul Pynpaw ha Westhill College, ha Selly Oak. I la 

pass ruh kum ka nongeksamin ha ka tonic solfa haduh ka 
kyrdan Intermediate haka Curwen College of Music. Kawei 
na ka jingpynbha jong i ia ka skul sngi ka long ka 
jingpyndonkam ia ka rukom hikai kaba belt, kaba suk ban 
sngewthuh. Kane ka la pynlah ia ki khynnah ban pule ia la ka 
ktien ha ki lai ne saw taiew. Ki Mizo Alphabet ki long kiba 
kynnoh kum ba thoh ba la seng nongrim ha ki Alphabet 
Roman. Kaba mut ba ka jingshon bad jingthoh da kine ki 
alphabet ka long kaba suk katta katta. Ym sngewphylla ba ki 
Mizo na ka jinglong bymnang pule ne thoh, ki la kylla long ka 
jaidbynriew kaba ar ha ri India na ka Hang ka jingbun jong 
kiba nang ban thoh bad pule, ka kyrdan kaba ki dang bat haduh 
mynta. 

Ka Skul Pynpa>y kam long tang ka dur kaba khraw jong 
ka Balang Mizo hynrei ka don ruh ka bynta ban saihdur ha ka. 
Ka dang dei haduh mynta ka jingiaseng kaba wan bun 
briew tarn. Ha ki sngi kiba mynshuwa kam long tang ka por 
ban pule Baibl hynrei ka long ruh ka lad ban nang pule nang 
thoh. Bun kiba la san ki thrang ban nang pule khnang ban 
ioh pule Baibl. Ka Skul Pynpaw kumta ka i kum ka jaka 
kaba bit tarn ban nang ia ki alphabet. Ym da donkam shuh ban 
kylli ka kitab aiu ki pyndonkam hangta. 

Hynrei kane baroh ka mut tang ia kiba la san. Ki khynnah 
ki wan da ki kynhun bah hynrei la shu shah kumta da kiba 
san jong ka. Ka Pi Zaii ka la sngewkhia shaphang kane bad 
ka la pyrshang ban pynbeit ia kata kyrdan pa kyrdan. La 
pynkhreh khnang ia ki jingpule na ka bynta ki khynnah bad 
kine ki la bud ia ka jinghikai ba da buh kyrdan. la ka Skul 
Pynpaw ki khynnah la pyniabynta ha ki kyrdan kiba da don 
ruh ki eksamin kut snem. I la pynmih ia ki rukorn hikai kiba 
mynta bad ka jingbuh pud ia ka jingbun ki khynnah ha kawei 

kawei ka klass. I la long ka atiar ban pynbor ia ki Balang 
Baptist kiba shathie bad ki Balang Presbyterian kiba shatei 
jong ka Mizoram ban iabud baroh ia kajuh ka jingpule. 

Kawei na ki atiar kiba kongsan ban batai bad ban 
pynphriang ia kine ki jingpyrkhat ka long lyngba ka Training 
Conference ia ki nonghikai. I la seng kawei ka jaka trei na ka 
bynta kane ha Aizawl kaba la iaid shaphrang shibun. Ka 
jingplie ia ki surok thymmai ka la pynlah ban pynlong ia ki 
jingialang ha ki jaka nongkyndong ba kham shajngai. Ha kita ki 
jingialang la iakren bad iapyrkhat shaphang kaba shna ia ki 
map bad ban tip ia ka histori bad jingtip kyllum jong ki 
Jingthoh Bakhuid. Lem bad ki rukom hikai ba dang shen, i la 
hikai kumno ban pynkhreh ia ki tiar ban iarap ha kaba hikai. 
Kane baroh ka long ka bym da lut peisa shibun - ia u shyiap, 
ka dewbyrtha bad u siej la pyndonkam ha ka rukom bym pat ju 
leh mynno mynno. Ki Mizo na ki nongkyndong kiba jngai da ka 
jingpyndonkam ia ka sap shna jingshna jong ki, ki la lah ban 
pynriewspah ia ki rukom hikai bad ia ki Skul Pynpaw jong ki. 

La thung ia u Mr. Zalawra kum u Assistant General 
Secretary jong ka Mizo Sunday School Union bad ka Skul 
Pynpaw ka kitram ia u namar ka jingiaid shaphrang jong ka. 
Dei ma u uba leit jngoh sha ki Skul Pynpaw kiba shajngai ban 
pynshlur bad ai jinghikai ia ki, bad ha kajuh ka por u da trei ia 
ka kam thoh kam tar kaba nang bun na ka snem sha ka snem. 

Ka Pi Zaii ka ai kam ban trei ia kito kiba wan ban ioh 
jingpyntbit na ka. I don ka bor kynmaw baphylla ia ki khmal 
briew, ki iing ki sem bad kiba iadei bad ki. Bunsien haba i 
iaidkai janmiet, i ju iakynduh iano re na sha nongkyndong. 
Lada i ithuh ia u i ju pynkynmaw ia ka ling jong u bad ruh ia ka 
jingtrei jong u ha ka balang ba u don. Suki suki, da kaba 

iasyllok jai pa jai, in lap ia ka jinglong jong kata ka balang, ia ki 
jingeh bad jingjop jong ka, ia ka jingiaid shaphrang ka Skul 
Pynpaw khamtam ia ki klass khynnah, bad la ka Training 
Class ki nonghikai ka ju shong thikna ne em. Ka Pi Zaii ka ju 
kynshew ia kane ka jingtip ha ka khlieh jong ka na ka bynta ka 
por ka ban sa wan. Nangta i ju ai ki jingsneng jingpyni bad 
phah ia ki jingai khublei ia kata ka balang. 

Bunsien u nongwankai un wad ia ka Pi Zaii da kaba 
wan sha iing jong ka. Kane ka ju pynsngewbha ia i la i lah ban 
bun kam. Ha ka jingshisha nga tharai ba i kheih- kor ia kine 
ki jingwanjngoh ban ia kiei kiei baroh, namar ki kdew ia ka 
jingiadei hapdengjongi bad kiMizo kaba palat ban iano iano 
ha kano kano ka lyngkha trei jong ka mishon. Teng teng la 
pynbor ia ki rangbah da ki kmie ban leit jngoh ia ka Pi Zaii, 
hynrei ha ka jingshisha ma ki ruh ki shem ia ka kaba sngewjuh 
sngewjan ban iakren bad kaba sngewkhia ia ki jingeh jong ki. 
Katba nangiaid ki por ka jingwanjngoh jong uno uno u 
nongkyndong ka la long ha i kum ka jinglehniam. Ym namar 
ba i leh bymsalia, hynrei ka rukom pdiang sngewbha jong i, ki 
sobjekt ba i kdew bad ki jingkylli ba i kylli ki long borabor ha 
kajuh ka dur. Da shisha u nongwankai u la pynkhreh lypa ia ki 
jubab ia i. Kumta i la long ka khana pateng ha ka por jong i hi 
bad ki khana shaphang jong i ki la saphriang kylleng sawdong. 

Shisien ha ka nongrit Farkawn na kaba nga lah ban iohi ia 
ki lum ka ri Burma, jngai na Aizawl, nga la khmihthuh ia uwei u 
briew ba u batai ia ka dur jong kaei kaba jia haba u 
nongkyndong u leit jngoh ia ka Pi Zaii ha iing jong ka. U 
pyrthuh ia ka sur jong i bad ia ka rukom iaid, bad ia ka rukom 
jingleh ba sngewlem jong i ban pynjaijai ia uno uno u 
nongkyndong uba i-leh bieit. U la leh ia kane baroh khlem 

jingmut sniew, hynrei tang ban pynmutdur ia kaA'Z^//haki 
briew, ha kito kiba bun ki bym pat iohi ia ka. 

Ha ka por jong ka Thma Bah Kaba Ar, bun ki Mizo ki la 
leit trci shipai. Ki la rah ia la ka jingngeit bad rwai ki jing- rwai 
niam ha ki ryndang ba sngewbang bad ba jam jong ki. 
Hynrei kaei kaba ktah ia ki shipai Phareng kiba iakynduh ia ki 
ka long ba ki iarwai saw sur. Naduh hyndai ki don tang 
khyndiat ki jingrwai, haba ianujor bad ka jingpahuh ki khana 
pateng hyndai jong ki. Shuh shuh ha kaba kum kata ka jinglong 
ki nang ban pyndonkam tang ar ne lai jait ki jingput jingtem. 

Da ka jingwan ka niam Khristan, toi, la don ka jingroi stet 
ha ka tern ka put bad khamtam eh ha ka jingrwai. U Sahep 
Edwin Rowlands u long u nongtem uba nang bad kumjuh ruh 
u Sahep D. E. Jones. Ki la pynmih ia ka kot jingrwai Mizo 
bunsien da ki jingpynkylla ktien jong ki. Ki Khristan Khasi kiba 
shong bad treikam ha Aizawl ruh ki la pynioh ym khyndiat shuh 
ki jingrwai. Ki kynhun nongrwai Mizo kiba rit ki la nang da ka 
jingshitrhem ban rwai ki jingrwai kwaiar kiba lyngkot bad ki 
khoros de. 

Hynrei katto katne ki thrang ia kiei kiei kiba kham khraw. 
Ka Pi Zaii da ka jingnangrwai jong ka lem bad ka jingtbit ban 
iaiam ia ka kwaiar ka la paw shen shen kum ka briew kaba iadei 
ch. Ha ka step ba i la wan poi, sawngut ki samla ki la wan mih 
bad kyrpad ia i ban pynlong ia ka kwaiar. 1 la leh ia kata, hynrei 
nyngkong ka la long ka kam kaba eh shibun. Kim pat ju iarwai 
lait tang shisur bad ha ki sur kiba jem. Haba ki rwai teng teng 
ka ryndang ka jem teng teng ka syiang, bad ki hi kim sngewthuh 
ia lade hangno ki bakla. Haba i kren ia kata ka por i la ong 
shisien : 

"Ki la ong ia nga ban tem na ka bynta jong ki ta ka piano 
ha skill - kaba tang kata hi ka jait jingtem ha Lushai (Mizoram). 
Ki la bakla sur bad nga la sangeh ban tem. Hadien ka 
jingiaseng ki la kwah ban tip balei ba nga la sangeh, bad haba 
nga la iathuh ia ki ia ka daw, ki la jubab, ‘Shish ! phi leit sangeh 
! Ym don ba tip ba ngi la bakla lait tang ma phi !’ Hynrei katba 
nang iaid ka por ki la nang ia ki jingrwai kum ka ‘Amen’, ka 
‘Halleluiah Khorus’, ‘Kyntiew ia la ki dohnud’ bad kiwei 
Iciwei." 

Ka jingroi baphylla ka la don naduh kito ki sngi ! Ka 
jingiarwailang ha iingmane ka la nang kham bit bad ki Khristan 
Mizo ki long kiba la bna nam kylleng sawdong namar ka 
jingiarwai babang jong ki. Ha ka 1929 ka k)mhun nongrwai ka 
la leit sha ki ri Thor, ban rwai ha ka jingialang ki Khristan ha 
Sylhet. Ka distrikt Sylhet ka la long ka jaka ha kaba ki Mizo 
jong ka spah snem kaba mynshuwa ki la ju leit lute. Ki la lute 
ia ki jaka rep slasha, rong mraw bad iaknich khlieh briew kum 
ka dak ka jingjop. Ban iohi ia kaba kum kata ka kwaiar, kiba 
rwai ia ki jing- rwai jong u Handel, ka la lon^kaba pynlyngngoh 
bad pynkhih mynsiem shibun eh. Shen shen, u Dr. Ralla Ram, 
u Secretary jong ka United Church of North India ha kata ka 
por, u la khot sngewbha ia ka kwaiar ban leit rwai ha ki 
nongbah jong ka India bashatci - Calcutta, Delhi, Lahore bad 
Allahabad - kaba la pynsngewlyngngoh bad sngewphylla ia kiba 
bun na ka kwaiar. La pdiang don- burom ia ki bad ki la ioh 
iaroh kat shaba ki leit. I Miss Hughes i la iathuh : 

"Ha Lahore, u Bishop u la long u nongialam, bad u la khot 
sngewbha ia ngi ban rwai ha ka Ningmane bah bad u la pynbna 
paidbah ba um pat ju iohsngew kum kata ka jingiarwai ha ri 
India . . . Ngi la pyndep ia ka jingiaid jong ngi kaba arhajar 
mail da kaba iarwai ha ka Sngi Khristmas ha khmat ki hynriew 

spah ngut ki khynnah skul na India, Burma bad Ceylon ha ka 
jingialang ha Allahabad . . 

La ialam ia ka kwaiar ban leit peitkai ia ki jaka ka ri India, 
kum ka Taj Mahal, ka Delhi Fort bad ia ka ungmane 
Musulman kaba heh tarn ha ka pyrthei, hynrei ki la sngewkmen 
ban wan phai sba la ki iingtrep ha Mizoram. 

‘Ngi la pynlong kumba sawphew tylli ki jingialang ban 
rwai bad ngi la leit jngoh kumba khadhynriew tylli ki nongbah. 
Ngi la rwai bun tylli ki jingrwai, ka Halleluia Khorus ka la long 
kaba kham iasngewtynnad.’ 

Kata ka la long ha ka 1933. Ha kiwei pat ki bynta jong ka 
ri India, ki bricw ki la sdang ban sngewthuh ba U Blei U la leh 
ka kambah ha Mizoram. 

Dei hadien ba i Katie Hughes i la mih noh jynduh na 
Mizoram ba la pynlong biang ia kaba kum kata ka Kwaiar. 
Kane ka la long da ka jingkyrpad jong ka National Christian 
Council ka ri India. Ka Council ka la pynbeit ia ka Kwaiar ban 
leit jngoh sha South India, Bangalore, Madras, Mysore bad wat 
kham shathie shuh shuh. Ka la ioh lad ban iakynduh bad ka 
balang hyndai jong u Mar Thoma. Kane ka long ka jingiashem 
ka Balang Mizo jong ka spah snem kaba arphew bad ka balang 
ba la seng ha India ha ka spah snem kaba nyngkong. Nangta sa 
ha ka 1970 bad ha ka 1972 ka Kwaiar ka la leit rwai kylleng ka 
ri India. Nangta ha ka jingleit kaba dang shen (1978), ka 
Kwaiar ka la leit poi shaduh Canada bad U.S.A. 

I Katie Hughes i la iaineh skhem bad iaitrei shitom khlem 
da i satia ba i long kumta. Na sla i kumba i pdiang ia kiei kiei 
kumba ki long; ha ka jingshisha i ju pynkhreh lypa ia ki 
jingtreikam. Kawei pat ka jinglong kaba ym da iohi eh na sla ka 

long ka mynsiem sngewlem bakhraw bad basngur joog i lem 
bad ka jingim jong ka jingduwai. I ju leit jngoh ia kiba pang ba 
shitom bad i la leh ia kata, kumba u Paul u ia kyntu, "da ka 
mynsiem kaba kmen". Wat baba im don bynta ha kano kano ka 
jingialang paidbah i ju pynkhreh ia lade bad pynleit jingmut ha 
kata ka jingthmu jong ka jingialang. I ju shahshkor bha 
kyndiang bad i ju pynpaw ruh ia la ka jinghiewkor. Khadduh i 
don kata ka jingai bakyrpang ban pynneh bad kynmaw ia la ki 
paralok, ki Mizo, ki Phareng ne ki Welsh, bad ia kiwei pat ki 
jaitbynriew baroh shilynter ka jingim jong i. 

U tymmenbasan rangbah na ka Balang Ourflang u iathuh 
ia ngi ba ia ka khubor jong ka jingkhlad noh ka Fi Zaii b 
iohpdiang ha ka jingiaseng Sngi U Trai kaba janmiet, kaba 
khadduh eh ha ka snem 1963. "Kaei kaba la shon jur ia 
nga," u ia ong, ”ka la long ka jingsngewsih ba la iohi shynna ha 
ki khynnah rit ha kata ka jingiaseng." 

Na ka bynta kiba bun ki Mizo i la pynlong ia ka 
Halleluiah Khoros ka jait jingrwai kaba la pynpaw shai kdar 
ia ka jingieit jong ka jaitbynriew kaba la wan sha U 
Nongpynim. Ha kiba bun ki Khristan jong ka pateng kaba 
nyngkong ka la wallam ia kata ka jingshem mynsiem ba u 
Handel hi u la phla ba u la ioh mad haba u la thaw ia katei ka 
Khoros : 

'Nga pyrkhat ba nga la iohi ia ka bneng ha pyrshah 
jong nga bad ia U Blei bakhraw marmet.’ 

P. S. Kiba bun ha Wales kin iai kynmaw ia ka 
jingwan jngoh jong ki Mizo ha u bnai May 1984 - ka 
jingleitjngoh shaduh Bilat ha u bnai uba bud. 

- J. Melrlon Lloyd 

I MISS ANNIE W. THOMAS 

1871 -1963 


Ka long ka kabu bad jingsngewbha kaba khraw ban thoh 
shaphang iwei iba la aiti ia la ka jingim ban shakri ia la U Trai 
ha ki lum jong ka Assam - i Miss Annie W. Thomas. 

La kha ia i Miss Thomas ha ka 4 tarik u June 1871. 1 long 
ka khun pdeng jong u Rev. John Thomas, 6.A. uba long shipor 
u pastor jong ka Balang Hope, Merthyr, bad hadien ha 
Catharine Street, Liverpool. La la kha ia i Miss Thomas ha 
Merthyr, i la mih noh dang rit, bad i la pyniajan ialade bad ka 
Liverpool, bad khamtam bad ka Balang ha Catharine Street. 
Bunsien i ju iaiap ia kane ka Balang da ka jingsngewieit kaba 
khraw. 

I la pule ha Windsor High School kaba sha rudnong jong 
ka Liverpool, bad kumba katto katne snem i la trei kum ka 
nonghikai ha kata ka skuL 

Ha ki por ba lait ei, i la pule ha ka School of Art, bad ia 
ki jingdro dur jong i la ju pyni kai hateng hateng. I la 
pyndqnkam ia kane ka sap ha ri India, bad bun napdeng jong 
ngi Ja ju iai pynkynmaw ia ki ling ki sem jong ngi ha India 
namar ki jingdro dur ba la dro da i Miss Thomas. La 
pyndonkam ia kane ka sap ruh ha ki Skul Pynpaw bad ki 
Jingiaseng Iaiap. Ym tang ba i lah ban iathuh ia ki 
Jingiathuhkhana na ka Baibl, hynrei ban pynshai da ki dur jong 
i hi ba la pyndonkam kum ki Flannelgraph. 

La pynsan pynrangbah ia i Miss Thomas ha ka ung 

Khristan ba riewblei ha Liverpool, ka jaka pdeng jong ka 
mishon, ka Falkner Street, ka ophis mishon ka long tang 
khyndiat sien jam na ka ungmane - kam long kaba sngewphylla 
ba ha ka karta ba dang khadar snem, ka la jia long ka jing- 
angnud jong i ban shakri ia U Trai ha Assam, India. 

Ka la long ha u bnai October, 1897 ba i lamihnala 
ling ban pyndep ia kane ka jingthrang, bad i la ai ia ki hynriew- 
phew hynriew sncm jong ka jingshakri mon sngewbha. I la 
pynlut shiteng na ka rta ba ka mishon ka la don ha ki ri lum 
jong ka Assam, kata, haduh ka snem 1963. 

Nga la ju iohsngew bunsien ba i ju iathuh ia ki 
jingiashem jong i - ban iehnoh ta ka Ving basuk basaih, ha kaba 
la ri la sumar ieit ta i. I long iba rit ha ka met ka phad, i bym 
da i khlaih, bad ban wan tur sha India kam long satia ka 
kam kaba rit ia ka kynthci briew. 

Haba i Miss Thomas i la wan poi ha Shillong ha u bnai 
December, 1897 - ka la long ka Shillong kaba phcr bak Ibak na 
kaei kaba i ia khmihlynti namar ka long ha ka por jong u jumai 
bah - bad ka la paw tang ka dur jong ka jingiehnoh i'ingjah 
kaba khraw. Ym don iingmane, ym don iingskul bad baroh ki 
iingbah ki la twa. Ka jingpang iapthem (cholera) ka dang 
khie rasong bad i Miss Annie Williams iba peit ia ka Skul 
Kynthei i la ioh kem ia kane ka jingpang bad i la khlad noh ha 
u bnai August, 1897, i da iehnoh ia i Miss Thomas, ka 
kynthei samla bym pat ju mlien ia kaba kum kane ka apot 
kaba ha kiba bun kan jyn da la long ka bym lah leh ei ei; 
hynrei ka la long pynbah ka jingthew kti ia kane ka kynthei ba 
dang lung. 

Ka kyrdan jong ki kynthei Khasi ha ka imlang sahlang ka 
nang pynch shuh shuh ia ki ban iehnoh ia ka niam rim, bad 

katto katne na ki jingpynshitom bein ba kthang tarn ka long 
pyrshah ia ki kynthei. 

Ka jingpynpule kot pule sla ia ki kynthei ka la sdang ha 
Sohra ha ka 1853; hynrei ka la long ha ka 1897 ba la plie ia ka 
High School ha Shillong, ka nongbah jong ka Assam, hynrei 
tang khyndiat kiba la wan pule namar ka don ka jingkhang 
pyrshah kaba jur. 

Dei ha kane ka por haba i Miss Thomas i don marwei, ba 
u riewsniew aiu re u la ai ding ia ka tnum sop phlang jong ka 
hostel. 1 la sngewtmang bad sngewkynmaw iing, khamtam ia la 
u kpa. Hangta hi ka la wan ka jingsawa hapoh jong i, "Wat 
sheptieng, U Kpa jong phi U don hangne." Ka la long da kane 
ka mynsiem jong ka jingshaniah ha U Kpa jong i Uba ha bneng 
ba i la trei ia ka kam kaba khraw bah baroh shilynter ka jingim 
jong i. 

Ka dei ha kane ka por ba i la kern pang, bad uwei u Khasi 
u bym tip ia u A u B u la ai ka dawai ia i, bad sa ba in dih ia ka, 
i la sngewthuh noh ia ka jingsma kum u "Kynja" bad i la lait 
im. I la phai pat sa shisien sha U Kpa jong i Uba ha bneng, 
"Ngan bat skhem ia ka kti kamon jong Me." 

Wat hapdeng ka jinglong basngewkynjah jong i bad ka 
jingialeh pyrshah ba i la iakynduh, i la trei shitom ban pynroi 
ia ka skul, bad lyngba ki jingialeh jong i, ka la kylla long ka 
High School. Ka khynnah banyngkong ka la pyndep ia ka 
matrik ha ka 1902, bad ka kynthei banyngkong ka la long 
graduate na Calcutta University ha ka 1912. Ka la kylla long ka 
doktor bad ka la shakri ia ka Balang bad ka jaitbynriew da ki 
bun snem. 

Hapoh ka jingkhmih jong i ka skul ka la nang heh bad 

nang roi, bad ka jingshong skul jong ki kynthei ha Assam ka 
la longlcaba bun tarn ha ri India. Ka la long ha ka snem 1915 
hadien ka jingwanjngoh skul ba la ai burom ia ka skul kum 
kaba bha tarn ha North East India. 

Ka la don ka jingkylla kaba khraw ha kito ki snem, ha 
kaba mynshiiwa ia ki khynnah kynthei la dei ban da pah har 
rukom bad ban jop ruh ia ki jingsngewpyrshah kiba khraw. I 
Miss Thomas i thoh, "Ka jingkyrkhu U Blei ka la kyrsoi ha kane 
ka jingtrei ha ka rukom kaba phylia, bad ka jingsdang ia ka 
Jingiaseng Duwai kaba man la ka sngi ha ka snem 1901 ka 
long ka dak ia ka jingiaid shaphrang kaba khraw ha ka jingjop 
jong ka. Ka jingpule Baibl ka la long kawei na ki sobjekt kiba 
donkam tarn ha ka jingpule kot ha skul, bad ka jingim bakynja 
mynsiem jong ki khynnah skul ka la long ka jingpyrkhat kaba 
nyngkong, la shisha, kam shym pyndkoh ia ka jingtreikam 
jong ka skul. 

La pyndap da ka jingkmen ia i Miss Thomas ban iohi 
ba ki khynnah skul kiba nyngkong ki la kylla long ki 
Headmistress jong ka Skul. 1 Kong Lariam Shullai, B.A., 
bad i Kong Hilda Bhajur, B.A., lem bad i Kong Trophilia 
Shullai, B.A., ki la shakri met bad mynsiem ia ka Skul, ki da 
pyrthuhbud ia ka nuksa jong i nonghikai baieit jong ki - i 
Miss A.W. Thomas, 

I Miss K. Kharsati, B.Sc., iba long ruh ka Head- mistress, i 
la long kawei pat ka khynnah skul bad iba la iohi shibun ki 
jingkylla. Nalor ki iingskul, don ruh ka Laboratory and 
Domestic Science Room, ka jaka hikai ia ki khynnah ba dang 
rit bad ki jingtei bathymmai. 

Ki khynnah ki ju shim bynta ha ki jingialehkai para skul 
bad ki laju long nongjop bun kynti. Ki Girl Guides bad Red 

Cross Id long shibynta na ka jingtreikam jong ka Skul. 

Lynter ki snem ki khynnah skul ki wan na ki shnong kiba 
phcr jong ka ri Khasi bad Jaintia bad nawei ruh, ban shongskul 
bad ki la leit phai sha la ki shnong kum ki nonghikai bad ki 
nongialam jong ka Balang bad ki Jingiaseng Kynthei, ki da 
pynkhih mynsiem ha ka jingim jong kiba bun, bad wallam ki 
jingkyrkhu bym lah hiew ha kiba bun rukom ha la ka ri bad 
shabar ruh. 

Ym sngewphylla ei ei ba i Miss Thomas i ju niewkor ia la 
ki khynnah skul bad i ju kynthoh ha man la ki por, ”Ki dei ki 
khynnah skul jong nga.” 

Ha ki por shuti kiba kham jlan i Miss Thomas im 
sngcwsuk satia ban shu shongjahthait ha Shillong. I iohi ia ka 
jingkhang kaba plie wang ban ialap bad kata ka jingsngew jong 
i ia ka jingkyrkieh ban ialap ia ka Gospel ha ki jaka ba dang 
dum, ka la pynbor ia i ban leit jngoh ia ki katto katne ki bynta 
ba sha kyndong ba dang lawbah lawsan jong ka ri Khasi. I la 
leit jngoh ia kito ki jaka kiba ki kynthei dohlieh kim pat ju 
poi, i da iaid lynti lyngba ki lawbah lawsan. Ha ki katto katne ki 
bynta, ki samla shynrang ki ju iaid shakhmat jong i ban mait 
pynkhuid ia ki lawbniap barben. 

Ha ki jingiaid lynti jong i, don na ki khynnah skul kiba ju 
iasynran ia i. Ha kawei na kine ki jingleit, ki la iaid lyngba 
kawei ka lawbah, ha kaba ki la iohsngew ia ka jingpah jong ki 
hati khlaw bad ia ka jingkyllon ki siej. I Miss Thomas i la lum ia 
ki khynnah kynthei sawdong jong i bad kumba ju long ka 
rukom jong i, i la aiti ia ki ha U Blei ha ka jingduwai. Na 
kano re ka daw, ki hati ki la iaid kiar noh bad ki la lait im. Ka 
long ka jingpyllait im kaba phylla. Ha i Miss Thomas ki 
jingduwai jong i ki long kiba la ioh jubab bad i la rwai bad kita 

ki khyimah "Ryngkat bad U Jisu", ia kaba i la pynkylla Khasi 
bad la ju rwai ia kane ka jingrwai da ka jingrhem mynsiem ha 
ki Balang haduh kine ki sngi. 

Ha i, ban leit jingleit sha nongkyndong ka mut ban mih 
na la ling bad na ki jingsuk jingsaih da ki bun taiew. I ju rah 
la ka bam bad uno uno un sngewlyngngoh ba u ruti un kylla 
long uba kumno ynda la jan kut ka jingleit jong i ! Niuiha, 
ha i, ka jingbam kam da don jingmut shibun. Ki traishnong 
ki ju wan ban iakynduh ia i ha iingskul ha kaba i sah, bad ka 
por kam don jingwit, namar i la leit khnang hangta ban ai ia 
kiba duk ba shitom bad ia ki bym tip ei ei ia u Kpu jong ka 
Jingim. 

I thoh shaphang kawei na ki jingiaid lynti jong i, 'Nga la 
leit jngoh sawphew hynriew tylli ki shnong ha ki khyndiat bnai 
ba la lah. Nga la sah pynkut taiew ha ki khadar tylli na ki, kawei 
ka miet ha ki arphew hynriew tylli bad ha ki por mynsngi ha 
kiwei pat ki shnong. La pynlong jingiaseng ha ki shnong baroh, 
bad nga la iohlad ban leit jngoh ia ki ling bad ban ithuh 
ithaw ia ki briew. Ha lynti ngi la iaid lyngba santylli ki nongrit 
ha kaba ym don skul ne nonghikai ne Iyer Khristan.’ 

Shibynta na ka ri ha kaba i la leit jngoh la ju tip kum 
ka Home Mission. Hangne ka niam Khasi ka la suhthied 
bha, bad la don ka jingpynshitom bein kaba jur. U syiem ne 
nongsynshar urn sngewbha ia ki Khristan, bad u pynshlur ban 
pynnch la ki rukom leh niam, bad ha ki shithi jong i sha la ling i 
batai ia ki katto katne ki shnong kum kiba. da eh tarn, kiba 
runar tarn, ha kaba ka jingbieit bad jingdum kajsynshar. 

Dei ha kine ki jaka jong ki jingpynshitom bein ba 
runar ba i Miss Thomas i la pynlut ia la ki sngi shuti, ha 
kaba ia i bad ia ki para nongsynran la sin ki "ksew Khristan". 

Im ju duh mynsiem, bad i iai leit jngoh ia ki i da 
pynlong ki jingiaseng kiba sdang naduh dang step phyrngap 
bad bteng haduh ban da miet ngain. Kiba bun na ki 
briew kiba khlain ka met ka phad kin da la kynran dien 
noh; hynrei ha i Miss Thomas, la bunsien hapdeng ka 
jingthait bad jingtlot, ka long ka kam kaba kyrkieh. Kumba 
i thoh sha la ling, 'la kiba bun kiba iohthiah ha ka 
jingdum naduh ki por barim bajah la pynkhih ia ki ban 
wad ia ka jingshai, bad ki da kner ia la ki kti ban wad iarap. 
Shisha ka long ka pop ban leh set kyllut ia kine ki jingkyrpad.” 

Kiwei pat ki jingiaid lynti ki dei sha kawei pat ka bynta 
jong ka ri ba la khot Ri Bhoi. Kane ka khlaw ka long kaba 
kham rben bad ka jingpang khieshohrih ka kynrei bha. Haba i 
la leit jngoh ia kane ka jaka ha ka 1901 ym pat don wat iwei ruh 
i Khristan, hynrei hadien ka jingialeh kaba jur shiphew 
snem, 350 ngut ki la pyniasoh sha ka Balang. 

I Miss Thomas i la im ban iohi ba ka Ri Bhoi bad ka 
Home Mission ki la long ki kut ba khlain jong ka jingngeit 
Khristan, bad bun ki la kylla long ki nongialam bad ki pastor 
jong ka Balang. 

Haba i leit shut! sha la shnong, i Miss Thomas i ialap 
khlem da pud shaphang ki Bhoi bad don ba la kylli *Kiei kine ki 
khynnah (boys) ba i Miss Thomas i im jingmut palat T 

Uno uno um sngewlah ban ong ba i Miss Thomas i don ka 
jinglong apostol haba i pynkhreh ia ki jingleit lynti jong i. 
Nalor ka bam ka dih bad ka jaih ka nep, i ju rah ruh ia ka 
jingtem harmonium, ka kor pynidur ia ki jingiathuhkhana 
na ka Baibl, bad ka shuki khylliap kaba rit. Ka "Kot Jingrwai 
Sankcy bad Moody” jong i ka la poi sha ki nongrit baroh, bad 
nga dang kynmaw ia ka jingsma ka khlein mombati ha ki 

sla jong ka. Ha ki snem kiba hadien ka harmonium kam da 
wan sur bha shuh» bad i Miss Thomas ruh im da iohsngew bha 
shuh ki shkor. Kam da don jingpher ei ei ia u paidlang ba 
iaseng ha ki nongkyndong kiba pynjam la ki ryndang ha ka 
jingiaroh bad jingainguh, kiba sakhi lyngba ki jingrwai jong ki, 
ba kim sngewlehraih ban phla ia U Trai, ba kin leit kylleng 
sawdong bad U Jisu, namar U Blei U sumar sukher ia ki. Ym 
don kano kano ka choir Balang heh ka ban pynioh ka jingsngur 
mynsiem kaba kham khraw ha ki jingrwai jong ki. 

Naior kaba leit jingleit i Miss Thomas i la sdang ia ka 
jingtrei hapdeng ki khynnah samla da kaba pynlong ia ka 
Christian Endeavour Society ha kiba bun ki Balang 
nongkyndong. Lyngba kine ki jingiaseng la pyntbit ia ki samla 
ban long ki nonghikai Skul Pynpaw, bad ki nongialam ha ka 
liang jong ka Jinghikai Khristan. 

Hadien ba i la shongthait na ka kam skul ha ka 1926, i la 
aiti shibynta na ka por jong i ha kaba thoh ki kommentari, 
bad ha kane ka rukom i la ai ha ka Balang ia ka jingai kaba 
remdor tarn. Ha ki san snem i la pynkhreh ruh ia ki jingpule 
Kotbah kiba kynthup ia ka Baibl baroh kawei bad la shon palat 
hajar kopi man la ka bnai > baroh kiba i la pynkhreh da kaba i 
shon ha ka korshon (typewriter) kaba la rim bha ! 

Ha kito baroh kiba ithuh ia i Miss Thomas, la ju tip ia i 
kum"l Miss” - ka ktien ba pynpaw ia ka jingsngewieit, namar 
la ieit ch ia i da ki briew baroh. Ha ka sngi iew bun kiba na ki 
shnong kyndong ki ju wan jngoh ia T Miss" bad i ju pynlut 
ia ka sngi ban shahshkor ia ki jingeh jong ki, ban iakmen 
lem ha ki jingshem sngewbha jong ki, bad ban iant jaw ummat 
ha ki jingsngewsih jong ki. Hadien ba ki la pynlong ka 
jingiaduwai, ki ju leit phai noh - ym suda > namar ba i long iba 

kylluid mynsiem bad i la sam shibun na ka jingdon jong i sha 
kine ki briew na ka bynta ki ungmane jong ki. Kumba i thoh, 
'Ngam ju don pisa kynshew ha bank hangno hangno’, ‘ka rupa 
ka long ka jong nga, ka ksiar ka long ka jong nga, ong U Trai ki 
Paid*. 

Katno ka jingkmen ia i ban iakynduh ia ki pastor bad riew- 
khmat ka Balang kiba long ki soh jong ka jingtrei ba khlem 
pud jong i Miss Thomas ha kito ki shnong kyndong ha ki por 
mynshuwa. Ym phylla ba i la hiew ia ki kum ‘Ki khun jong i*. 

Ha ngi ki nongiatreilem kiba hadien, la tip ia i kum i 
'’Aunty Annie" (Nah Nah Annie), bad la ieit thep mynsiem ia i 
da baroh, bad i la long iba la kham ieit kyrpang na ki khun 
mishonari. 

Baroh shilynter ka jingim jong i, im ju sngewbunkam ban 
pdiang sngewbha ia la ki para nongtrei lang sha la iing. Ha ka 
aiom shit ki mishonari na ri thor ki ju wan kiew sha Shillong 
bad kane ka long ka kabu kaba khraw ban iaium lang kum 
shiiing shisem. 1 Aunty Annie i la khot sngewbha ia baroh 
ban wan dihsha bad ym ju don mano mano ban klet ia kito 
ki jingkhawai jong i. Kumba i ju leh ha la ka jingtrei, i ju pynleit 
jingmut bad pynkhreh bha ha kine ki jingiadihsha sngewbha. 
Ki kek ki long kiba remdor ha Shillong; hynrei i Aunty Annie i 
da bsa kyrpang ia ngi da kaba phah shet ia kine ki kek na ka 
dukan shet jingbam (kawei na kita ki khyndiat tylli) ba la 
pyniaid da uwei u nong-Italy uba kyrteng u Guidetti. La buh 
pynbeit riang ia ki kek baroh ha ki pliang bad la tap da 
ki jaih stang ba la suhthaih itynnad ba wat uwei u skaih 
ruh um ioh lad ban dem halor jong ki. 

Ka iingshong ka long kaba rit, hynrei don borabor ka 
jaka ia ki lok ki jor. Ki khun baroh ki iaioh bam bha, ki da 

shong sawdong ka miej kaba heb ba b shlei da ki kek, Id ruti 
makhon bad ki jam. Niiuna, ka jingiadihsha kam pat biang 
khlem ki bon ba la syang bha. Ngam pat ju ioh mad b ki bon 
kylbn makhon kiba bang kum Idto. 

Wat la ka long ka por iakynduh lok kynduh jor, i 
Aunty Annie borabor i shim ia ka bd ban kyrpad b ka 
jingkyrkhu U Blei halor ka kam Jong ki para nongiatrei lem, 
bad kumta ka Jingiadihsha ka kut da ka jingduwai bad ka 
jingiasyllok Khristan ba shisha. 

Namarkata ba ngi iashong Jan bad i, ym don kawei 
ka sngi ka ban iaid lait khlem da wan jngoh b ngi. Lada ka 
jingkhang ka khyrdep i ju tied ia ka tok tok da ka shatri bad 
namar ka jingkhang ka don ruh bad ki ut ka lah ban long kaba 
pynjulor. Bunsien ka jingkhang kan plie, lem bad ka sur kaba 
pyrta ‘Don briew*. Ka jingthrang eh jong i ka long ban tip b ka 
jingiaid shaphrang jong ka kam, ki khubor jong ki Komiti bad 
ki Presbytery, namar ha kane ka por im lah shuh ban buddien 
ia ki jingialang baroh. 

Haba uno uno u dkhot jong ka babng u khlad noh 
ka long ka rukom ban tied ia ka baje iap briew, ban 
pynphriangia ka khubor. I Aunty Annie i ju long kawei na 
kiba nyngkong eh ban phah wad khubor, bad khala khala, i 
mih na ting i da phong ia ka tupia long kaba kyrpang na ka 
bynta kata ka jingjia. I ju leit jngoh ia kine kiba sngewsih 
bad shong bad ki ha ki jingjaw ummat la jan baroh shistep. Ka 
jingsngewlem bad jingduwai jong i ka la ai jingtngen ia kiba 
bun ki ling katba i iashah shitom lem bad ki. Ym dei tang ba i 
lashim bynta ha ka jingsngewsih jong ki, hynrei i ju ialehkmen 
lem bad ki ha ki jingshem sngewbha, namar i ju poi la jan man 
ki jingiathoh shongkurim bad la ju leh donburom ia i ha Id 

jingkhawai, namar ki samla nongleitkurim ki long kham bun 
ki khynnah skul barim jong i. 

Katto katne por, i la pyniaid ia ka hostel ki khynnah 
kyntheiy bad i ju ialam ia ki sha ki jingiaseng Sngi U Trai bad ha 
ki Sngi Pohia. Ha ki miet tlang ba dum, i Miss Thomas lem bad 
i paralok bajan jong i i Kmie u Shon, iba rah la ka sharak 
lynten ki ialam ia ki khynnah sha hostel. Kane ka lynten ka 
iarap ia ki ban imat haba hiar ia ki mawkyrdon ba pynnoh na 
iingmane Mawkhar. Ka long tang ka lynten, hynrei lah ban iohi 
ia ka na ki iing Bangla ba ka thaba phyrnai hapdeng ka 
jingdum. Kane ka long kum ka dak ia kaei kaba i la leh baroh 
shikatta ha ka jingim jong i ha ri India * dei ma i iba la long 
ka atiar ha ka kti U Blei ban wallam ia ka jingshai jong ka 
Gosp)el kumta ba kiba bun kin lah ban jam ia ki lynti ba ma 
bad ba eh jong ka jingim, bad ban iohpdiang ia kane ka jingshai 
baphylla. 

Haba i Miss Thomas i la leit shuti sha Wales ha ka 1927, 
i la ioh kem pang jur, bad la pyrkhat ba in ym lah shuh ban 
wanphai sha ri India. Hynrei ine i kynthei barit i la don ka 
jingshlur kaba skhem bad ka jingngeit kaba khraw, bad ha 
ka 1928 i la wan phai sha India i da leit jingleit kylleng ki 
nongrit. 

Ha kawei na kine ki jingiaid lynti i Miss Thomas i la ur 
bad kheih khylliah ka ryndang kti. Ym don kano kano kaba 
lah ban pynphai noh ia i na Shillong namar i ong, *Ka la 
jia katba dang trei ha ka kanl U Syiem bad Un sa khmih ma U 
ia ka !’ 

Kumta ine i shakri baphylla i la nang iaid shaphrang, bad 
ha ka karta kaba 92 da ka jingiarap jong ka iil pynheh i la 
thoh 'Nga lah da kaba sngewrit hynrei da ka jingsngewnguh 

ban ong ba kawei ruh na ki kyntien jong ki jingkiilar jong U 
kam shym la pulom noh * ka jingsngew- diaw eh jong nga ka 
long banga la pynsngewsih ia U bun bunsien’. 

Lah ban ong ia kiba bun ki briew *uwei u bet, uwei pat 
u of, i Miss Thomas i la trei shitom haduh 66 snem, bad i la 
lah ban iohi ruh ia ki soh ka jingtrei shitom jong i. 

Ka snem 1897 ka long ka snem jong ka jingshem sngewsih 
bad jingduh bym lah syrdep shuh, hynrei habajngohshadien 
pat ka long ka snem jong ki jingsdang kiba khraw bad i 
Miss Thomas i la ioh lad ban iohi ia ki kam kiba khraw ba la 
pyndep. Ka pharshi shaphang u symbai tyrso ka la iadei 
thik, namar ha kata ka bynta ba kyndong jong ka ri India ka 
don ka Balang Presjbyterian ha ka ri India Ba Shatei lam 
Mihngi, kaba mynta hi ka la nang kham heh ban ia ka Balang 
Kmie ha Wales. 

Ka High School kaba don palat hajar ki khynnah skul, ki 
Balang kiba khlaih jong ka Home Mission bad ka ri Bhoi, ka 
Christian Endeavour, ki rangbah bad kynthei ba la aiti ialade, 
ki la sah kum ka jingkynmaw ia ka jingshakri kaba khraw ba 
la ai da i Miss Thomas. 

I la khlad noh ha ka jingsuk ha ka 23 tarik u March 
1%3 haba i la dap 92 snem ka rta. La pynlong ia ka jingiaseng 
leit on tep ha ka Balang Mawkhar, ka Balang ha kaba i la 
shakri naduh la ka dohnud haba i la don baroh shikatto ha ri 
India. Kumba lai hajar ki briew ki la iaseng ban ai burom ia i, 
bad ki khynnah skul ki ia iaieng shriak baroh shilynter ka 
surok. Ha ka jingiaseng la rwai laitylli ki jingrwai ia kiba i 
Miss Thomas i la pynkylla sha ka ktien Khasi. La tep ia i ha u 
lum jingtep ka Balang Mawkhar hapdeng kito ia kiba i la ieit 
bad shakri ha ka jingim ba jrong rta jong i. 

Ki kyntien ba i la ju rwai bimsien ki la jia long kiba shisha : 

Lem bad U Jehoba 
Dohnud shlei kyrhai. 

Ki kular ban iohmad, 

Jingsukbajanai. 

Ngi ainguh ia U Blei na ka bynta ka jingim jong i 
bad yn iai kynmawieit da kiba bun kum "Ka longkmie 
barit jongki ri lum Khasi”. 


- Nansi Thomas 

I MISS MARGARET ELIZABETH BUCKLEY 
1887-1941 


1 Miss Margaret Elizabeth Buckley i la long ka mishonari 
nongmaitlynti. I la long kaba nyngkong ban sdang ai jinghikai 
ia ki nongsumar pang (nurses) ha ri Khasi bad Jaihtia. Kane 
ka kam ka dawa ia ka jingtbit, ka jingkut jingmut bad ka bor 
met, ka bor pyrkhat bad ka bor mynsiem kaba khlaih. 

La kha ia i Miss Buckley ha Adfa, Llanwyddelan, 
Montgomeryshire ha ka 8 tarik u February, 1887. La pynsan 
pynrangbah ia i da u kparad jong i, uba long u tymmenbasan ha 
ka Balang Gerizim. I Miss Buckley i la long ka dkhot bapura 
jong ka Balang haba i la dang don kumba 18 snem karta, bad i 
la kynriah ban leit sah sha Cwm-parc ha ka Rhondda Valley, 
hynrei hadien khyndiat por i la wan phai pat sha 
Montgomeryshire bad i la long dkhot noh ha New Mills. I la 
leit pule ia ka kam sumarpang bad i la ioh jingpyntbit ha 
Brownlow Hill Infirmary, Liverpool. Hadien ba i ia shakri kum 
ka district nurse ha Pontardawe i la sngew ia ka jingkhot sha 
ka Lyngkha Mishon, bad i la tyrwa ia la ka jingshakri lyngba ka 
Balang ha Soar, Pontardawe, ha kaba i la long ka dkhot, sha ka 
Foreign Mission Society jong ka Welsh Calvinistic Methodists. 
La pdiang ia i kum ka mishonari ha ka General Assembly ha 
Treorchy ha u June 1919. I la kiew lieng sha India ha ka 27 
tarik u September jong kajuhkasnem. 

I Miss Margaret Buckley i ia pdiang ia ka jingthungkam 
ba shipor ha ka Civil Hospital, Shillong katba i dang ap ia ka 
jingtei ia ka Welsh Mission Hospital ha Shillong. Ha kata ka 

por i la pule ban nang ia ka ktien Khasi. Ka Civil Hospital 
ha Shillong ka long kaba rit kaba don tang iwei ne arngut ki 
nurse. Ia ki nongpang la ri sumar da kiba haiing ha sem la jong. 

U Dr. H. Gordon Roberts uba long u mishonari ha ka 
kam jingpynkhiah bad ka Welsh Calvinistic Methodist Church 
u la ai ia ka jingshakri por thma kum u Civil Surgeon ha ri 
Khasi bad Jaintia. Hadien ba la kut ka thma, u la shimti ia ka 
kam ban tei bad seng nongrim ia ka Khasi Hills Welsh Mission 
Hospital ha Shillong. Ynda la dep tei ia ka Hospital, i Miss 
Buckley i la wan trei noh ha kane ka hospital bathymmai, bad i 
la sdang ia ka kam kaba khia ban ai jingpyntbit ia ki khynnah 
kynthei India ban long ki nurse. Ka long kaba sngewtynnad ban 
pynkynmaw ba hadien ba i la lah pynkhreh ia ka kamra puid ha 
ka hospital thymmai ban pyntreikam noh, i hi i la ioh jingshitom 
na u apendik, bad i la long ka nongpang kaba nyngkong ban 
shah puid ha kane ka hospital thymmai. 

Ki kynthei trai ri kiba la wan ban ioh jingpyntbit kum ki 
nurse ha ka hospital ki wan poi na ki nongrit ba dang lawbah 
lawsan. Ki la ioh tang katto katne ka jingnang jingpule ha ka 
ktien la jong. Katto katne na ki ki la long ki Khristan ka pateng 
kaba nyngkong, bad don kiba long ki khun jong ki kmie ki kpa 
Khristan. Ki la iakynduh jingeh da ki rukom jingngeit bieit kiba 
la snoh ha ki na ka niam bad ki dustur jong ki. 

La katta ruh i Miss Buckley i la jop ha kaba ai ka 
jingpyntbit kaba bniah ha ka ktien jong ki hi bad ha kaba 
pynngam ia ka jingshem mynsiem jong ki ha ka jingiaseng mane 
Blei ha hospital, ka jingpule Baibl bad Skul Pynpaw, kiba la 
iarap ia ki ban long ki sakhi Khristan kiba kordor bad ba 
itynnad. Ka la long ka jingjop kaba palat liam bad ka dei ka 
nuksa jong ka jingaiti baphylla. 

Ha kaba nyngkong i Miss Buckley i la dei ban trei hi da 
lade ia kiei kiei baroh, kum kaba pynkhuid ia ka madan, ban 
thep niuhkseh ha ki tusok. Ia kine ki jait tusok la dang 
pyndonkam ha hospital, ha ki kamra thiah pang kiba heh. U 
niuhkseh u biang bha ia ki tusok kiba kham jem bad khuid, bad 
ba suk ruh ban thang noh hadien ba la pyndonkam da u 
nongpang uba ioh ia ka jingpang iabit. 1 Miss Buckley i la dei 
ban ioh ia ka jingiatrei lang jong ki nurse ha ka kam pynsum 
pynsait ia ki nongpang bad ha kiwei pat ki jait kam bym da 
sngewsbun jong ka jingsumar ia kiba pang bad mynsaw; hynrei 
suki pa suki, haba ki iohi ba i Miss Buckley i trei hi ia kane ka 
kam da lade, ki la jop ia kata ka jingsngewbynhiaw bad ki la 
iasnohkti lang ha ka jingtrei. Ban ioh ia i samla kynthei Khasi i 
ban khmih ia ki kamra thiah pang ha ka por mynmiet ka long sa 
kawei pat ka diengpynkiang kaba dei ban ialeh. Ki khynnah 
kynthei ki sheptieng ksuid. Hadien shipor, ki nurse Khasi ki la 
sdang shlur ban apkhmih ia ka kamra sumar pang. Don ruh ki 
jingeh bad ki nongpang, ha kaba kiba bun na ki ki sheptieng 
ban leic rung hapoh hospital. Kane ka mut ba donkam ban da 
pynbor lyngeh ia ki. Kane ka mut bunsien ba ki nongpang ki 
don ha tmier ka jingiap shuwa ba kin mynjur ban shah sumar 
ha hospital. Ka ktien *puid’ hi ka la biang ban pynher syrngiew 
ia ki. Ka jingsin kyrteng jong ki ia ka dawai pyniohthiah ka long 
ka jait dawai kaba pyniap briew. 

Ha ka snem 1925 u khynnah uba dang hynriew snem u la 
wan sha hospital na ka shnong kaba kumba khadhynriew mail 
ka jingjngai; ki kmie ki kpa ki la wan ialam ia u, ki da wallam 
ruh ia i khunrit jong ki. U khynnah u don u maw ha ka pla urn, 
bad bunsien u ju khie suh. U la shitom kumne la kumba saw 
snem, bad kiba ha iing ki la pynlut haduh £30 (600 tyngka) ban 
ai jingkhia ban pynsuk ia ki ksuid ki khrei. Ka long ka dor kaba 

rem ia ka iing Khasi kaba duk, kaba don hynriew ngut ki khun. 
Ynda ki la poi hangta kita kiba haimg ki la sheptieng ia u 
doktor. Hadien ba u doktor u la eksamin ia u khynnah u la 
iathuh ia ki kmie ki kpa ba ym dei u ksuid uba pynshitom ia u 
hynrei dei u maw, bad dei tang da kaba puid ia u khynnah ba 
lah ban pynkoit. Nyngkong la pynthiah ia uta u khynnah ha ka 
kamra kyrpang ba ioh ki jinglynhiar jong u kin pynthut ia kiwei 
pat ki nongpang, bad la shah ia ki kmie ki kpa bad ita i khyllung 
ban sah lang bad u. Kiba haiing ki i long thanda, bad u kpa ruh 
um da i sheptieng eh shuh, hynrei kyndit, ha kawei ka sngi, 
kawei na ki nurse ka la leit iathuh ia i Miss Buckley ba baroh 
shiiing ki la phet noh. 1 Miss Buckley i la mareh nadien jong ki 
bad i la wan ialam biang sha hospital, ia i kmie bad ita i 
khyllung la ong ba kin ap ha ka kamra ap briew, katba u kpa u 
la rah ia uta u khynnah ba pang sha ka kamra thiah pang bad u 
la ieh ia u hangta. U kpa u la sngewkulmar jingmut, hynrei um 
shym sngewbitar ei ei ia kane ka jingleh. U la pynrit mynsiem 
hakhmat i Miss Buckley bad baroh kaba u lah ban leh ka long 
ban shu kohnguh. 

Arsngi hadien la weng ia uta u maw bad la pyni ha kita 
kiba haling bad ha kiwei de kiba na kata hi ka shnong khnang 
ba ki lah ban iohi da lade ba ym dei u ksuid uba la pynshitom 
bad pynlynhiar ia uta u khynnah hynrei ka jingpang ka long na 
uta u maw. Kane ka la long ka lad ban iathuh ia kita kiba haiing 
shaphang U Trai Jisu Khrist. Uta u khynnah u la mih noh na 
hospital uba la khiah khran. 

Ki jingeh ki long kiba bun. Ki khynnah kynthei lUasi ki 
ju kem kloi ia ka jingpang bam pong (TB). Kane ka jingpang ka 
kynrei bha ha ri Khasi. La wan ialam ia kiba bun ki nongpang 
sha hospital ynda la dier ka por, bad kane ka long kaba mynsaw 
katta katta ia ki nurse samla. Ha ka 1924 amgut na ki nurse 

kiba rangbah tarn ki la iap namar ka jingpang bam pong, iwei i 
la iap na ka jingpang kansar (cancer), iaingut ki kem pang bam 
pong ki tor, Iaingut ki kem pang shit (typhoid), bad ia ki 
hynriew ngut ki nurse kiba la pule ha ka snem kaba ar la dei 
ban phah noh $ha la shnong namar ka jingbymshait ka met. 

Ha ka 1928 sanngut ki nurse ki la iap namar ka jingpang 
bam pong. Uwei u doktor Khasi bad i lok jong u ruh lem bad 
sawngut ki khun kiba dang rit ki la ioh kem ia kane ka jingpang. 
Kine ki jingshisha ki ai jingsngewthuh katto katne ia ngi ia ki 
jingeh kiba bun ba u Dr. H. Gordon Roberts bad i Miss 
Margaret Buckley ki dci ban phai khmat ha kaba seng ia ka 
hospital ha Shillong. 

Ha ka 1923, la ai ia ka khusnam Kaiser-i-Hind Silver 
Medal ia i Miss Buckley namar ka jingshakri ba donburom ha 
ri India. Kane ka pyni ba ka sorkar ka la hiewkor ia ka kam 
kaba i la trei. 

Ha ka 1924 i Miss Hopkins i la wan iarap ia i Miss 
Buckley, hynrei ka kam ka la nang khraw stet katta katta haduh 
ba i Miss Buckley i la kyrpad ia ka Home Board ban phah sa 
iwei i nurse na Europe. Ka long kaba eh than ban khmihlynti ba 
tang arngut ki briew ki lah ban ai jinghikai bad pyniaid ia ki 
nurse Khasi kiba la nang iabun. 

La plie ia ka kamra kha khyllung ha ka 1925 kaba don 
arphew jingthiah. I Miss Buckley i la iohi ha kane ia ka kabu ba 
thymmai ban ialap ia ka Gospel U Jisu Khrist ha ki nongpang 
kiba wan thiah pang. Ki Khasi ki long ka jaitbynriew kaba kheih 
jaid na ka kynthei, bad ka kmie ka don ka bynta kaba kongsan 
shibun ha ka jingim jong ki. 

Ha ka 1925 la don baroh sawphew ngut ki nurse, kaba 

kynthup ia ki laiphewsaw ngut kiba dang don ha ka jingshah 
hikai bad ki nongthiah pang ki don ha|^eng 110 bad 120 ngut. 

Arngut ki kynthei Lushai, ka Kaithuami bad ka 
Tlawmkungi, ki la long ki nurse trai ri kiba nyngkong ban trei 
ha kane ka hospital. Ki la wan poi sha Shillong shuwa ban plie 
ia ka hospital bad ki la trei katto katne por ha ka district haduh 
ban da plie ia ka hospital. Ki la pyndep ia ka jingpule jong ki ha 
ka 1925 bad ki la leit phai noh sha ri Lushai ba la tip mynta 
kum ka Mizoram. Kine ki la long ki soh nyngkong jong kane ka 
skul ai jingbikai. 

Ka jinglong ka jingkoit jingkhiah i Miss Buckley kam shym 
da itynnad eh ha ka 1925, bad la ai jingmut ia i ban in leit shuti 
sha Wales; katba ia i Miss Ceridwen Edwards, iba la pdiang da 
ka Mission Board ban trei ha Habiganj ha ki ri thor jong ka 
Sylhet ba shathie, la phah ban leit sha Shillong ban iarap ia i 
Miss Hopkins. Ynda i Miss Buckley i la wan phai sha Shillong, i 
Miss Edwards ruh i la leit noh sha Habiganj. * 

Katba nangiaid ka por, ka kam jong ka Mishon Hospital 
ha Shillong ka la iai bteng ban nang roi, ki nongpang ki nang 
bun man la ka snem bad bun ruh ki nurse ki nang wan pule ha 
ka skul hikai sumar pang. Ha kaba kut ka 1928 i Miss Amy 
Katherine Bullock i la wan trei bad ki para nongtrei ha Shillong 
kum ka sister. 

Ha u July 1931, i Miss Buckley i la dei ban shah biang ia 
ka jingpuid kaba kham shitom, bad ka la shim por kham slem ia 
i ban koit. La khot sngewbha ia i ban shong pyngngad ha 
Government House, Shillong, da u Sir Lawrie bad ka Lady 
Hammond; hynrei la idonkam ia i ba in leit shuti biang ha ka 
1932. 

Ha ka 1934 i Miss Margaret Buckley i la tyrwa mon 
sngewbha ban leit sha Jowai, ha kaba u Dr. Edward Williams 
(ba la khlad noh) u la tei ia ka hospital kaba rit. Hadien ka 
jingiap u Dr. Edward Williams la shu iehnoh ia ka hospital ban 
nang troih bad ka jingtei ruh ka la jot bad isangsot. Ha kata ka 
por, ym don jingpynpoi urn satia ha shnong; bad ia ka um ba la 
pyndonkam ha hospital la dei ban wallam na ka pung kaba 
marjan. Ym don satia ka rukom pynkhuid ia ka jaboh jabaih 
bad ym don ruh ka ding elektrik. Ka la long namarkata ka 
jinglen kaba khraw ia i Miss Buckley ban iehnoh ia ka hospital 
kaba bit ba biang ha Shillong bad ia ki para nongtrei bad kiwei 
pat ki jingshakri kiba i hi i la don ka bynta kaba khraw ha kaba 
seng ia ki, khnang ban leit sha Jowai bad ban pynieng pat ia ka 
kam sumar pang hakhmat ki jingeh kiba i dei ban iakynduh 
hangta. Ka la dawa ia ka mynsiem palei bad ka jingkut jingmut 
jong ka briew kaba la ithuh ia U Jisu Khrist ban tur pyrshah ia 
kita ki jingeh. 

Haba ki briew ha ri Jaihtia ki la iohsngew ba i Miss 
Buckley i la wan ban shakri ha Jowai, ka jingbun ki nongpang 
hangtei ka ia kiew stet shibun. Ka jingtrei jong i ka ia nang 
kham eh shuh shuh na ka daw bym don u doktor ba tbit na 
Europe na uba i lah ban ioh jingiarap. Don uwei u Khasi uba 
long u doktor uba trei bad ka Sorkar ha Jowai uba la iarap ia i. 
1 don ka kam ban ai jinghikai ia ki khynnah kynthei napoh 
shnong kum ki nurse, i da pyndonkam lut ia ki lad katba lah 
ban ioh. I don bun ki paralok ha la ka balang ha Wales, bad ki 
ju phah ia i ia ki jingaisngewbha kum ki jaih linen, bad kiwei 
kiwei, bad ka pisa de ban pynbiang ia ka jaih riam jong ki 
nurse, ka kor suh jaih bad bun kiei kiei kiba donkam kyrkieh na 
ka bynta ka hospital. 

Ha ka por ka jingshakri jong i ha Jowai lem bad ka jingtrei 
ha kiba kum kita ki jinglong, i ruh i ki ioh kem ia ka jingpang 
shit (^ynhoid), ka suhot bad khieshohrih, bad ha ki snem kiba 
bud ka jingpang ka ban sa long hadien ka daw jong ka 
jingkhlad noh jong i, ka la long ka jingpynshitom jingmut lynter 
ia i. Hynrei i la iaitrei la ka kam la hapdeng ki jingeh baroh. Ka 
jingangnud ba khraw jong i ka long ban ioh ka hospital 
bathymmai ha Jowai. 1 la buh bun ki jingkyrpad hakhmat ka 
Mission Board, bad sha ki paralok kiba bun jong i ha Wales, i 
da pyni ia ka jingdawa ban tei ia ka ka iing hospital kaba 
thymmai ha Jowai ban shakri ia ki briew jong ka ri Jaihtia. 

1 Miss Buckley i la sngewthuh ia ka jingdonkam jong ki 
shnong kyndong ha ri Jaintia, ha kaba da ki hajar ki khynnah 
khyllung ki iohpang na ka jingbymbiang ka bam ka dih. Ha ka 
jingduk jingkyrduh, ki briew ki kem kloi ia ki jingpang iabit ba 
bun jaid. Ha ka jingpyrshang ban pynbiang ia kane ka 
jingdonkam ha kata ka iing hospital ba la jot la iwa tang da ki 
tiar ki tar ruh ki bym biang, i Miss Buckley i la kynton ha iade 
ia ka jingkit bakhia ha ka met bad ka jingmul jingpyrkhat jong i. 
Nalor kane baroh i la pynbor ia ki traishnong ban ai ia ka 
jingshakri mon sngewbha lem bad ki dkhot ka Balang 
Presbyterian ha Jowai bad ha ki shnong ba marjan ha kaba 
pynkhuid bad pynmadan ia ka nongrim jong ka hospital ba 
thymmai ia kaba i dang tvei shitom. Kane ka jingsdang ba 
shitrhem jong ka kam ka la ai ka jingpynshlur kaba khraw ia i, 
hynrei, sngewdiaw ba ha ka 1939 ka la khie ka Thma Bah kaba 
At, bad la dei ban pynsahteng noh ia ka jingtei ia ka hospital ba 
thymmai. Kane ka mut ba i Miss Buckley i la dei ban nang 
trei hi ha ka hospital rim hapdeng ka jingbankhia kaba 
khraw, i da iaksaid t^oigeh ban pynbiang ia ka jingdonkam 
bakhraw ia kaba i la puson jur. 

Ha ka 1940 ka jingkoit jingkhiah i Miss Buckley ka la hiar 
biangt bad la ai jingmut ia i da u Dr. H. Gordon Roberts bad 
Dr. R. Arthur Hughes ban leit phai noh sha Wales ban da phah 
peit bad sumar shuh shuh. Kane ka thew ia ka lynti kaba jlan 
bad kaba ma ban hap iaid kyllaih ia ka Cape of Good Hope 
ha ka por thma. U Rev. T. E. Pugh uba leit shuti sha Wales u 
la leit ha kajuh ka jhad. Ynda la poi ha Wales, i la leit sah 
bad i para jong i ha South Wales, bad la sumar ia i da ki 
doktor (specialists) ha Cardiff. 1 dang kyrmen hi ban koit noh 
bad ban wan phai sha la ka kam ha India; hynrei ha ka lah Sngi 
U Blei, 13 tarik u January, 1941, i la khlad noh ha iing jong i 
para jong i ha Ystrad, Rhondda. 

Ia ka jingkhlad noh i Miss Margaret Buckley la iambriew 
da ki paralok ba bun jong i ha Wales bad ha ri Khasi bad 
Jaihtia, bad la la khanglad ia ki da ki khyndiat snem namar ka 
thma, ka jingkynmaw ieit ia i bad ia ka jingithuhpaw jong i ka 
iaisah ha ki. Kloi Ian hadien ka thma, ki la wan phai da ka 
jingshitrhem kaba arshah sha ka kam ha kaba i la buh ia la ka 
dohnud. Nalor kata shuh shuh, ka South Wales Missionary 
Auxiliary ka la ai sngewbha kawei ka motor dispensari ia ka 
Shillong Mission Hospital ban pyn> sah kynmaw ia i Miss 
Margaret Buckley. La khot ia ka ka Buckley Memorial 
Dispensary. Kane ka dispensari ka la pynlah ia u doktor bad ki 
nurse ban leit jngoh ia ki shnong ba long iew long hat ha kiba 
bunki bynta ka ri Khasi man la ka taiew ha ki sngi iew. Ha 
kajuh ka por ka Balang Presbyterian ha Wales bad ki paralok 
bad paranongtrei i Miss Buckley ki iai bteng ia ka kam ha 
Jowai bad ha ri Jaihtia haduh ban da tei ia ka hospital 
thymmai ha Jowai, kaba la shakri ia ka jingdonkam jong kiba 
duk basuk jong kito ki ri lum ia kiba i Miss Buckley i la im 
jingmut triang. 

I Miss Margaret Buckley i long ka briew kaba la 
pynkyntang ia la ka jingim sha ka jingshakri jong ka 
jingpynkhiah ba kynja Khristan, kaba ha i ka iasnoh katta katta 
bad ka jingshakri jong ka jingshahshitom. I don ka jingsngew 
kaba jur bha ia ki jingshitom jong ki rangbah, ki kynthei bad ki 
khynnah kiba don sawdong jong i. I la sngewskhem ia ka mon 
bad ka bor U Blei ban iashim bynta ha kata, bad i la aiti ialade 
kum ka shakri jong U Blei ban shakri ia kiba shem jynjar bad 
lanot. 


- Menna Phillips 

U REV. DAVID EVAN JONES 
1870-1947 


Ka jingiathuhkhana shaphang u Sahep D. E. Jones ka 
long kaba iapom pongkhat. U long u briew u bym pynkhraw 
bad uba buhrieh ia lade, hynrei ka jingshakri jong u ka la 
pynroi katta katta ia ka kam. Ka ri Assam Bashathie, ha ka 
ri India Shatei lam Mihngi, ha kaba u la pynlut ia ka jingim jong 
ka jingshakri jong u, kam da long kaba da tip bha haduh 
mynta. Ka i kum ka bynta ka bym da bit da biang bad kynrum 
kynram jong ka ri India kaba don shaduh Bangladesh, bad 
don ha ki map jong ka ri India ba ym iohi satia ia ka. 

Ka jingheh ka jaka ba ki Mizo ki shong ka long antad kat 
ka jong ka Wales, hynrei ka kham long lum, bad ka kham long 
jrong lyter. Ha ka por u Sahep Jones la tip ia ka kum ka ri 
Lushai, ka kyrteng ia kaba la pynkylla mynta sha ka Mizoram. 
Ka don shibun ki lynter lum kiba noh padun. Ki wah kiba 
tuid stet hapdeng jong ki ki kham bun shaphang shatei. Kham 
niar ban shem ka jaka madan ba lah ban rep kba kum sha ri 
thor. U kba u long ka jingbam kaba kongsan bad ia rep ia u ha 
ki sharing lum. 

Ka Mizoram ka don ka khappud kaba jrong syndah bad 
ka Burma. Sha lyndet ka khappud ba sha mihngi ki don ki lum 
Chin bad kiwei pat ki lum ba jrong jong ka Burma. Kata ka 
bynta ba shaphang sepngi jong ka Burma ka la ju long ka 
jaka shong jong ki Mizo da ki bun pateng bynriew shuwa 
ba kin kynriah kum ki nonghiarthma sha ka jaka kaba ki 
shong mynta. 

Haba kane ka spah snem kaba mynta ka la sdang la 
don tang khyndiat ngut ki Khristan ha ka ri Assam baroh kawei 
(haba pyndonkam ia ka kyrteng Assam kaba mynnor); mynta 
la don palat shi millian ki Khristan Protestant bad shibun ruh ki 
Roman Katholik, ki da pynlong kumba shiphew na ka shispah 
jongka jingdonbriew ha ka ri baroh kawei. Ki mishonari ki 
la wan ban trei hangto na kiba bun ki bynta jong ka 
pyrthei, hynrei kim shym da iabun eh. Shuwa ban pynmih 
noh ia ki mishonari na Assam ha ka 1968, nga antad ba 
don kham bun ki seng mishonari kiba trei ha Japan ban ia 
ki mishonari ha Assam. Hynrei ka jingsan jong ka Balang ha 
Assam ka la long kaba phylla bad khamtam eh ha Mizoram. 

La kha ia u Sahep Jones ha ka IS tarik u February 
1870 bad u la san la heh ha Brynmelyn Farm pyrshah ka 
Wah Dee, hajan Llandderfcl. Kiba ha iing ha sem jong u ki 
don ki jingiadei kam bad ka Liverpool bad u la leit shong skul 
ha ka Liverpool Institute. Ka jingthmu ka long ba un trei kam 
trei jam ha kata ka nongbah, hynrei u la don ka jingsngew 
kaba jur ba la khot ia u sha ka jingshakri balang. Kumta 
u la Icit pule thioloji ha Bala bad hadien kata u la leit pule 
ha ka University College jong ka Wales, ha Aberystwyth kaba 
dang shu plie thymmai. Hadien khyndiat por u la pdiang ban 
trei ha ka pastorate ha Montgomeryshire (Powys). U la 
sngewkwah ban trei sha shiliang duriaw, bad la pdiang ia ka 
jingtyrwa jong u. Ha ka 1897 ka Foreign Mission jong ka 
Balang Presbyterian ha Wales ka la thung ia u ban leit trei ha 
ka lyngkha mishon kaba thymmai ha ki ri lum jong ka Assam ba 
shathie, ban trei hapdeng ki jaitbynriew riewlum ba ia tip kum 
ki nongmait khlieh briew. 

U la hiar lieng ha Calcutta kaba la don ka jingthrang 
ban ioh khubor shaphang u jumai uba dang jia shen ha 

Assam. U jumai u la pynjulor ia kawei pa kawei ka iing ba 
la tei da ka Welsh Presbyterian Mission ha ri thor Sylhet bad 
ha ri Khasi. Da kaba sngewlyngngoh ia kaei kaba ap shakhmat, 
u Sahep Jones u la bteng ia la ka jingleit lynti da ka rel 
bad da ka lieng, bad hadien katto kalne taiew» ha ka 31 
tarik u August u la poi ha Aizawl, ka jaka kaba u thmu. 

Kumba saw bnai u la sah bad u Sahep Lorrain bad Sahep 
Savidge, ki arngut ki mishonari jong ka Arthington Mission 
(mynta kaba la iasoh bad ka B.M.S.) kiba la don hangto 
naduh ka 1894. Ka la dei ka por ia ki ban leit phai sha 
London bad hadien kata ban leit trei sha kawei pat ka 
jaka, ha Assam ba Shatei. U Sahep Jones u la iasah bad ki ha 
iingtrep ba la thaw da u siej bad sop da u langiap. 

la ka Aizawl ha kata ka por la tip kum ka Fort 
Aijal bad ka long ka jaka shong shipai, kaba don ka ilng 
mishonari sha ka bynta kaba shatei. U Sahep Lorrain bad 
li Sahep Savidgc ki don ruh kawei ka iing kaba rit kaba ki 
ju pynlong kum ka iingmane bad ka skul. Ki la buh nongrim ia 
ka ktien Mizo ha ka thoh ka tar da kaba pyndonkani ia ki 
alphabet kiba iadei bha bad la don katto katne tylli ki kot kiba 
la shon ruh. Hynrei tang khyndiat ngut eh kiba nang ban pule 
bad ym pat don Khristan ba la ioh jingbaptis. Ha ki mishonari 
ka la long ka por kaba da kynjah bha. 

Ki shipai jong ka Kynhun Shipai India ki la don ha Fort 
Aijal ban peit ia ka suk ka sain. Kawei ka jingthmu ka long ban 
pynduh ia ka jinghiarthma man ka por ban ioh khlieh briew. Ki 
Mizo ki la ioh ka jinglute kaba kyrhai na ka daw ka jingbymdon 
ka jingialeh pyrshah ha ki ’per slasha kiba don ha ki jaka ha trai 
lum. 

Ha ka 1871 ki la leit lute ia ka kper slasha ha Alexandrapur 

hajan ka wah Dakeshwari; la ioh ban lute shibun bad la 
rah rub ia ki khlieh briew. Kumjuh kumba ki ju leh, ki 
nonglute Mizo ki la rong ruh ia katto katne ki kynja mraw 
kynthup ia kawei ka khynnah kynthei kaba kyrteng ka Mary 
Winchester, kabaukpajongka,unongpyniaid ia kataka ’per 
slasha, u la shah pyniap ha ka jingialeh. 

la ka Mary la set da u Benguaia, u nongialam jong ka 
Sailam haduh shisnem bad shisngi. Shibynta na ka kynhun 
shipa i ki la rung haduh sa khyndiat mail na kata ka shnong 
bad kumta la lah ban iakren pynbeit ia ka jingpyllait noh ia 
ka Mary. Ka la iam kthang pynban haba ka la dei ban 
iehnoh ia kita kiba la kem ia ka, ka da ong, "Ki nongwei 
ki la wan ban shim noh ia nga.” 

Ban pynneh ia ka jingsuk ha Mizoram ka mut ruh ban 
pyniasuk bad kata ka ri. Don ki jingiashun kiba na- duh 
mynhyndai bad ki jingialehthma para riewlum ia kiba dei 
ban pynduh. Ki lynti iaid kim lopg kiba bha bad ka leit ka 
wan ka long kaba ma, hynrei la lah ban pynioh ia ka jingsuk 
mian pa mian. Shisha ki Mizo ki la sngewpyrshah ia ki 
shipai ha kaba nyngkong bad ki la pyrshang ban pynher krad 
ia ki. Ka jingpyrshang kaba khadduh bad kaba shyrkhei tarn 
ka la long ha ka 1891. Kumba saw bnai hadien kata uwei 
u mishonari uba kyrteng u William Williams na ri Khasi u 
la wan jngoh kyr- kieh ia ka Aizawl bad la shon jingmut jur ha 
u ia ki jingdonkam bad jinglong jong kito ki briew. Dei 
kane kaba la ialam hadien ban phah ia u Sahep D. E. 
Jones. 

Hapdeng ki Mizo, uwei na ki nonghikai Khristan ba 
nyngkong eh u dei u Pu Chawnga. U Chawnga u dang long 
u khynnah samla haba u Sahep Jones u la poi nyngkong ha 

Aizawl. U la trei ha ung ki mishonari, ha kaba u leit shim 
dud bad trei ia kiwei pat ki kam rit kam ria. 

U Chawnga u la iathuh ia kata ka jingwan u Sahep 
Jones. U la khmihlynti baroh shisngi ia ka jingwan Jong u 
sahep thynunai. U la sngewkyndeh hynrei um nang ban 
kren ha ka ktien Phareng. U paralok ba buittuh Jong u, u 
nongshet jingshet, u la hikai ia u ia ki kyntien, bad haba u 
Sahep Jones u la wan poi ha kata ka janmiet, uba la bit ktieh 
bad i-thait hadien ka jin^aid lynti kaba jngai na wah, u 
Chawnga u la khublei ia u ha ka ktien Phareng, ‘Good 
Morning, Sir’. Ka la shim por katto katne ba u la lap ia ka 
jingthmu kita ki kyntien, bad u ia sngewdiaw eh. Wat hadien 
sanphew snem haba u iathuh ia nga ia kane ka jingjia, nga 
tharai ka la long ka jingkynmaw ka bym da sngewtynnad eh. 

Shen shen u Sahep Jones u la kynriah shaphang shathie na 
Aijal bad u la shna kawei ka itng rit hangta. La pyndonkam ia 
ka branda katto katne por kum ka skul haduh ban da thaw da 
ka itng kaba kyrpang. La plie ia kata ha ka lyngkhuh snem ka 
sngikha Jong u ha ka 1898. 

U la donbok shibun ban ioh ia ka jingiarap jong uwei u 
samla Khristan Khasi ba don sap, u Rai Bhajur, ia uba la phah 
da ka Balang ha ri Khasi ban iarap ia u. U Rai Bhajur u la 
wan sha Aizawl pyrshah ia ka mon u khi uba la phah ia uwei u 
briew ban eksamin ia ka khlieh u pyrsa jong u ban peit 
don jingbakla aiu ha u. Hynrei ymdei tang u khi jong u Rai 
Bhajur uba pyrkhat ba ka long ka kam lamwir ba uno uno da la 
ka mon sngewbha un leit bad shong hapdeng kum kita ki 
riewkhiaw bad riewthrang khlieh briew kum ki Mizo. 

Ha u December 1898, la wan sa uwei pat u 
mishonari na Wales sha Aizawl. U Sahep Edwin Rowdands 

bad u Sahep Jones shen shen ki la sdang ban iatrei lang, bad 
hapdeng hynniew snem, kane ka la pynmih ia ka 
jingtreikam ba seisoh shibuneh. La ki iapher jingmut bha 
hynrei ki la iarap uwei ia ki jingdonkam jong uwei pat. Kam 
long kaba lah ban iaid lynti jngai sha thain nongkyndong ha 
ka por slap. Hynrei don shibun ki kam ki ban trei hapoh bad 
sawdong ka Aizawl. Ka kam skul ka la nang bun bad kane ka 
la shong lyngngeit tang ha u Sahep Rowlands hynrei kine ki 
rangbah baroh arngut ki la kyrshan na la ka pla ia ki 
khynnah shynrang na ki nongkyndong ba jngai. Kine ki 
khynnah, kiba kham bun, ki la roi phylla shibun eh. 

Hajan ka Fort Aizawl don kawei ka ungtrep kaba heh 
(zawlbuk) kaba hajan. Kawei pa kawei ka shnong ka don la 
ka jong ka ungtrep heh. Ka long ka iingtrep kaba la shna bha 
bunsien hamar pdeng shnong. Ki khynnah shynrang bad ki 
samla ki sah hangta haduh ba kin da kot sha ka karta ban 
shongkurim. La ngeit ba ia ki jinghiar- thma ban ioh khlieh 
briew kiba pynlong dakaid ia ki Mizo la iapyrkhat bad 
pynjanai ha kita ki ungtrep. Ha kawei pat ka liang ka long ka 
jaka kaba phylla ban ai ia ka Gospel ha kito kiba lajan kot sha 
karta ka jinglong rangbah. Kane ka ungtrep ha Aizawl ka don 
sa kawei pat ka jingmyntoi ba bunsien ki ju don ki 
nongwankai na ki nongkyndong kiba jngai hangta. 

la u Sahep Jones la ju shahshkor kham bunsien namar ka 
jingkwah lorni ban ia kano kano kawei pat ka daw. Kiba bun 
kim pat iohi ne iohsngew ia u dohlieh mynno mynno. Don ka 
por ba ki Mizo ki mutdur ba don tang khyndiat spah ngut ki 
dohlieh ha ka pyrthei. Katba u nongkren u dang kren, ki 
jingmut jingpyrkhat ki her shawei pat. La ju kylli ia u, 
"Nangno phi ioh ia uto u jingteh ryndang ?" lane, "Katno phi 
thied ia ki juti jong phi ?" Ka sur kynnoh ktien jong u ruh 



teng tcng ka ju pynshaiong ia ki. U ju iathuh da ka sur kaba 
tyngkan, "Sual man thi a ni", kaba mut, "ka bainong ka pop ka 
long ka jingiap." Hynrei kaei kaba ki iohsngew ka long "Sial 
man thi a ni" (hangne u th u don ka jingsawa kaba kham kyiuh). 
Kane ka mut noh, "u jingdeng kpieng u long ka dor jong u 
muid". Kata ka la biang ban pynbakla ia ka jingthmu jong ka 
sermon. 

Kaba kut jong ka por slap, bunsien ha shiteng u bnai 
October ka ai dak ia ka por ban "leit jingleit". Ka long kaba 
biang ban leit jingleit naduh kata ka por haduh u bnai March. 
Kumta u Sahep Jones bad u Sahep Rowlands ki ju ialeit 
kylliang sha ki jingleit kiba jngai kiba palat ia ka shispah mail, 
bunsien ki da iaid arphew mail shisngi na kawei ka shnong sha 
kawei ka shnong. Ka jingiashun para rangbah shnong 
bunsien ka ju khanglad ia ki ban ioh nongkit. Kumta ki la dei 
ban kit hi ia la ki jingsong, teng teng ki shu ioh jingiarap ha lynti 
da kino re ki khynnah skul kiba ki la ai jingiarap. 

Ha ka shithi ba la thoh ha ka pyrem jong 1899, u Sahep 
Jones u buh jingthoh ia ka rukom leit jingleit. 

"Katto katne sngi, ngi la dei ban iaid lynti lyngba ki raieh 
raidam. Ka lynti iaid jong ngi teng teng ka long nalor ki lynter 
lum, ha kiwei pat ki por ngi iaid ia ki Ihuh lyngba ki lawbah. 
Kane teng teng ka kynthup ia ki dieng, bad teng teng ia ki 
siej lem bad ki sla kiba long kum ka jingsiang ha madan. 
Man ka teng ngi dei ban bud ia ki tharia jong ki wahduid ba 
la rngad ryngkhiang ne ban kiew ia ki riat bah riat san. Ngi 
ju kiew ia kiba bun na kine da ki jingkieng ba la shu pynsdien 
lane da ki mawkyrdon ba la shniah ha u mawsiang. Ngi iaid 
lyngba ia ki lyngkha kba da kaba kiew nalor ki dienglymbong 
kiba la lah ing shiteng shiliang ne ki siej ba la pom. Nangta ngi 

prong lyngba ki phlang kiba palat ia ka rynieng jong ngi. 
Kawei pa kawei ka jingleit lynti ka kut da kaba kiew haduh 
2,000 ne 3,000 phut khnang ban poi ha kawei ka shnong." 

Dei kane ka bynta ba khadduh jong ka jingiaid lynti 
hapdeng ki shnong Mizo kaba la pynlong ban pynduh mynsiem 
ia u nongiaidlynti uba la thait ian, bad katno ka ai ka jingkmen 
ia u ban iohsngew ia ka jingkynih u syiar sha shuw£Ljong u lane 
ia ka jingwiar ba na jngai jong u ksew. 

La hapdeng kine ki jingeh, man ka snem u iohi ia ka 
jingroi kaba la ai mynsiem ia u. Ki skul ki la nangroi bad ka 
thoh ka pule ka la nang saphriang khyndiat pa khyndiat. Na ka 
liang jong ka jingpule ka la mih sa ka jingdawa ia ki kot ki 
sla. Kumta u Sahep Jones u la plie ka dukan die kot ha la 
i'ing ha kaba ki Mizo ki lah ban ioh ki kitab lyngkdop bad 
ki jingthoh na ka Ktien U Blei ha la ka jong ka ktien. Ka 
jinglong babha bad bakhuid jingmut jong une u rangbah ka la 
pynpoi ia ka khubor sha kiba bun. Don kiba la sdang ban 
khot ia u ”u Sahep Jemnud”. Pynban la don tang khyndiat ngut 
kiba la pdiang ia U Khrist ha ki khyndai snem kiba 
nyngkong, bad ka jingdon ki dkhot baroh ha ka balang ha ka 
1906 ka long 32 ngut. Ka jingialong kawei hapdeng jong ki ka 
la long kaba khlaih. Ka la long ka rukom jong ki ban iakynduh 
lang ha ka Khristmas kum ki parabangeit ban sakhi ia ka 
jingieit kaba kynja Blei ne kynja mynsiem (Agape). Kito kiba 
lah long Khristan ha kato ka por bunsien ki ju phaidien sha 
kato ka por da ka jingkynmaw ieit kaba khraw. 

Da ki snem ym ju shah ia ki kynthei dohlieh ban wan sha 
Mizoram. Khadduh la pynjynsur ia kata ka aih bad haba u 
Sahep Jones u la shongkurim ia i Miss Katie Williams iba na 
Sylhet bad haba u la wan ialam ia i sha Aizawl ha u 

January 1904 la mih ka jingsngewphylla kaba khraw. Ki 
briew najan bad na jngai ki la wan ban khublei ia i. I la krcn 
ha ka ktien Bengali, hynrei i la shem ba ka ktien Mizo ka 
iapher bak lybak. Tang shu poi ha ling bangla ka ban long 
ka jaka shong jong i, i la shem katto katne ki longkmie ba la 
tymmen kiba iashong ha branda bad ha madan jong ka kamra 
shongkai, don na ki kiba dih la ki tangduma Mizo. Ka 
jingiashem jong i kum ka mishonari ka la iarap ia i ban iohi ia 
ki jingdawa jong ki briew bad ban pynbiang ia ki, khamtam ia ki 
jingdonkam jong ki kynthei bad ki khynnah ki bym ju ioh mad 
ia ka jingiarap lem kaba kum kata. 

Ha ka por jong ka jingleitshuti jong ki la kha ia u 
khun jong ki u Alwyn. U long u khunlung dohlieh uba 
nyngkong tam ban ioh ha Aizawl bad kiba shong hangto ki 
dang kynmaw sah ia u. U ruh u la long hadien u Pastor 
bad trei hapdeng ki shipai ha ka por jong ka Thma Bah Kaba 
Ar. 


Kumba ngi la iathuh, nyngkong eh ka balang ka san 
suki katta katta. Hynrei, ka ia wan ka ribaibal bad kane baroh 
ka la kyila dur. Naduh kata, ka ribaibal ka la jia ha Mizoram 
san ne hynriew sien. Ka la sdang ha ka 1904 ha Wales, bad ka 
la saphriang sha ri lum Khasi ha ka 1905, ha kaba la don ka 
jingtrei kaba khraw. Ha ka 1906, ka la poi sha Mizoram. 
Shen shen da ki spah ki la kwah ban rung balang. Wat ha ki 
shnong kiba sha kyndong, ki jingkhanglad ia ka Gospel ki la 
sdang ban nang tlot. 

la ka Gospel la ialap kylleng khambun da ki dkhot 
paidbah jong ka balang, bad ka la long kumta naduh kata ka 
por. Kiba la kyila Khristan ki la pynkylla ia kiwei pat. Ki 
kynhun Khristan ki la leit poi sha ki shnong ba marjan ban 

iarap ban seng ia ki balang bad ban pynshlur ia kiba la nob 
mynsiem. 

Don shisha khyndiat ngut ki nongialap kiba la ioh 
jingpyntbit bad ba da siew tulop ha kaba sdang. U Sahep 
Jones u la khmih ia kata bad pyniaid beit ia ka jingtreikam 
jong ki. Hynrei ka tulop jong ki kam shym da palat ia ka pisa 
kaba shu biang ban siew ia ki jinglut jingsep kiba tang khyndiat 
eh. Ka jingsngewkhia u Sahep Jones ka long ba ka balang ka 
dei ban long kaba kyrshan hi ia lade, bad naduh kaba 
nyngkong, ki arphew ne laiphew ngut ki Khristan ki kyrshan hi 
ia la ki jong ki nongialap. 

Ka jingroi ba kynsan ha ka jingkheih briew jong ki 
Khristan hadien ka 1906 bad ha ka jinglong shlur jong ki 
shen shen ka la pynmih ia ka jingsngewpyrshah. Ki 
rangbah shnong Mizo kiba kham khlaih bor ki la long ka 
jingpynjynjar ia ki Khristan; mynta ki la iatylli lang pyrshah ia 
ki. U Vanphunga, u rangbah shnong jong ka Khandaih, u la 
iaiam ia kane ka jingiapyrshah. La pynbor ia ki Khristan ban 
treikam ha ka Sngi U Trai bad ban shet ’iad khaw kaba long 
pyrshah ia ki jinghikai shongtynrai jong ki. La Ich shiliang 
khmat pyrshah ia ki ha kaba iasam ia ka jaka rep da u rangbah 
shnong bad ki nongbud jong u. Ha kawei ka nongrit don uwei u 
khynnah samla uba ia kylla Khristan. Haba u rangbah jong kata 
ka shnong u iohi ia ka khmat jong u u ju siat ia u da ki 
mawpyllon ktieh kiba la pynmong bad pynpang ia u. Bunsien ia 
ki i’ing ki sem jong ki Khristan la ju pynpra noh. La ju leh ia 
kane ha ka por mynmiet bad haba u slap lyiur u dang ther jur 
bha. Kiba pli ki la dei ban phet iap sha khlaw. La pynbor ia ki 
ban wad jakarieh na uwei pat u rangbah shnong, hynrei kham 
hiar ban shem ki rangbah shnong ki ban sngewsynei. U 

Lalsailova u long u rangbah shndng Khristan uba nyngkong eh, 
bad hadien sa u Khawvelthanga. 

U Sahep Jones um ju pyrshang ban iamushlia ha kita ki 
jingpynshitom beih. Ki Khristan Mizo ki tip ba bun na ki 
jingleh jong ki rangbah shnong ki long kiba be-aih. U rangbah 
sorkar un jyn da la leh ei ei lada u Sahep Jones u la thoh 
$ha u, hynrei u ju kyrpad ia ki Khristan ban shah shitom 
da kaba iaishah. U hi u la shah ki jingpynjahburom ha 
kiba bun ki khep. La theh da ka kyiad halor ka khlieh jong 
u ha kawei ka iing u rangbah shnong, bad la long ka 
jingiakynha kaba khraw. U Vanphnnga shisien u la pynshitom 
ia uwei u Khristan da kaba knieh noh ia ka lok jong u na u (na 
ka bynta ka jingbhajongka, uong). U Sahep Jones u la leit 
khlem don jingseisoh ei ei sha u Vanphunga ban iasaid na 
ka bynta uta u Khristan. Katba u dang leh kumta uwei na ki 
nongbud jong uta u rangbah shnong u la shim ia ki juti jong u 
bad u la phong ia ki u da iaid mastieh sawdong ka iing. U 
Sahep Jones u ia wan phai biang janmiet ban iakynduh ia uta 
u rangbah shnong bad ki nongbud jong u sa shisien, hynrei u la 
shem ba baroh ki la iabuaid kyiad bad ki da kren ki ktien khor 
suda ia u. U la tyrwa ia u Vanphunga ka jingai sngewbha kum 
ka dak jong ka jingiasuk. U rangbah shnong u la kyntait ia kata 
namar ba u sheptieng ia ka *jingiabit ka jingpang Gospel’. 

Hadien bun snem ha ka shnong Phullen, hajan ka shnong 
Khandaih ba mynnor, nga la iakynduh ia u khun jong u 
Vanphunga, u Awksarala, uba long ruh u rangbah shnong uba 
khraw bad ishongkhia hynrei uba la long Khristan. Katba ngi 
dang iashongkai ha ka branda jong u ha kata ka janmiet, u la 
iathuh shaphang ka jinglong u kpa jong u bad u ong ba u ruh u 
la ioh pateng ia ka, la um ju pynshitom ia ki Khristan. ”Da ki 
snem, nga isih iap ia ki,*' u la ong, "bad nga isih ruh ia ki 

mishonari tad haduh dang shen eh. Mynta nga la sdang ban 
niewkor ia ka jingtrei kaba ki trei.’ 

Ha u bnai July 1899, u Sahep Jones u la pynbaptis ia ki 
Khristan Mizo kiba nyngkong, ki arngut ki samla kiba kyrteng u 
Khuma bad u Khara. Hadien, ba u la mih noh na Aizawl, u 
Khara u la kylladien biang sha ki jingngeit rim jong u. U 
Khuma u la iaineh haduh ka jingiap ha ka 1917 bad la 
dang iai kynmawia unakabynta ka jingshitrhem jong u ban 
pynphriang ia ka Gospel. Kumta ha kaba sdaxig jong ka spah 
snem kaba arphew la don ha Mizoram tang uwei u 
Khristan ba la ioh jingbaptis. La ong ba u Khuma u ju leit 
jngoh ia kawei pa kawei ka shnong Mizo bad ba hadien ba u 
la poi ha ka shnong kaba thymmai, um ju bam jingbam, ia 
u thngan katno katno, tad haduh ba un da ioh leit jngoh ia 
kawei pa kawei ka thlicw ling hangto bad ba u la lah kylli ia 
ki ia ka jingkylli kaba u ju sngewtynnad, Thi ngeit 
(kohnguh) ia ka Ktien U Blei T 

Katba ka balang ka nang san kumta ruh ki jingdawa jong 
ka ki nang khraw bad u Sahep Jones u la sdang ban thoh 
kot na ka bynta kine ki Khristan jong ka pateng kaba 
nyngkong. U la trei minot shibun ban pynkylla ia ka Ktien 
U Blei sha ka ktien Mizo. U la pynkylla bad thaw ruh ki 
jingrwai niam sha ka ktien Mizo, kiba bun na ki ki long kiba 
dang iarwai paidbah bha haduh mynta. 

Ka snem 1908 ka la iohi ia ka jingsdang jong ka 
jingpyntbit ha ka kam thioloji. La donkam ia ki pastor bad ym 
pat shym don wat uwei ruh. U Sahep Jones u la jied na kito 
kiba kham tbit kiba ia wan ban ioh jinghikai ban leit pule sha 
ka Theological College ha Sohra ha ri Khasi. Uba la shah 
jied u long u Chhuahkhama. U la pyndep ia ka jingpule bad 

la thung phadri ia u ha ka 1913 kum u Pastor Mizo uba 
nyngkong eh. 

U Chhuahkhama u la ai ka jingshakri kaba phylla ha 
ki 35 snem bad u la iaid na kawei ka tduh sha kawei pat 
jong ka Mizoram bun wat. U kpa jong u u long u nongkhia 
nongkhriam bad u sngewthut sah haba u khun jong u u la long 
Khristan. Kane ka la pynsngewsih eh ia u Chhuahkhama. U 
bakha jong u ruh u la pyrthuh ia u kpa jong u kum u 
iyngdoh niam bad ma u bad u Chhuahkhama kim lah iasuk 
shuh. U Chhuahkhama u la ieng skhem ha khmat ki 
jingialeh pyrshah baroh bad suki suki u la long u nongialam 
ba lah ban shaniah jong ka balang. Lah ban hiew ia u hi; ban 
ia uno uno uwei pat kum u nongmihkhmat bad nongpynpaw ia 
ki jingkylla kiba khraw kiba la jia. U Sahep Jones u la shem ha 
u u lok uba khraw bad u paranongiatrei lem uba shisha. Ka la 
long kumta ruh bad ki mishonari kiba hadien. 

Ka Balang kaba nangsan ka donkam ruh ia ki 
tymmenbasan bad la pynskhem ia ki laingut kiba nyngkong eh 
ha ka 1910, kaba long kawei pat ka sien jam kaba donkam ha ka 
jingiaid shaphrang jong ka, U Pastor uba dei ban sumar ia kiba 
bun ki balang kiba iasapra kylleng u shem ia lade ba u dei ban 
shaniah shibun eh ha ki tymmenbasan jong kata ka shnong, 
khamtam ha ki por slap haba don ki jaka kiba la pynkhlad 
kawei na kawei da ki bun bnai. 

La don mynta shibun ki iingshonkot Khristan ha Assam. 
Nga ngeit ba kaba rim tarn na ki ka dei kaba la seng da u Sahep 
Jones kumba ha ka snem 1915. Ka long ka jingpyrshang lade 
ban ialeh ban pynmih ia ki kot kiba jem dor ia ki Mizo kiba la 
sdang bang ia ka jingpule kot. Da ka jingphikir bad 
jingtreiminot jong u ka la sdang ban pjmmih jingiohnong 

khyndiat khynsoit kaba la iarap ban nang kham pynheh ia ka. 
Da ki snem ka Press bad ka Bookroom la kumno kumno ki la 
pynbiang ia ki jingdonkam jong ki Khristan Mizo la hapdeng ka 
jingroi stet ha ka jingkhem briew bad ka jingnang pule kot pule 
sla. Hadien ka Thma Bah Kaba Ar ka jingdawa ban pynmih kot 
ka long kaba khraw katta katta. la ka Press bad ka Bookroom 
kaba la nang khraw shibun la aiti tylli lut ha ka Balang Mizo ha 
kaba sdang ki snem 1950 ter ter. Naduh kata ka por ka la iai 
bteng ban roi ha ka rukom kaba phylla. U Sahep Jones da 
shisha un da la sngewhun ia ka jingroi bad jingpyndep ia kawei 
na ki kam kiba u sngewieit eh. 

U im jingmut ym tang ha ka jingroi jingsan ha ka 
balang hynrei ha ka jingiar kaba paw ha ki kam. U la seng ka 
kynja shnong kaba long ka nuksa ba ki Khristan kin shong ha 
kawei ka bynta jong ka Aizawl ba la tip kum ka Mission 
Veng. La thaw ia ki aih ki bym pyntreikam ha kano kano 
ka shnong Mizo. Hynrei ki long kiba beit bad shongnia bad 
bun ki la sdang ban ithuh ia ka dor jong ki. la ki iing baroh dei 
ban tei ha ka jingjngai kaba shiphew phut kawei na kawei 
pat kumta ba lada pluh iing ha shnong lah ban tern ia ka 
ding. la ki jingri dei ban buh ha ka iing kaba kyrpang, ym 
ha iing ne khrum iing. U shankhung ha kawei pa kawei ka iing 
u dei ban long la kumno kumno hynriew phut halor ka 
madan. Kawei pa kawei ka iing ka dei ban don ka jaka leit bar 
kaba la ka jong, bad ia ka umdih dei ban da shet pynthnam. 
Don ruh ki jingpynbeit na ka bynta ki dpei bad ki jingkhangiit 
bad la pynshlur ia ki khynnah baroh ban leit skul thikna. 

U Sahep Jones u la iai ban ia ka jingdonkam jong ka 
jingkyrshan hi ia lade. La khmihlynti ba kito baroh kiba trei 
ha ki kam jong ka balang kin ai ka jingainguh, ki pastor, ki 
nonghikai, ki nongtrei Press bad hadien sa ki nongtrei ha 

hospital ki la leh kumta. Ki Khristan ha ki nongkyndong ruh ki 
la iabud ia kane ka rukom bad kumta ka jingkyrshan hi ia lade 
ka la lah ban long kaba treikam shisha. 

U Sahep Jones u la don ha Mizoram haba ka Thma 
Bah Kaba Nyngkong ka la khie. Kane kam shym da ktah ia ki 
namar ka jingjngai eh jong ka jaka. Katba nangiaid ka thma, 
wat ka ri Assam ka la dei ban iashim bynta bad u Sahep Jones u 
la shem ba ka long kaba donkam ban leit synran ia ka kynhun ki 
Mizo kiba la tyrwa men sngewbha ban leit sha France. U la 
sngewkitkhia na ka bynta jong ki, khamtam haba shipawa na ki 
ki long ki Khristan, u la thoh kumne harum ; 

"Ha ka 1915 katto katne ki Mizo ki la leit trei ha ka ‘Army 
Stretcher-Bearers Corps* (ka kynhun kaba iarap ha kaba 
rah ia kiba mynsaw). La kren iaroh shikatdei eh ia ka 
jingshakri jong ki. Ki la shakri ha Aden, harud ka Suez Canal 
bad ha Greece. Ki la iohi ia ki liengsuinshuwa ianga. Ha ka 
1917 nga ruh nga la ioh lad ban ialam arhajar ki nongkit (27th 
Labour Corps) sha France, bad ki ruh ki la ioh ka jingiaroh 
kaba khraw. Dei ha kata ka jingiaid lynti jong ki haba ngi 
dang don ha Aden ba nga iohi nyngkong eh ia ka liengsuih. 
Ym shym la shah ia nga ban long u pastor (Chaplain) ia ki 600 
ngut ki Khristan ha kata ka kynhun, kumta ki la ai ia nga ia ka 
kyrdan Captain ha ka ‘Indian Army Reserve* kum u officer 
dohlieh uba tang ma u hi uba tip bha ia ki Mizo bad uba la 
nang ban kren ia ka kticn jong ki." 

Ki Mizo ki kynmaw da ka jingsngewieit ia la u Sahep 
Tymmen (Zosaphluia) kumba ki ju khot ruh ia u. U 
Chhuahkhama u pynkynmaw shaphang jong u kum u briew uba 
leh sumar bniah bha. Haba u Sahep Jones u ai kano kano ka 
jingbthah, ka long borabor kaba jem bad kaba beit. "Ngam ai 



jingmut ia phi ban thied ki jaih kiba itynnad bad kiba rem 
iaiade, hynrei phong ia ki jaih kiba khuid.” Ha kawei ka sien pat 
u ju ong, "Lada u khla u iaid ha ka lynti Jong phi, wat 
pynkhuslai jingmut ban kylli naci u wan. Phet iap na ka lynti 
iaidjong u.” 

U ju rah bad u ia ka kor ban thew ia ka kynjang jong kiba 
bun ki shnong bad ki kliar lum. Lehse dei kane ban ia kano 
kano kawei pat kaba la pynkynmaw ia u ia ki lynti ba riat bad 
ba syntuid bad ia ki jingkiewthiep ba shoh tlot ba u la iaid ha 
ka jingshakri ia la U Kynrad. U la buh tyngkai ia kawei 
ka wait Mizo. Shisien u la pynbitar ia uwei u rangbah 
shnong uba la smai ban khrai ia ka khlieh u Sahep da kata ka 
wait. Hadien katto katne por u rangbah shnong u la kylla 
Khristan bad u la long u briew uba kylla bak lybak. Ha u 
October 1926, haba u Sahep Jones u la mih noh jynduh na 
Mizoram, ki la pynlong ka jingiaseng ai khublei ia u. Uwei uba 
la wan kham na shajngai ha kata ka jingiaseng bad ka 
jingaisngewbha u la long uta ujuh u rangbah shnong. Ka 
jingaisngewbha kaba u la wan rah ka long ka wait kaba shisien 
u la byrngem ban pyniap ia u Sahep Jones. 

Dei ha ka 1927 ba u Sahep bad i Mem ki la shong la sah 
noh ha Liverpool, bad nangta ki la kynriah sha Prestatyn. U la 
ioh shongthait kumta haduh arphew snem. Ka dohnud jong u 
ka long borabor ha Mizoram. Ym don kawei ka sngi ka ban leit 
noh khlem da buh ha ki jingduwai na ka bynta ki lok jong u, ki 
Mizo. 

"Khublei, ko lok baieit eh jong nga. la ki kyrteng jong 
phi baroh la thoh ha ki mawlyngkniap ka dohnud jong nga. Nga 
aiti ia phi ha ka jingsumar sukher basbun U Blei man ka por ba 
nga leit paw ha ka ‘Jaka Kyntang Tam’.” 

Ka i kumba ki sngi jong ki mishonari- na shiliang 
duriaw Id la wai noh ha ki bynta jong ka ri Asia. Hynrei Id 
balang kum ka balang M izo ki don ha ki kyrdan kiba ha 
eh ban ialap ia ka Gospel. Ki niam kiba khraw jong ka ri Asia, 
ka niam Hindu, Islam, Buddhist bad niam thymmai u bynriew 
mynta, ka Communism, ki don kylleng ka ri. Ka b alang hangtn 
mynta ka kham treikam ban p 3 n)phriang ia ka Gospel ban ia 
kaba ju long mynno mynno, bad ka la kham seisoh ruh. 

Ha Alexandrapur ha kaba ki Mizo ki la lute bad pyniap ia 
ki briew shispah snem mynshuwa, la mih da ki spah ngut ki 
samla katto katne snem ba la lah ban rwai ia ki jingrwai iaroh 
ha ka ’per slasha ha kaba ki kpa tymmen jong ki ki la leit lute 
bad pynjot. Kane ka long ka shap jong ka jingkylla kaba la 
jia bad ka dak jong ka jingkyrmen na ka bynta ka lawei. 

U Sahep D.E. Jones u la khlad noh ha ka 10 tarik u 
August, 1947, shuwa ka jinglaitluid ka ri India. Ka la long 
sawphew snem thik naduh ba u la luh kjat nyngkong ha 
Mizoram kum u samla uba dang arphew hynhiew snem. 

Kumba long kiwei pat ki bynta jong ka ri India, ka Aizawl 
ha u bnai August 1947 ka ia shlei da ka jingshongshit ha ka 
Hang synshar khadar. Ha ka nohphaisngi jong ka IS tarik u 
August u paidbah uba bun u la ialum ban iohsngew ia ka 
jingkren synshar khadar. Kum ki mishonari ngi iashongkai 
ha ka branda kaba rit ban peitkai ia ki paidbah kiba ia iaid 
bunkam sharum shaneng. Kynsan kynsan u Pastor 
rhhiii^ hkhama u la ieng joit bad u la phah ba kin long jar jar. U 
bat ia ka kotsada ha la ka kti, ka telegram na Liverpool. "U 
u la iehnoh ia kane ka pyrthei bad u la leit sha 
bneng," u la kren jam ha ka ktien Mizo. Kata ka jaka kynsan 
kynsan ka la kynjah jar. 

Khadphra bnai hadien u Chhuahkhama hi u la leit ban 
iadon lyngkat bad u paralok bad u paranongtrei jong u, bad "u 
la rung sha ka jingkmen U Kynrad jong u.” 

- J. Meirlon Lloyd. 

U REV. THOMAS EDWIN PUGH, M.A.(OKon) 
1888-1951 


U Sahep T. E. Pugh u long u khun jong u Sahep bad i Mem 
William Pugh jong ka Talgarth, Brenconshire. La kha ia u ha 
Talgarth ha ka 4 tarik u bnai November 1888. U kpa jong u, u 
William Pugh, uba trei ia ka kam shniah maw, u la iap noh haba 
u dang sawphew hynhiew snem ka rta, u da iehnoh ha i lok ia 
ka kam kaba satar ban ri ban dup ia ka iing ka sem kaba don ki 
khun shynrang bad kynthei. Ka rukom ha kaba ka la pyndep ia 
kata ka kam ka la long ka jingpyrsad mynsiem ia ki khun 
shynrang bad kynthei lynter ka jingim jong ki. 

U Sahep Pugh ha ki shithi jong usha kiba ha itngha 
sem, khamtam ha kito kiba u la thoh sha u khun jong u u 
Alun, bad ha ki jingiakren iakhana bad la ki lok ki jor, u ju 
kdew bunsien sha ka mynsiem ba palei jong ka, ka jingtrei 
shitom bad ka rukom pyrkhat pyrdaih kaba shai jong ka. 

Ka ju ailad ia la ki khun ban shim bynta ha ki jingiaksaid, 
ha ki jingminot bad ha ki jingjop, bad ha kajuh ka por pat ban 
mad ia ka jingkmen bad jingrhem mynsiem jong ka jingim ha ka 
ling ka sem. 

Ka ju pynshiur ia ki ban iashim bynta ba ka jing- shakri 
ba pura jong ka Balang, ha ka jmgim jong ki skul kiba ki 
leit pule, bad ha ka jingim ha ia ka shnong ka thaw, kumta ba 
ki la nangsan ha kiba bun kiei kiei kiba ring ia ka jingmut jong 
' ki, ha kaba u khun jong ka u Tom um ju klet shuh. Ka long ka 
jingiathuhkhana shaphang ka rukom im kaba da thew tiak pa 
tiak ha ka jinglongba donburom tarn jong ka. 

U Sahep T.E. Pugh u la pule ha i skul nongkyndong ha 
Talgarth, ha Brecon County School, ha kaba u la ioh Id 
Scholarship naduh 1901 haduh 1907. U la ioh leit pule ha ka 
University College jong ka South Wales ha Cardiff lem bad ka 
County Scholarship bad ka Kings Scholarship ha ka 1907 bad u 
la pass ia ka da kaba ioh Honours ha ka English bad 
Literature ha ka 1911. U la ioh ruh ia ka University of Wales 
Parchment of Proficiency ha ka subjekt Theory and Practice of 
Secondary Education and Elementary Education ha ka 1912. 

Ha kine ki snem ba u don ha skul bad ha college u la 
iashim bynta bha ha ki Skul Pynpaw, ki jingialehkai phutboi, 
hockey, criket bad tennis. U ju pyllait por ban don bynta ha ka 
Brecknockshire Battalion ofVolunteers. Ha kane ka kam kaba 
hadien duh, u la bud imat khlem da poi pyrkhat ia ki dienjat 
jong u para nongiatrei ba donnam jong u, u Howell Harris, 
uwei na ki nongseng jong ka Welsh Methodism. 

U la pyniasoh ialade bad ka Honours School of English 
Language and Literature kum u khynnah skul jong ka Jesus 
College, Oxford ha ka 1912 bad u la long u graduate ha ka 
1914. U la pyniasoh bad ka Brecknockshire Battalion (T.F.) ha 
ka 5 tarik u September 1914 bad u la leit lem bad ki sha Aden 
ha ki snem 1914-lS. La pynkynriah ia u sha ka Indian Army 
Reserve of Officers, bad la buh ia u bad ka 104 Wellesley Rifles 
bad u la trei bad ki ha Mesopotamia ha ka 1917-18. 

Lyngba ka jingshakri jong u ha ka thma, u iai bteng ia ka 
jingim jingmut jong u ia ka kam jong ka Balang bad ia ki 
jingtrei mishonari shabar ia ka ri ha Aden, Mhow, Central 
India; bad u la shim shuti khyndiat por ha India ban leit jngoh 
ia ka Lyngkha Mishon jong ka Balang Presbyterian ka ri Wales 
ha Assam, Shatei lam Mihngi jong ka ri India. Haba u dang 

don hangto u la iakynduh ia i Miss Elizabeth EUcn Morgan, iba 
la long hadien i lok jong u. I Miss Morgan ha kata ka por i la 
trei kum ka Headmistress jong ka Welsh Mission High School 
jong ki kynthei ha Sylhet, Assam (mynta ka Bangladesh). 

Kum u ophisar ba dang kham samla ha ka Kynhun Shipai 
India, u la da im jingmut bha na ka bynta ka jingmanbha jong ki 
shipai India kiba hap ha ka jingpeit jong u. U la ioh ka 
jingpynshisha (certificate) ia ka jingpnah ha ka Urdu, ka ktien 
kaba la kham pyndonkam da ki shipai India. U pynshlur ia ki 
ha ki jingialehkai shipai, bad u la sngewkhia jingmut shibun ia 
ki jingeh ha ka liang ka jingpule dangle jong ki jaidbynriew ha 
kane ka ri India bakhraw, bad ha kawei ka por u la da pyrkhat 
shisha ban tyrwa ia la ka jingshakri ha ka Indian Educational 
Service ha kaba kut jong ka Thma. 

La pyllait noh ia u Sahep Pugh na ka Kynhun Shipai ha ka 
1919 bad i Miss E.E. Morgan ruh i la leit shuti sha Wales ha 
kaba kut jong kata ka snem. Ki la pyndep ia ka jingiathoh 
shongkurim ha Salem Chapel, Aberystwyth ha ka Sngi Hat 
Majai 6 tarik u April 1920. 

Ha ka 1920 la thung ia u Sahep Pugh kum u nonghikai 
jong ka English Department ha ka Cardiff High School for 
Boys, ha kaba u la shakri da ka jingjop baphylla ha ki shiphew 
snem kiba bud. 

Ki la shong la sah ha Cardiff, bad ki long ki dkhot ba 
iakitkhia bha jong ka Plasnewydd Presbyterian Church, bad la 
jied ia u Sahep Pugh kum u Tymmenbasan jong ka Balang 
Presbyterian ha Wales. Ka jingim jingmut jong ki ia ka Misbon 
sha shiliang duriaw jong ka Balang ka iaisah; bad ki la 
sngewthuh shai ia ka jingdonkam kaba nangkhraw ban ioh 
mishonari kumba ka Balang ha ri India ka la nangsan bad 

kynton ruh ia ka jingkitkhlieh kaba kham khraw ha ka jingim 
jong ka jaidbynriew. Ha ka 1929, la khot sngewbha ia u Sahep 
Pugh da ka Mission Board jong ka Balang Presbyterian ha 
Wales ban pyrkhat jingmut ia ka jingdonkam ba kyrkieh ban 
ioh ia u Headmaster ha ka Shillong Government High School 
for Boys, ia kaba ka Welsh Mission ka la lah shim ia ka 
jingkitkhlieh la bun bun snem. U la pdiang ia kata ka jingdawa 
bad u la pan pyllait noh na ka kam hikai na ka Cardiff High 
School. Ka long ka kam kaba ktah shibun eh ia u ha ka 
jingduhnong ha ka liang ka pisa, bad bun kiei kiei ki bym 
sngewthikna kiba u briew uba la shemphang kat ma u u 
sngewthuh bha. La ordain ia u kum u minister jong ka Balang 
Presbyterian ha Wales ha ka jingiaseng jong ka ha Rhyl, North 
Wales ha ka 1929. U Rev. bad i Mem T.E. Pugh ki la kiew lieng 
sha India ha u January 1930 ki da ialam ia i Enid i khun kynthei 
jong ki bad iehnoh ia u Alun u khun shynrang, uba dang pule 
ha Cardiff Boys’ High School ban nang bteng ia la ka jingpule 
hangta. 

Ha ka jingphla jong u shaphang u Sahep Pugh, haba u mih 
noh na Cardiff Boys’ High School, u Headmaster u Mr. J.R. 
Roberts, M.A., u thoh : 

'ba u Sahep Pugh u la kyntiew ia ka kyrdan jong ka 
rukom thoh Phareng ha ka Skul baroh kawei, bad u la 
iarap jur ban pynioh lynter ia ka Skul shibun ki khynnah kiba 
lajop ha ki jingialeh eksamin, bad u la trei bha shibun ha 
kaba khmih ia ka jingai jingpyntbit ia ki nonghikai ba dang 
pule ba la phah ban ioh jingpyn- tbit ha kane ka Skul na ka 
Training Department jong ka University College of Wales, 
Cardiff. 

U ong shuh shuh. 

‘Nalor kaba nga nkwkor eh ia u Sahep Pugh hum u 
nonghikai bad nga iohi ia ka jingeh ban p^dap hun niynsieni 
ia ka jaka jong u, ngam lah khlem da sngewba ka Skul 
kan shem shitom shuh shiih da ka jjingduh ia ka bor ring ka 
long rymeng jong u badia ka jingiarap kaba kaba u Iasi 
ha ki khynnah shiuet shinet. U nhim pyrkhat da lade 

hi ia ki kam jong ki bad u la ioh nih ia ka jingshaniah kaba 
shong lyngngeit jong ki. Lyngba ki shiphew snem u la 
pynpaw ka jingiadei kabajan ialade bad ki jingialehkaL U 
la ai shibun ka por ban hikai bad pynshlur ia Id kynhun 
ialehkai phutbol bad hockey. U la trei bha kiun u nongialam 
bad ka jinglah jong u ban ring ia ki khynnah kiba la 
kham san ka la long ka jingmyntoi kaba Iduaw ia Id bad 
ia ka Skul. Ym don ka Skul kan ban ym kylla kyrduh da ka 
jingmih noh jong u nonghikai uba don kat kata ka 
jingkitkhia ia la ka kamram bad ka jingbymkhein shuh ia lade 
kum u Sahep Pugh’. ' 

Ha kaba pynkut, u kynthoh ha ka dur ka jingiohi jngai, 

‘U Sahep Pugh un long u Headmaster uba kordor katta 
katta. Un dap da ka jingsngewlem bad ka jingiyrkhat 
sngewsynei, hynrei ki rukom jingtrei jong u kin long ki bym don 
jingdkoh, bad un khmih ba baroh ki ai ia kaba bha tain ha ka 
jingshakil ia ka Skul’. 

Kine ki kyntien ki long kiba shisha katta katta ba la dei 
bha ban da thoh ia ki ha kaba kut jong ka jingshakri jong u ia 
ka ShiUong Government High School for Boys ha ki arphewwei 
snem hadien kata. 

Haba u Sahep Pugh u la shim ia ka kam kum u 
Headmaster, ka Shillong Government High School ka la long 
khlem u Headmaster uba neh la jan arsnem lynter; bad u la dei 

ban shimti ia ka kam ban pynioh pat shikatdei eh ia ka jinglong 
kawei hapoh jong ka skul. Kane ka long ka kam kaba eh shibun 
na ka daw jong Id jin^ong ba iapher iapher Idba don hapoh ka 
skul. U Sahep Pugh u long tang ma u hi u dohlieh ha ka skul. 
Hapdeng jong Id nonghikai bad Id khynnah skul, la don ki 
Khristan, ki Hindu, ki Muslim, Id Buddhist, ki Sikh bad kiwei 
kiwei. Don ruh bun Id kynhun na ki jait kden ba pher ba pher. 
Ha ka 1935, ha ka jingwad jingtip shaphang ka skul, la pyni ba 
don haduh arphew ar jait ki ktien ba iapher ba la kren ha ka 
skul. Khadlai tylli na kine la hikai haduh ka kyrdan matrik ha 
ka skul. 

Na ka daw jong ka jingleh bym i-thikna da ka Sorkar 
Phaireng ia ka jingdawa ki nong-India ia ka jinglaitluid bad ka 
jingsynshar hi ia ka ri India, la don ka jingiakhih paidbah khlem 
kul ha ki skul kylleng ka ri India, bad ki kynja hartal ki la long 
khah khah. La don la kumno kumno arsien ki jingpyrshang ban 
thang ia ka lingskul ha ki saw tylli ki snem kiba nyngkong jong 
ka jingshakri u Sahep Pugh ia ka skul. 

Da ka rukom pyniaid ba phikir bad trei shitom lem bad ka 
jingkitkhia ba naduh ka mynsiem na ka bynta ka jingbit 
jingbiang jong baroh ki nonghikai bad ki khynnah skul, u Sahep 
Pugh u la ioh ia ka jingshaniah bad jingiatreilang jong ki baroh 
ha ka jingim jong ka skul, ha ka jinghikai, ha ki jingialehkai 
(sports) para skul, ha ka jingiadei ki nongpule bad kiba sah 
hostel, bad ha ka jingiadei ka skul bad ka shnong ka thaw 
salonsar. U ju iarap ia kito ki nonghikai bad ia kiba bun ki 
khynnah skul ban sngewthuh bad ban law ia la ki suhsat ba 
shimet shimet; bad don bun kum kita ha ka jaitbynriew ba 
iakhleh kumta. Kane ka la pynmih ia ka jingroi kaba itynnad ha 
ka skul. 

U Sahep Pugh u la leit shuti sha Wales ha ka 1935 bad 
haba u la wanphai ha ka 1936, u la pyrshang ban iakren bad ka 
Sorkar ban pynbha ia ki ungskul, ban kham pynbun ia ki 
nonghikai, bad ban pynheh ia ka library bad ban pynpule kham 
bun shuh shuh Id sobjekt saians ha ka skul. La khanglad ia kine 
ki jingpynroi ha ki snem 1920 ter ter haduh kaba sdang jong ki 
1930 da ka jinghiar ha ka ioh ka kot hadien jong ka Thma Bah 
Kaba Nyngkong. La hapdeng ki jingialeh jong u baroh, um 
sh3an lah satia ban pynkohnguh ia ki bor Sorkar ban pyntrei ia 
kane ka kam kaba donkam. U la jop, toi, ha kaba 
pynsngewthuh ha ki nongshongshnong baroh ba u la thmu 
skhem ban pynioh ia kaba bha tam na ka bynta ka skul*, bad ka 
jinghikai, ka jingialap bad ka jingtreikam paidbah jong u ki pyni 
ia ka dor kaba uwei pa uwei u pynshong na ka bynta jong u. Ka 
bor jinglong bad jingtfei jong u hapoh bad lyngba ka skul ka la 
par ia ka jylla baroh kawei. Kine ki lyngkhot jingthoh na ka 
jingkren pdiang sngewbha ia u Sahep Pugh haba u la leit jngoh 
ia ki ri lum Mizo kan pynshai la kane ka khmat, 

‘Ka jingsumar sukher ba kynja kpa bad ba phikir bha ba phi 
la pynpaw ia ki khynnah Lushai kiba wan sha Shillong ban pule 
ha ka skul jong phi ka la pynsngewicit ia phi ha uwei pa uwei na 
ngi Ngi sngewnguh ia ka mynsiem ba phi la shim ia ka 
jingkitkhlieh kaba wan ha phi na ka jingsngew shaniah jong ki 
«tamla jong ngi kiba pule ha ka skul jong phi’ . . . ‘Phim ju man 
thait satia ban hikai ia ki, bad ban ialam ruh ia ki sha ka 
jingangnud ba sha khliehtam, ban iada ia ki na ki jingsniew bad 
ban iaid ha shuwa jong ki ha ka lynti kaba dei ... To U Blei Un 
ai ha phi ka jingim kaba jrong bad ba man kyrhai bad Un iarap 
ia phi ha ka jingpyndep ia ka kamram ha kaba phi la long 
borabor uba la aiti lut.’ 

Pachhunga bad Thanga 
na ka bynta ki kmie ki kpa Lushai 24.1.1938 

Ka jingsakhi shuh shuh ia ka dor ka jingtrei jong u hapoh 
bad lyngba ka skill ka la paw haba ka Thma Bah Kaba Ar ka la 
par sha ki thaih Mihngi, bad ki nong-Japan ki la hiarthma ia ka 
Burma ha ka 1942. Da ki spah ki nongphetwir na Burma ki la 
pyrshang ban prat lynti lyngba ki lawbah lawsan ha ki ri lum 
Chin Bashathie sha Ledo kaba ha India Bashatei Lam Mihngi. 
Bun na Id khynnah rieudum jong ka ShUlong High School ki la 
leit shut! sha la shnong bad ki la pynjlan ia ka jingwanphai jong 
ki da ki katto katne bnai khnang ban iarap ia ki nongphetwir 
bad ia ki shipai Phareng bad shipai India, ki da long kum ki 
nongkdew lynti, ki da iarap ban pynieng ia ki ungdara 
shongthait shipor bad ki da rah ia kiba pang bad kiba mynsaw 
ban phetrieh sha ki jaka sher dara bad ki nongrit. U Field 
Marshall Viscount Slim u ong ba bun ki kitram ia la ka jingim 
ia ‘kine ki rang samla’, ki bym shym la pdiang bainong ei ei na 
ka bynta ka jingshakri jong ki. Ka jingwanphai dier por jong ki 
na ka shuti, ka jingwanrung skul pat jong ki, bad ka jinghikai 
kot tam nalor kaba ju long ka dawa ia ka jingtrei kaba khraw ia 
u Sahep Pugh bad ia ka jinghikai, hynrei la leh ia kata. Ka kam 
ka la nang kham eh shuh shuh ia u Sahep Pugh, haba ha ka 12 
tarik u May 1S>44, u khun jong u, u Alun Pugh, uba ha kane ka 
por u long u ophisar jong ki Gurkha ha ka 17th Indian Division, 
u la mynsaw jur na ka khlieh ha Bishenpur, shathie lam sepngi 
jong ka Imphal. La leit kit ia u sha ka hospital shipai ha 
Comilla, Bengal, ha kaba u don ha ka kyrteng jong kito kiba 
shitom jur haduh ka 11 tarik u June 1944. Hadien u koit pat, la 
ka la don ka jinganna ha ka met baroh shijingim. Hadien 
khyndiat bnai u la lah ban shongthait katto katne taiew bad u 
kpa jong u ha Shillong. 

Lyngba kine ki bnai, nalor ka jingkhia ka kam ha skul bad 
ha hostel, u Sahep Pugh u la kner ban iarap ia ki hospital, ki 

uogdara jong ki nongphetwir, ki jaka shipai hapoh bad 
saMfdong ka Shillong. U la long u kynja pastor (Chaplain) ba 
shu trei mon sngewbha jong ki shipai. Haba ki lok jong u, kiba 
la sngewkhuslai ia ka jingbunkam lynter jong u, ki la ai jingmut 
ia u ba un sumar ia lade, ka jubab jong u ka long ‘ka Bneng ka 
kyntait ia ka jmghikai jong kiba la kheih la diah itynnad lada 
dnna ne tam.’ 

Ha u September 1945 u la leit phai sha Wales ban shong 
shuti kham slem bad u la ioh ban pynlut kham bun ka por bad 
la ka ung ka sem. I Mem Pugh bad ka khun jong u kim shym la 
leit phai bad u sha India ha ka 1936. 

Ha ka 1945 ka Enid ka la leit pule ha ka University 
College of South Wales, Cardiff. Ka jingthmu jong ka ka long 
ban trei kum ka mishonari ha ka kam jingpynkhiah ha India. Ka 
jingkoit jingkhiah jong ka ka la pynpisa jingmut ia ki. Ka la 
khlad noh khyndiat bnai hadien ba u Sahep Pugh u la wanphai 
sha India ha ka 1948. 

Hadien ka jingiap jong ka Enid, i Mem Pugh i la leit ban 
iadon lang noh bad u Sahep Pugh ha India bad naduh kata ter 
ter haduh ka jingkhlad jong u Sahep Pugh ha ka 1951, ki la aiti 
ia lade sha ka jingshakri naduh la ka dohnud ia ka kam kaba ki 
la ieit thep mynsiem eh. 

Ka ri India ka la ioh ia ka jmglaitluid bad ka jingsynshar hi 
jong ka ha ka 15 tarik u August 1947. Kane ka la ktah ia ka 
jingphiah ia ka Hima India barim, bad ia ka jingseng ia ki artylli 
ki htma thymmai ba laitluid, ka India bad ka Pakistan. Na ka 
bynta ka Shillong Government High School ka mut ka jingduh 
kumba shipawa na ka laipawa na ki nonghikai ba kham 
ran^>ah kiba la long noh ki traishnong jong ka Pakistan bad ki 
ia dei ban mih na Shillong ban leit trei sha Pakistan. Katto 

katne na ki nonghikai ba kham rangbah kiba dang sah rub ki la 
mih nob badien ka jingpynkiewkam ia ki ban leit trei kum ki 
headmaster bad assistant headmaster ha kiwei pat ki skul. Ka 
Shillong Government High School ka la iai long lynter ki snem 
ka jaka ai jingpyntbit ia ki headmaster. Kine ki jingkylla baroh 
ki la dawa shibun ka kam ban pynbeit ryntih ia ka skul, ban teh 
song ia ki nonghikai bathymmai, katba ka jingbun ki khynnah 
skul ka nang roi na kawei ka snem sba kawei pat. U Sahep 
Pugh urn shym la tyngkai ia lade ha kane ka kam baroh bad ha 
kaba pynneh ia ka kyrdan ba hajrong kaba la don ha ka skul. 
Ka jingkoit jingkhiah jong u, toi, ka la sdang ban noh arsut. 

U la leit jngoh ia ka Manipur, bad ia ka ri Naga ha u 
January 1949 bad u la ioh ka jingpdiang sngewbha kaba phylla 
na ki khynnah skul Manipur ha Imphal, bad ki khynnah Naga 
ha Kohima bad Mokokchung. Bun na ki ki la long ki khynnah 
skul kiba rim kiba la kylla long ki nongialam jong ka Balang 
bad ha shnong ha thaw bad kiba la pyndep bha ia ka bynta ha 
ka por thma bad hadien, u la leit jngoh ia u lum jingtep jong 
kito kiba la aiti ha ka thma ha Kohima ha kaba la don kane ka 
jingthoh, 

Ynda phi leit phai noh sha ling, iathuh ia ki shaphang 
jong ngi bad to ong, 

Na ka bynta ka lashai jong phi ngi aiti ia ka mynta 
jong ngi/ 

Ha ka 1951 u Rev. Pugh u ia shongthait noh na la ka kam 
kum u Headmaster ka Shillong Government High School ha ka 
30 tarik u April. Da ka jingshongthait jong v ka jingiadei ba la 
slem bah jong ka Welsh Mission bad ka Skul ka la kut noh. La 
pynlong ia ka jingialang ban ai khublei ia u Sahep Pugh ha ka 
10 tarik u May 1951 ha Dinam Hall, Shillong. Kane ka jaka 

kaba biang bha namar ka la long ka pdeng jakatrei jong kaba 
bun na ka kam u Sahep Pugh kum u mishonari - ki jingiaseng 
duwai mynstep bad ki khynnah hostel man la ka step lynter ki 
snem, ka Skul Pynpaw ia ki khynnah hostel, ki don ki klass ha 
kaba ki pyndonkam da ka Phareng, lada ki sngewdonkam; ki 
klass pule Baibl, ki jingpynkhreh kot ia ki khynnah matrik, ka 
jinghikai jingrwai, bad ki kynja jingialehkai concert. la ka 
jingialang ai khublei la pynbeit da ki nonghikai bad ki khynnah 
skul jong ka skul bad ka Education Departnment jong ka 
Sorkar Assam, bad la wan poi ki nongialam jong ki jaitbynriew 
bapher bapher kiba phla ia ka jingshakri ba kordor jong u 
Sahep Pugh ha ka jingiadei bad ka jingpule kot pule sla ha ka 
jylla. 

U Sahep Pugh u la kern pang ha kata kajuh ka janmiet, bad 
la leit rah ia u ha Welsh Mission Hospital ha ka step kaba bud. 
U la khlad noh ha hospital ha ka Sngi Saitjaih, 23 tarik u June 
1951, bad la tep ia u ha u lum jingtep ki Phareng ha Kench 
Trace ha ka Sngi U Trai, 24 tarik u June. 

Ka jinglcit ontep hi ka la long ka jinghiewburom baphylla 
ia ka jingshakri u Rev. T.E. Pugh kum u mishonari Khristan. 
Ka lynti na hospital sha lingmane Presbyterian, Police Bazaar, 
ka la shlei baroh arliang surok da ki hajar ki briew, ki rangbah, 
ki kynthei bad ki khynnah, Ka ilngmane ka la shlei bad ki jaka 
baroh sawdong kumjuh ha ka jingiaseng kynmaw burom. 
Nangta naduh lingmane shaduh lum jingtep u paidbah 
paidsan, na ki jaitbynriew bad jait niam baroh, u la pynpaw ka 
jingaiburom ba jar jar ia une u nonghikai Khristan bakhraw uba 
la kem ia ka jingieit jong baroh ha ka jingshakri jong u ia la U 
Kynrad, U Jisu Khrist. 

U Rev. T. E. Pugh u la long u briew uba phylla, u briew 
uba sngewlok sngewjor ia baroh, uba don ka bor trei kaba shlei 

iniar. U ithuh ia ki briew kylleng sawdong, bad ka jingiar jong 
ka jingiadei lok dei jor bashimet jong u ka long kaba 
sngewlyngngoh shisha. Ka jingkynmaw jong u ia ki briew ka 
long ka sakhi ia ka jingniewburom kaba u don ia ki briew 
baroh. U long uba da riewblei katta katta hynrei u bym 
sngewsarong ia kata. U long da shisha uwei na kito kiba U Jisu 
U ju khot "ki lok jong U", uwei na kito kiba la shemphang ia 
kaei kaba U Blei U trei ha ka jingim jong ki briew shynrang 
bad kynthei. Ka long ka kabu ban ia-ithuh bad u. 

- 7. Sevan Phillips. 

U REV. HUGH GORDON ROBERTS, 

C.LE, M.D.(Liv.), LL.D (Wales) 

1885-1961 

KA JINGTEI KA LONG KA SAKHI 
lA KA JINGAITI LUT 

Ka Jfngiadei ha ling ha sem jong u bad 
ka Jingshongskul Jong u 

La kha ia u Sahep Hugh Gordon Roberts ha ka 16 tarik 
uJuly 1885, ukhun jong u David Roberts, u tymmenbasan ba 
la burom shikatdei ha ka Catharine Street Presbyterian 
Church of Wales, ha Liverpool. Na ki khun jong u David, la 
ong ba del u Gordon uba kham shim ia ka jinglong u kpa 
jong u. Ka shnongtrai jong u ka long na Mynydd-y-Gof 
kaba ha Anglesey ha kaba u Dr. David Roberts, u kparad 
tymmen jong u Gordon u la treikam. U Dr, David Roberts u 
don hynhiew ngut ki khun shynrang, laingut na ki ki la 
mih noh na Anglesey. Na kine lai, ar ngut na ki ki la leit 
sha Manchester ha kaba uwei ha ka ia kaba biang u la 
kylla long u Lord Mayor. U la don u khun, u Dr. Fred T. 
Roberts uba la leit sha Tientsin (kum u mishonari doktor) ha 
kaba u la khlad noh hangta. Uwei pat, u Sir William 
Roberts, u la long u Professor jong ka kam ai dawai 
(Medicine) ha ka Manchester Medical School, hynrei 
kaba bun na ka jingim treikam jong u ka long ha kaba ai 
dawai ha London ha kaba u la long uwei na ki laingut ki 
paralok ba ia jan tarn jong u Joseph Lister. Uba lai na kine ki 
shipara u long u Thomas Ffoulkes Roberts uba sah ha 
Llanidloes. U la long u kparad jong u Gordon. 

U Gordon u la leit pule (private) ha Liverpool College- 
Tang shu mih na skul, la buh ia u ha ka seng jong ki 
nongkheih nongdiah (chartered accountants) - ka jtngioh 
jingtbit kaba u la hiewkor shilynter hakajingimjongu. Unjyn 
da la sah hangta lymda dei na ka dawbahakal904-0lS, u 
nongialap ba dang samla, u Evan Roberts, uba la sdang ia ka 
jingialap jong u ha Wales, u la wan poi ha Liverpool. U Rev. J. 
D. Evans, u pastor ha Catharine Street, bad namarkata u 
pastor jong u Gordon, u long u dkhot jong ka kynhun iasynrop 
jong ki nongiasyllok (Counsellors). U Gordon u la iohsngew 
ia u Evan Roberts ba u ialap halor ka dkhot, ‘Kunino te ngin 
ioh laitim lada ngi pynlehnohei ia ka jin^ynim kaba khraw 
katta katta’, bad la ktah jur ia u. Ka jingmut jong u ka nang 
phai sha ka jingpyrkhat jong ka jingshakri mishonari sha 
shiliang duriaw. U la sngeweh ban iathuh ia la u kpa shaphang 
kane ka kam namar u la lah pynlut shibun ka tyngka na ka 
bynta ka jingshongskul jong u, hynrei haba u kpa u la iohsngew 
shaphang kane, u la kyrkhu kyrdoh ia u bad khyndiat por 
hadien ulakylli ia u la u kwah ban long doktor. U Gordon 
da kaba kmen u la pdiang ia kane ka jingtyrwa basbun, u la 
iathuh ia kiba halor jong kata ka seng bad u la sngewbha ruh ba 
ym tang ba ki pyllait noh ia u na ka jingteh treikam hynrei ki la 
pynphai ruhsakatto katne ka pisa kabahakajingshishaum 
pat dei ban ioh kat bym pat kut ka por ba la buh. Lem bad 
kane ka jingkut jingmut, u la iohsngew ia ka sur kaba shisha 
badbashai, "Ngan ym iehnoh ia phi, lymne kyntait ia phi”, bad 
da kane ka kyntien jong ka jingsngewskhem u la sdang ban 
pynkhreh ialade ban leit rung ha ka skul doktor ha Liverpool. 

Ka jingpule doktor jong u ka shu long pdengbriew, bad la 
um shym da pawnam ha ka jingpule, u la pyndep ha ka pyrem 
jong ka snem 1912 bad la thung iau kumu house surgeon 
ha ka Shaw Street Women Hospital. 

Kaba kylla long u Mlsbonarl 

Nangta u la shim kabu ban tynva iaiade sha ka Mission 
Board ha ka jingshakri kum u mishonari sha shiliang duriaw. 
U la long u dkhot jong lea Students Christian Movement ha 
University, bad ka jingthewkti jong ka Edinburgh Missionary 
Conference jong ka snem 1910 - *Ka jingialap ia ka Gospel ha 
ka pyrthei ha kane ka pateng bynriew* - bad ka jingiakynduh ia 
u Dr. J. R. Mott bad kiwei pat ki nongialam khynnah skul 
jong ka pyrthei, ka la pynkhih ia u bad ia kiwei de ki para 
samla, ia ka jingsngewkhia ia ka kam. U Rev. J. D. Evans u 
long u nongaibuit aibor bad u lok ba shisha bad ha u Gordon, 
u la long u pastor uba palat liam ia ki para pastor bad ki la ju 
iathoh shithi haduh ba u Rev. Evans un da khlad noh. 'Ka 
Hnfftynnad ha ka nikom jinglon^ bad 'Ka jingskhem ha ka 
jingtreikam' ki long ki kyntien ba la pyndonkam bqrabor da u 
Rev. Evans bad ba la ju pasiaw hi ha lade bunsien da u 
Gordon ha ki por jong ki jingbankhia ki kam ha ki snem 
kiba hadien. Ha kawei pat ka liang, u Rev. Evans u la long, 
iynter ki snem, u nongiasaid bad u rangdajied jong u 
Gordon ha ki dorbar bad ki balang, bad u la trei khlem 
shongthait ban kyrshan ia ki jingkyrpad u Gordon na ka 
bynta ki jingduwai bad ki jingkyrshan pisa. Ha ki snem 
kiba hadien, kum ka nuksa, ka ‘Orient Exhibition* kaba 
nyngkong ha Cardiff ka la long ka jingmih na ka jingpyrsad 
niynsiem jong u Rev, Evans bad u Rev. Watcyn Price ia ki 
balang ha South Wales. U Rev. Evans u la ai ia la ka 
jingkyrshan ia ka jingtyrwa u Gordon sha ka Mission Board, 
bad u la thoh . . . ‘ba u Gordon u long uba la aid sha ka kam . 

. . ha kawei ka sien ka la pynsyier ba u lah ban buddien 
sah kynmaw ia u bakha ba riewblei, u Dr. Fred T. Roberts, 
sha China. Nga la leh ia kaei kaba nga pyrkhat kan long 

kaba bha tam bad mynta ki Nongpyniaid ki la snge^un 
ban iohi ia u ba u la tyrwa mon sngewbha ... U long u 
riewdonburom. U la pynleit jingmut ban pyrkhat ia kata 
kaba pynrhem ia ka jingmut Id samla, kata, ka kam 
mishonari’. U Rev. R. G. James, uba dei hi na ka Balang ha 
Catharine Street, u iathuh ba, ‘U long u briew uba biang ka 
jingtipbriew ha ka jingtreikam bad un ym buh ia ka Mishon 
ha ka jingeh. U riew adkar, uba don ka jinglong leh 
khiathew, uba jemnud, . . . nga ong ba un ym lah ban Icmg 
u nongiathuhkhana uba nang, pynban un long uba larkam 
bha da ka jingkhlaih bajar jar jong ka jingngeit jong u, 
bad da ka jingsngewmynsiem ha kaba u pynbna ia ka 
khubor jong ka Gospel ... U long uba jar jar, uba 
sngewrit, uba pynrit ia la ki jingtbit jin^ah’. La jan 
sawphew snem hadito, bad hadien baroh ki jingtreikam 
jong u, la batai dauwei uba ithuh bha ia u ha Bilat kum 
‘u briew uba met rit, uba khuid sniehdoh bad uba kup da 
ka jingsngewrit’. 

"Katie" — 1 Mem Gordon Roberts 

U la iateh ktien ban iapoikha bad i Miss Katie Jones iba 
nakajuh ka Balang ha Catharine Street. 

Uwei na ki rangbah (u Rev. R.G. Jones) uba la ithuh ia i 
Katie naduh dang kh 3 ninah u la sngew ba ka jingiapoikha 
jong ki kan tei ia ka jinglong mynsiem jong u Gordon bad u la 
ong ba ‘u l^shan ia u Gordon da ka jingsngewskhem haba u 
tip ba i Katie in don ha syndah u Gordon’. U Rev. R.G. Jones 
ryngkat bad uwei pat ki la niewkor ia i Katie namar ka 
jingkitkhia jong i ia ki kam Skul Pynpaw. Hyhrei u Rev. J.D. 
Evans u la ong ba ‘i Katie in shitom ban phla hakhmat ki 
Nongpyniaid (Directors)’. (Ha ka jingshisha, ym shym la 

pynithuh ia i kat kum ka rukom ha ki Nongpyniaid hynrei 
tang ha kawei ka Komiti ba ia khot kyrpang, ka Finance 
Committee kaba kham rit shuh shuh). Ha ki snem kiba 
hadien ha ri India, im ju iashim bynta ha kino kino ki 
kam laitna kaba i tern organ ha ki jingiaseng. Borabor i ju 
buhrieh ialade, la shisha i long i briew iba shynroih 
shynriaphala iing ha lasem. 

Ka rukom jingtreikam Jong u 

Kine ki jingkynthoh ba jynsur mynsiem kim i ia biang bad 
ka jinglong jingjm ba hadien habud Jong uta uba la don kti ha 
ka jingsdang Jong ki jingkylla ba kynsan ha ka jingpyniaid bad 
ka jingtrei jong ka Welsh Calvinistic Methodist Missionary 
Society ban ia uno uno uwei pat naduh ba la sdang ia ka, 
namarudei ma uuba la kitkhlieh ban btin lynti ia ka kam 
mishon ha ka liang ka jingpynkhiah sha ka pateng kaba 
thymmai. U la pynlong ia ki Nongpyniaid ka Mishon ban iohi 
markhmat ia ki jingshisha ban kyrshan ia ka jingtreikam kaba 
remdor •• kaba bun ia kaba u hi u la thaw lad ba kan 
long kam kloi Ian. La katta ruh u la ialeh ban ioh na ki 
dkhot ka Komiti kiba sngewshaiong ngaih ia ka jingkyrshan 
ba shitrhem na ka bynta ka jingthmu kaba u kyrshan skhem, 
hynrei u shu iai long u briew uba lehrain bad pynrit ialade. 
Bun na kito kiba kynmaw ia u khamtam kum uba la 
iohpdiang ia ki khusnam da ka jylla bad da ka University of 
Wales, kum u Moderator jong ka English Association of the 
Connexion ha ka 1936; kum u nongiathuhkhana lane kum u 
nongkren ban kyrpad ia ka jingkyrshan ia ki kam 
jingpynkhiah, lane lehse kum u nongiasaid ha ki Komiti ia 
kano kano na ki jingtreikam jong u; u don ka jingiohi kaba 
pher bak lybak na katei kaba la kren hangne ia u kum u 
briew uba pynrit ialade. U don ka main kaba pher nadong 

shadong ha ka jingialang kaba dci ban da pynkhreh kat kum 
ka rukom haba ka jinglong, ka sur, ka jingnang ktien, ka iktiar, 
baroh ki la kylla - hynrei ha ka jingshisha tang khyndiat kiei 
kiei kiba kham pynjynjar jingmut ia u ban ia kaba kylli jingmut 
khlem da tip lypa ia kano kano ka kam, naduh ka kam dawai 
dashin haduh ka rukom pyniaid kam ka mishon; iymda ka dei 
ka kam puid briew ba kyrkieh lane ka subjekt kaba u ju 
sngewshitrhem, lane ka kam kaba u la laid lyngba mynshuwa 
na kano kano ka liang, lem bad ka jingsngewskhem bad ka 
jingkham bniah ruh. U ju tynjuh ia ka jingkhlaih Jong ka 
jingiasaid jong u, kumba ka long bad u ju pyrshang ia kata 
hakhmat uno uno u briew uba ialong lok, Teng teng ka long 
kum ka jingiakren khamtam ban ioh ka jingiasyllok na uno 
uno uba u lah ban shaniah na ka bynta ka jingai jingmut 
kaba kordor ia ka kam kaba ki iapyrkhat; hynrei kham 
bunsien hi ka long ka jingkren wci briew haba u pyrshang 
ban ioh ksai sha ka kam na ki liang baroh katba lah ban 
mutdur. 1 Katie, ha ki khyllipmat baroh mynsngi ne mynmiet, i 
lalonginongsngapiakinekijingp 3 n’shangha ka jingiasaid nc 
ka jingiarai kam. U long uba donbok ban ioh ia kiwei 
kiwei de kiba kloi ban shahshkor ia u, katto katne na ki para 
mishonari ba la kham rangbah kum u Rev. E.H. Williams, 
Rev. T. W. Reese, Rev. J. W. Roberts, Rev. Edwin Adams 
bad hadien sa ki jong u Rev. Angell Jones bad u Dr. Arthur 
Hughes, bad ha kiwei pat ki bynla, kum i Miss Buckley 
bad i MLss Bullock, hooid shisha ruh kum i Bah Drickson 
bad u Enjelus u khun jong i, ki nongiarap lem ha kaba tei 
jingtei, bad i Bah Elwin u enjineer uwei pa uwei ha la ka 
jCAg ka jingtbit, uba la iarap ha kaba peitthuh bad ai 
jingmut, hynrei borabor dei i Katie - la ka sobjekl ka 
kyllaih katno katno. la ka jingmih na kata ka jingiakren la 
ju pynbna ha ka dur 'ba ka HOSPITAL ka la rai’. la ki 

kam kiba artatien kiba donkam ia ka jingpyrkhat sani la ju 
‘rah borabor sha ka HOSPITAL’ - hynrei ym ju don kata ka 
kotnxti ! 

I Katie bad u Gordon kim da dei eh ki briew kiba eh ba 
kblain bha bad ka jingkoit jingkhiah Jong ki, kata ka 
ingangewkhiah krat ne ka jingpang ka ju dei ka kam kaba ki ju 
iapyrkhat bad sngewkhia bha wat ha ki jingiathoh shithi jong ki 
ruh. Ka jingkoit jingkhiah ka ktah ia ka jingtrei jong ki 
hynrei ha kaba khadduh ka dei ka jingdawa jong ka kam 
kaba la rai kut ia ka jingtrei jong ki. 

Kumno te une u rangbah, u Hugh Gordon Roberts 
(bad i Katie) ki la lah ban leh katne katne ? 

Ka jubab ka long ha ka jingaiti jong u sha kawei ka^ 
jingpyrkhat bad ha ka jinglakloi jong u ban pynphai ia ki 
jingtreikam jong u baroh ha kawei ka jingthmu ba 
hakhmat kaba u ngeit kan iahap dur nadong shadong, wat 
la yn )nn pat lah ban iohi shynna ia ka baroh kawei. Ha u 
ka jingtei ka long ka sakhi jong ka jingaiti. Ka sdang na ka 
jingkynduh mynsiem ba kynja Khristan jong u, bad, nangta, 
ha kaei kaba la lah tei lypa, kawei pat ka jingpyniar kaba 
donkam suki suki ka la jia long kaba dei ban pyndep. Ki 
shithi jong u bunsien ki pyni shai kdar kumno badien ka 
jingpyrkhat ba shim por - bad ha kaba buh ia ka ha ki kyntien 
u la poi ha ka kyrdan ha kaba kita ki kam kiba dei ban 
pyndcp noh ki la shai bad ia u "la pynbor" -- "la tynrah" - "la 
hiah sha ka jingraikut ka bym lah kiar" - "ym don lynti shuh da 
kawei pat" - - hynrei ban shu jam sha kawei pat ka kyrdan. 

la ki jingbymsngew thikna baroh u ju weng da ki nia ba 
skhem jong u. Ka rukom treikam jong u ka pynlong ba dei ban 
pyndep kloi Ian ia ki jingthmu ba kongsan. Ka Home 

Mission Board kam da don ia kajuh ka jingsngew kyrkieh 
hynrei suki, da ka jingiaid ka por ki la nang sngew- thuh ia u. 
Shisha u sngewkhia ia la ka jingkitkhlieh hakaba pyndep 
ia la ka kam, hynrei ym dei ban sngewthuh bakla ba u kup 
ka khmat ba khia man ka por. Haba u don bad ki khynnah 
khyllung ne ki tymmen Khasi ha nongkyndong, kiba nud ban 
pynphai nia, ne ha ki jingialang sngewbha, u ju long uba biria 
bad uba sngewtynnad ban iashongkai. Ha ki paralok ba 
shaniah, *ka jingkmen jong u ka ju paw man ka teng’. 

Ka ktien "Charisma” ha ka jingmut ba mynta bad 
jingpyndonkam ia ka ym pat shym la "shem" ha ki sngi u 
Dr. Roberts, hynrei u don ei ei kaba kum kata, bad lymda 
dei na ka jingaiti bad jinglongba shaniah jong ki paralok 
bad ki nongtrei, un ym jyn da la lah ban leh katta katta. 

Ka bynta u Dr. Roberts ha ka jingiadei bad 
ka jingtrei mishonari ba mynshuwa 

Ym lah ban ai ia ka jingbatai ba biang ban pyni ia ka 
jingkordor jong ka bynta u Dr. Roberts khlem da pynshai ia ki 
nongrim treikam jong ki seng mishonari Protestant kynthup 
ia ka jong ngi, ha ki snem kiba sdang ka spah snem kaba 
arphew. Haba pule ia ka jingthoh ka "Regulations of the 
Foreign Missionary Society of the Calvinistic Methodist 
Church" jong ka snem 1897 - (kaba la pynphriang haba u 
Dr. Roberts u la mih noh ha ka snem 1913) ngi shem ia kine 
ki jingong ha ka bynta kaba iadei bad ka jingtreikam mishonari 
ha ka Hang jingpynkhiah. "Ka jingjop ia ki mynsiem na ka bynta 
U Khrist ka long khamkor ban ia ka jingshakri lyngba ka 
jingpynkhiah. U mishonari ha ka kam jingpynkhiah um dei 
namarkata ban klet bau^ong nyngkong nyngshap u mishonari 
bad nangta u doktor ... dei ban pynkhamti ia u sha ka kam 

baroh jong ka jingshakri (ka ministiy jong ka Ktien bad ki 
Sakrament) . . . u dei ban shim ia ka jingpyniaid ia ka District . . 
.umdonkajinglaitluid ban trei la ka jong ka kamai dawai 
- ia ksmo kano ka jingkamai dei ban buh sha ka Phon Jong 
ka mishon". Kawei pat ka seng mishonari, kaba pynpaw ia ka 
jingmynjur ia kine ki rukom pyniaidkam, ka ong, "Ngim 
pynshlur ban seng hospital hynrei tang ka dispensari" bad 
kane ruh ka la long kaba ngi ju leh haduh kita ki por. Ha kiwei 
pat ki ktien ki mishonari ha ka kam jingpynkhiah ki long kiba 
la pynkhamti kum ki district mishonari tangba ki plasnieh iong 
ba ki Ju rah ki la don sa ki trai sumar • ai dawai de lem bad ka 
Jingtip kaba iar kumno ban pyndonkam ia ki. Ki lah ban 
donbok ban ioh i dispensari iba rit ha kawei ka Jaka ha kaba kin 
treikam. Baroh ki doktor mishonari shuwa u Dr. Roberts ki la 
long ki mishonari Jong ka district bad ki doktor kiba iaid na 
kawei ka Jaka sha kawei pat, kumta ba haba ka khubor Jong ka 
Jingwan jong u Reverend Dr. Hugh Gordon Roberts ka la poi 
ha ka District Committee na ka bynta ka ri Khasi ha ka 1912, 
la iakut, kumba Ju long ka rukom, ban buh ia u ban khmih ia 
ka Mawphlang District bad ia ki balang bapoh Jong ka. Wat 
hadien haba u Dr. Roberts u la wanphai ban pyndep ia ka jing- 
tei ia ka hospital hadien ba u la pynlong ka Jingialap kaba sei- 
soh ha Wales na ka bynta ka Jingkyrshan ia ka ha ka liang peisa 
tyngka, ki Nongpyniaid ha Wales ki la phah ka khubor sha ki 
mishonari ha ri Khasi ban bthah ia ki ban pynbeit ia u Rev. Dr. 
Hugh Gordon Roberts ban khmih ia kino kino ki Balang kiba 
kham suk (hynrei ym dei ia kito kiba tang khyndiat sien Jam na 
ka iing jong u bad na ka hospital) kumta ba "yn ym pyndkut ia 
u na ka kam mishonari". 

Ka long kaba shai namarkata ba haba u Dr. Roberts u la 
leit nyngkong ha ka snem 1913 ban pyntreikam ia ka plan Jong 

ka Board ‘ban tei ia ka hospital kaba heh* -- ‘kaba heh’ ha ki 
kan long hi ka jingtei kaba shu ibynriew. La buh sawphew tylli 
ki jingthiah ha ka hospital rim ha Jowai ha ka 1914 bad ka 
Board ka la mutdur lehse ia kabakum katakajuh kajingheh 
ha Shillong. Kane ka la long ka kpait ha ka history jong ka 
mishon, bad ha baroh ki hynhiewphew snem jong ka jingdon 
ka Mishon la don shuh shuh sa katto katne ki jingiaku^ 
kiba sah jingkynmaw. Kane ka jngai shibun ban ong ba k;^ 
Balang bad ka Mishon ki la poi ha ka jingiasnge>vthuli| 
jingmut kaba thymmai shaphang ka jingpyrkhat shongtynral 
jong ka jingtrei mishon ha ka liang jong ka kam jingpynkhiah 
hynrei ki shu iapyrshang antad ban bud ia kito ki senj 
mishonari kiba la lah ban ong — ‘ki hospital mishon jon| 
ngi ki la pynshisha ba ki long kum ka lyngkha ba seiso 
kyrpang ban iaiam ia kiwei sha U Khrist’. Da ki snerf 
hadien ka jingplie ia ka hospital ha ka 1922 u Dr. Roberts | 
dang shem ba ka long kaba donkam ban jubab ia ki nia ba i 
kdew da ka Home Board da kaba ong, ‘Nga long nyngkong d 
u mishonari bad nangta u doktor’. Ym don kano kano Id 
jingpyrshah ia ka rukom pyniakhlad ia kine ki ar bynta I 
jingshakri tad haduh ka jingpynkylla thymmai ha I 4 
jingsumar pang. 

Kan jin da la long kaba kham jem ban shu neh ha ka pi 
snieh iong (kata ha ka kam sumar pang), hynrei kane k4 
long ka jinglen noh ia ka jingkyrkhu U Blei ia ki briew kiba 
aid na ka bynta ki jingshem thymmai ha ka liang jingpynkhi^ 
bad ka diengpyngkiang kaba khraw ban pile ia ka lyngkl 
treikam ba thymmai - ka kam sumar pang (nursing). 

Ka jingialeh ban tei ia ka hospital ka la long ka jingji 
sha ki bynta ba dang sah shrah jong ka jingiashem ha 
jingtrei. 

Ka Kam Pisa lyngka 

Ka bynta kaba nyngkong kat kum ka jingiaid ter ter jong ki 
jingjia ka long ka bynta bathymmai ha ka liang pisa. Haba 
la phah nyngkong ia u Dr. Roberts sha Shillong la ai ia u 
kajingbei pisa shibnai shibnai kaba sanphew tyn^a(kiimba 
£3-10-0) na ka bynta ka jinglut jingsep ha ka kam 
jingpynkhiah, namar kane ka la long ka jingpynshong dor ia ki 
jingbeipisa kiba iadei bad ka kam dawai dashin lyngba baroh 
kita ki snem. Haba la plie nyngkong eh ia ka hospital bad ba 
la pdiang ia ki nongpang, ia ka jingbeipisa ba shibnai shibnai la 
pynkiew sha ka £50 na ka bynta ka hospital kaba 80 
jingthiah, Ha kaba kut jong ka jingshakri u Dr. Roberts ha 
ka hospital ha ka 1942 ka dor ka la long £625 shibnai (wat 
la ka hospital ka la kyrshan hi ia lade naduh ka 1926). Ha ki 
snem kiba hadien ka dor ka la palat ia ka £5,000 shibnai. 

Ki Jingiadei ba Shimel 

Ka bynta kaba ar jong ka jaka ba dang sah shrah ka ia 
long ka jingshem bathymmai ban wallam lang ia ka kynhun 
ki briew ban pynlong ia ka kynhun ki nongtrei jong ka 
hospital. Ha kiwei pat ki lyngkha jong ka jingtreikam mishon 
kham hiar eh ba arngut ki rangbah, ne kynthei, kin iatrei lang 
lynter man ka sngi, lait noh lehse ha ki skul kynthei, lane 
hateng hateng lyngba ki snem, ha ki skul thioloji. Lah 
shisha ban ong ba ia ka jingtrei hi marwei la ju hiew 
bunsien kum ka kabu ban ia ka jingkhanglad. Hangne ha ka 
hospital, donkam ia ka jingiatreilang jong kiba bun ki 
briew. Ka jingeh ka long bym shym la jied ia ki da u doktor 
kum kiba tbit tarn na kiba bun kiba tyrwa trei ne ba jubab ia ki 
khubor laitkam. Kito kiba la wan ki long tang kito kiba la 
kohnguh ia ki jingkyrpad bad jingduwai ba mardor. Uwei 

pa uwei na kine ki briew, ba la pdiang da ka Home Board 
bad ba la phah sha ri India, ki la wan da kata ka jingsngewkhia 
ia ka kam . . . ka jingshim bynta kaba kyrpang ban pyndep. . . ka 
rukom trei kam ba pher uwei na uwei pat bad lehse ka 
jingpyrkhat ba bakla ia kaei kaba dei ban leh bad ia ka 
rukom ha ka ban pyndep ia ka - ki long baroh kiba la ioh ka 
'jingkhof. Kum kita ki daw ki lah ban buh ki jingeh ha kano 
kano ka seng treikam, khamtam hapdeng ki para '^a 
iaryngkaf, ha ki por jong ki jingbankhia jong ka kam. Ym dei 
ban klet ba u Dr. Roberts ruh u la iohpdiang ia ka *jingkhot’ 
- ka jingkhot kaba nyngkong sha kane ka kynja jingtrei — bad 
dei ka jingjubab jong u ia kane ka jingkhot kaba la pynurlong 
ia kane ka hospital. Namarkata, namar ba u la sdang ia ka 
kam bad pruid dak ruh ia ki kam kiba dang dei ban leh, u la 
khmihlynti lehse ba kiwei kiba trei lang kin sngewthuh bad 
mynjur ia ki jingthmu treikam jong u. Kam shym la long 
borabor kumta. Ki suhsat ha ka kam pisa tyngka ki long 
borabor kiba kham Jem ban law ban ia ki jingiadei ba 
marmet, khamtam ha u briew uba lehraih bieit. 

Ka jingktah Jong ka jingnangroi ha ka liang ki kor ki bor 

Kaba lai ka long ka jingdonkam ban sngewthuh ba ym don 
jingkut ha kaba pyrshang ban pynbiang ia ka hospital, la ka 
long ha ka liang ki tiar ki tar, ne nongtrei, ne ban pynheh 
p)miar. Ki lad jingpynkhiah bathymmai ki lah ban iarap shibun 
eh ha kat>a wallam ia ka jingkoit jingkhiah - ka la poi ka 
por ha kaba ka jingstad saians ka lah ban ai shibun ki 
jingmyntoi ha ka liang ka koit kakhiah. 

Ka jingai ia kine ki ktien lamphrang ka long ban 
pynsngewthuh ia ngi ia ka jingkordor jong ka jingtrei u Dr. 
Roberts ha kaba iadei bad ka hospital. 

Ki jingpyrshang shitom ba la pynlah ban tei ia ka Hospital 

Ha ka 1913, ka Sorkar Assam kam shym mynjur ia ka 
jingthmu jong ka Mishon ban shna hospital ha Shillong - ym 
don jingpuid briew bad ym donkam hi ruh namar ba lah don 
lypa ka Civil Hospital (Sorkar) ba rit ha Shillong. La ju ong 
'Civil’ ban pyniapher na ka ' Military’. Ki mishonari ha ri Khasi 
ki la iai bteng ban iakren ia kane ka kam, bad ban iatai bha 
shaphang ka jaka ban tei. Ha kaba khatduh, ki la mynjur lang ia 
ka jingai jingmut u Dr. Roberts ba ka jaka kan dei ha Jaiaw, 
ka bakut jong ka Sor, khnang ban ym don jingeh lada kwah 
ban pynheh ia ka hospital. Nangta ki la buh kawei pat ka 
jingkyrpad jingiarap hakhmat ka Sorkar ha ki daw : 

'1. ba kane ka hospital ka long na ka bynta ka ri Khasi 
baroh kawei, 

2. ba ki Khasi, kumba ka long, kirn da sngewraon ban 
leit sha ka hospital Sorkar, 

3. ba ngi kum ka MLshon ngi donkam la ka jong ka 
hospital ha kaba ngi lah ban phah ia ki parabangeit jong ngi 
bad ia kiwei pat na ki bynta baroh jong ka ri, 

4. ba ngim lah ban ai jingpyntbit ia ki nongkhleh dawai 
(compounder) ha ka rukom kaba thikna lymda ngi don ka 
hospital’. 

(Ki compounder ki dei ki jait nongtrei, kiba ngi lah ban 
khot ki medical assistant, kiba nang ban khlch ia ki dawai, 
ban sopspaih ia ki jingmong bad iarap 1cm naphang ia ki 
nongpang. Ha ki katto katne ki jaka ki long tang ma ki kiba ju 
khmih ia ki nongpang bad sumar ia ki ha ki dispensari ba 
hyndai. Ha ka jingshisha ym pat don compounder kiba ioh 
jingpyntbit ha ka hospital ha baroh kita ki snem. Dei ruh ban 
buh jingmut ba ym shym don kano kano ka jingong shaphang 
kaba pyntbit ia ki nongsumar pang (nurse). 

Ka jingmyiyur bym banse jong ka Sorkar 

Khadduh khadwai ka Sorkar ka la mynjur ia kane ka 
jingtyrwa bathymmai hynrei ka sngewdiaw ba ka lah ban ai tang 
ka jingbeipisa kaba Rs. 5000A (lehse kumba £330). la ka plan 
la pynkhreh da u Dr. Roberts bad ki Rev. Ceredig Evans, E.H. 
Williams bad Dr. Edward Williams lem bad ka jingai jingmut 
jong u Executive Engineer. Ka jingmang ia ka dor jong ka 
jingtei ka long Rs. 34,876 (£2,325). Kane ka long ka komiti 
kaba nyngkong, bad khlem artatien kaba khadduh ha Shillong 
ban iakren shuh shaphang ki plan tei jingtei u Dr. Roberts. 
Ka pisa, la pynpaw hadien, kan wan na kaba sah tarn jong ka 
Fund Jumai (jong ka snem 1897). sdang ia ka jingtei ha 
kaba sdang jong ka snem 1915. 

U Dr. Roberts u la jia long u Civil Surgeon 

Ka Thma Bah kaba n>iigkong ka la lah sdang bad ka 
Sorkar India ka la khot ia baroh ki briew kat kiba lah ban ioh. 
Ia u Dr. Roberts la khot ban long u Civil Surgeon, kata, ban 
sumar ia ki nongtrei shakri Sorkar bad ia ki paidbah. Haba 
kren kyllum, ym donkam jingpuid briew ei ei bad u la shimti ia 
kine ki kamram ha u April 1915 katba u dang long hi u 
mishonari ba la siew tulop da ka mishon. 

Ka lad pynmih pisa ban tei ia ka hospital 

Kat kum ki rul jingpyniaidkam, baroh kaba u kamai 
kum u Civil Surgeon, u , kum u shakri jong ka Mishon u dei ban 
siew sha ka Mishon - u la siew shisha ia ka sha ka Building 
Account jong ka hospital thymmai. Kane ka rul shong nongrim 
hiuma kam shym kylla ha kita ki snem baroh, bad ka la long 
ka lad ban ioh pisa kaba la kiew shaduh palat ia ka 
£60,000 shisnem ban siew ia ki jingpynlut haduh ka por ba u 

Arthur Hughes u la mih noh ha ka 1969. Haba ha u September 
1915 u Dr. Roberts u la buh ka jingkyrpad hakhmat ka Home 
Board sa Rs.8000 (£533) ban pyndep ia ki branda, ki tnum 
jong ki lynti iaid briew, ki kor um bad jaka leit shabar bad 
kiwei kiwei, ka Board ka la kyntait ia ka jingkyrpad - hynrei u 
la iai bteng ia ka jingtrei - u da pyndonkam ia ka pisa kaba u 
kamai kum u Civil Surgeon. Um shym pyntip ne phla ia kane 
haduh u January 1917 haba u la thoh sha ka Board ban 
iathuh ia ki shaphang kane bad u la pan jingbit ban leit shuti 
tang shu la kut ka Thma (kata^ shuwa kaba kut jong ka 
hynhiewsnemjongkajingshakri kumba ju long). U la kyrpad 
ruh ban tei ia ka iing shong doktor hajan hospital, namar 
haduh kata ka per u la shong ha ka iing kaba shiteng mail 
ei ei na ka jaka ba la pynieng ia ka hospital. La kyntait ia 
baroh artylli ki jingkyrpad. Hadien ha kajuh hi ka snem, na ki 
daw ba lajan baroh na ka por jong u u la pynlut ha ka kam jong 
ka Sorkar namar ka jingdawa jong ka, u la kyrpad ban shah ia u 
ban shongthait noh shipor. (Kane ka mut ba u la lah ban leit 
^hai sha ia iing ha ka jinglut jong ka Sorkar ynda ia pyllait noh 
a u). Da kata ka jingpyrkhat ba lehse u la duh noh ia kata ka 
nynsiem jingtrei mishonari hynrei ba, da kaba sngewkmen, 
cin ym hap siew ei ei ban wan pynphai pat ia u, ka Board ha 
:aba khadduh ka la mynjur — bad li Dr. Roberts u la nang 
fteng da kaba sngewkmen ia ka jingtrei ban tei. 

Ha ka snem kaba bud, ynda u la Irei kum u shakri Sorkar 
a pura bad ym shuh u mishonari, baroh kaba u kamai ka la 
)ng shai ka jong u hi, hynrei pynban ia kita ki jingioh jong u u 
{ nangpynroi sha ka building fund. Ynda ka Thma ka la kut 
ad imat kumba yn sa pyllait noh shen shen ia u, u la thoh sa 
awei pat ka shithi sha ka Home Board u da kyrpad biang 
m shah ia u ban tei ka iing hajan ka hospital. Kim shym la ai 

jingbit ia u hynrei ki la mynjur ba un buh sa kawei ka 
jingkyrpad ia ka Sorkar ban bei pisa bad ki la kular ban 
pyrkhat biang ia ka kam kaba iadei bad kata ka iing ynda u la 
leit phai sha ri India hadien ka shuti jong u. Ki kyndon jong ka 
jingkyrpad sha ka Sorkar na ka bynta ka jingbeipisa ki 
pynpaw ba na ki jingkamai jong u kum u Civil Surgeon ha ki 
lai tylli ki snem u la mang Rs.30,000 (£ 2000) na ka bynta ki 
jingpynlut ha ka jingtei. Sa £2000 shuh shuh ba la kamai ha 
kajuh ka rukom, da kaba la buh kynshew stad bha bad da 
kaba shim kabu ia ka dor iapeih pisa ka la pynmih £4000 
haba la leit pynpoi sha la ka ri hadien bad ka la kylla long ka 
thymmei jong ka fund ban thied ia ki tiar ki tar ha ri Bilat ha 
kaba la shah ia u Dr.Roberts da lade hi ba un pyntreikam. 

Ka Sorkar ka la jubab da ka jingkylluid mynsiem 

Hapdeng ka jingsngewbha bakhraw jong uwei pa uwei ka 
Sorkar ha ka 1919 ka ia shahshkor ia ka jingkyrpad da 
kaba bei pisa Rs. 60,000 (£4000) ia kaba u Dr.Roberts u Ih 
pynmang shisyndon ban pynlut ha - ki iing kiba markhap 
sharud Rs.2S,000, ka jingpynioh ia ka ding elektrik Rs. 25,000 
bad ki jaka leit shabar Rs. 10,000. Don kawei ka kyndon ba 
ia buh ha kaba ai ia kata ka jingbeipisa - ba ka hospital kan 
pyntreikam ia ka X-Ray bad ban ai jingsumar da kaba syang ha 
ka elektrik ia ki shakri Sorkar khlcm da kheihdor sha ka 
Sorkar - bad kaba bteng hadien habud ! Ia kane ka kyndon 
ym shym la weng noh tad haduh ka 1926 hynrei ka la pynlong 
ia u Dr. Roberts ban da phikir bha hadien habud ha kaba 
kyrpad ne pdiang ia kiwei pat ki jingbeipisa na ka Sorkar. Ha 
ki snem kiba hadien la pynlong ki jingpynbeit ba thikna na ka 
bynta ban ai X-Ray bad ban pynrung ruh ha hospital ia ki 
shakri Sorkar ban ioh jingsumar ha ka jinglut jong ka 
Sorkar. Wat ia ki nongpang kiba treikam shipai lah ban 

pynrung ha kane kajuh ka rukom. Kane ka la long ka daw ba 
kongsan ha kaba ailad ta ki shipat ban ioh jingsumar 
khamtamha ka per thma ha Burma. Kane ka lawallamruh 
ia ka jingithuh ia ka hospital da ki bor sorkar bad la 
hiewkor shibun eh ia ka hospital ha ki snem kiba bud tad 
haduh ba ka Sorkar ka la tei hi ia ki hospital kiba kham 
heh lem bad ki tiarki tar kiba biang ha ki snem hadien 
ka Jinglaitiuid. 

Ka Jingshong shut! sha ri Bilat 

U Dr. bad i Mem Roberts ki la leit phai sha la ka ri ha u 
May 1919 ki da rah ia ka khubor jong ka jingbeipisa jong ka 
Sorkar. La leit lang bad ki ki arngut ki khun jong ki ba la kha 
ha Shillong, u David, uba hadien u la long u doktor bad ka 
Elizabeth. Ki Nongpyniaid ki ia sngewthuh ba la ioh ia ka 
jingbeipisa 'khamtam eh kum ka jinghiewkor ia ka jingshakri u 
Dr. Roberts kumu Civil' Surgeon bad ka jingpyrthuh budia 
ka mynsiem ba sbun jong u|. Ka la don ruh 'ka jingniewkor ia 
kajinglakloi ka Mishon ban iarap ia ka Sorkar da kaba pyllait 
ia u Dr. Roberts ban trei ha kita ki por thma kiba eh’. Ka shai 
kdar ba ka la don ka Iyer jong ka jingkmen haba u Dr. Roberts 
u ia iakynduh ia ki Nongpyniaid, bad mynta ki la kioi ban shah 
ia u ban pynmih ka kot lyngkdop kaba don ka dur bad ka 
jingiathuh ia ki jingdonkam jong ka hospital, ban sam ^sha ki 
paralok kiba don ka mynsiem iarap\ Ha kane ka por ka dang 
don ka jingsngewpyrshah ban pynlong ka jingkyrpad paidbah 
ha ka balang na ka bynta ka jingthmu kaba kyrpang kaba 
iapher na ka General Fund kaba long beit na ka bynta ka kam 
ialap jong ka Mishon. Ka la jia, ba ka balang ka bym shym 
la don ka jingkyrpad ba kyrpang naduh ka Fund Jumai ha ka 
1897, ka la sngcwkynduh da ka jingialap shltrhem ha kaba 
u briew ‘u bym shym la khmihlynti ban long u nongialap uba 

pnah ktien’ u la ring pynban ia ka jingpyrkhat jong ki jingialang 
kiba heh paid. Ki lok kiba lah bor » bad kiba kongsan 
napdeng jong ki ki long u RevJ. D. Evans (uba don mynta ha 
Pontypridd) bad u Rev. Watcyn Price - ki la pynbeit ia ka sien 
kaba nyngkong kaba la kylla long ter ter ka Orient Missionary 
Exhibition kaba la pynkyndit bynriew ia ki balang ia ka 
jingthewkti jong ka kam jingpynkhiah ha ka liang jong ka 
jingtrei mishonari. Ki briew kiba khraw ki la ieng na ki 
rynsan ban kyrshan ia kane ka jingthmu - shipor ka la long 
ka dawbah ia baroh kawei ka ri bad ka jingmih na kata 
ka long ka jingscng ia ka fund kaba haduh £30,000 na ka bynta 
ka Shillong Ho.'^pital. 

Ki jingiadei bathynimai bad ki Nongpyniaid 

Ha kaba kut jong kane ka shuti, ha kaba u Dr. Roberts u 
la pynlut hynriew bnai ha ka hospital ha Shaw Street u da trei 
kum u doktor ha ka jingiadei bad kiba kha khyllung, u la 
pynioh ia ka jingiadei bad ki Nongpyniaid ha kaba ka paw ba 
u la kham trei da lade ban pynkhih hakhmat hakhmat. U lah 
ban iakren bad ki ha ki sur jong ka mynsiem kylluid ban ialap 
-> ka mynsiem 'u mishonari nyngkong'; u lah ban synshar ha 
lade ia ki kam pisa tyngka - namar halo lymda u la pule ia ka 
kam jingkheih jingdiah bad ha kato ka por hi un jin da la 
kamai bad ioh kynshew kyrhai ka pisa, bad ha ki khep kiba 
bun u la ju shimti kum u Nongbat-pisa ka Mishon na ka 
bynta ka lyngkha treikam baroh kawei da ka jingbymdon ki 
nongbatpisa kiba bud hadien jong u ? Ha kaba pruid dak ia 
ka jingtrei bad jingsan lashai la shisngi jong ka hospital, u 
la pynpaw shai kdar ba u leh 'haba kita kiba dei ban 
pyntreikam noh ki long ki bym lah ban kiar'; lehse ki lah 
sngewthuh ruh ba ka riewblei bakhraw jong u ka long kata 
ka riewkynthei bapli ! ka riewkynthei kaba iai kyrpad ia 

unongbisbar bymhok haduh ba un da Ich ci ei (Loukas 
18:3-5). 

Ka jingwanphai sha ri India bad ka jingithuh da ka Sorkar 

Haba u la wanpbai sha Sbillong ba u November 1920 u 
la lob ka shithi na u Chief Commissioner uba pdiang sngewbha 
pat ia u bad kyrpad ia u ban long u dkhot ba shu thung jong 
ka Legislative Council ka Jylla. Shcn shen hadien (11-4-21) la 
ai ha u ia ka Takma Ksiar Kaiser-i-Hiod ha ka jingialang ba 
kyrpang ha ung u Lat ha Shillong. Kane ka long ka takma ba 
la ai na ka bynta ka jingshakri ba kyrpang eh ia u paid 
nongshongshnong. I Miss Buckley i la ioh ia ka takma Rcpc 
hadien. 

Ka jingtrei jong u ha kanc ka por ka long ban pynkloi ia ka 
jingtei ia kiwei pat ki bynta jong ka hospital kumta ba lah ban 
plie noh ia ka bad ban ioh ai jaka ia ki nongpang. Ka 
jingpyrshang ban pyniasnnh lang ia kane bad kaba khmih ruh 
katto katne ki nongpang ka la long ka jingtrei ba ban khia 
shibun — u la don bunsien ‘ha tmier jong ka jingbymlah ieng 
shuh’ hynrei ‘u tur shaphrang’ haduh ba un da iohi sa da 
kiwei pat ki jait jingeh. Kaba nyngkong na kine ka long ka 
jingpuidbricw ba nyngkong ha ka hospital bathymmai (shuwa 
ban plie ia ka da ka rukom) bad kane ka dci ia i Miss 
Margaret Buckley, i sister mishonari ba tang marwei hi iba u 
dei ban iatrei lang bad u. 

Ki Nurse bad ka jingpyntbit ia ki nurse Khasi 

I Miss Buckley ilasdang ban ai jingpyntbit ia ki nurse -- 
khyndiat ngut ki khynnah kynthei na ki shnong ba marjan, na 
kiba katto katne ki shu nang pule thohmut thohmat. I pyniaid 
ha ki kam ban siang jingthiah, pynkhuid ia ki kamra thiah 

pang, thep niuhkseh hapoh ki tusok, bad ban pynmlien ia ki 
khynnah da kaba ai nuksa da lade hi ban trei ki kam kiba, ha 
kiba bun, ki long mar khongpong ia ki rukom ki dustur jong 
ki. 1 long ka briew kaba don ka bor treikam bad jingskhem 
jingmut kaba khraw bad ha ki snem kiba hadien i kumba i 
don ka jingsngewtbuh kaba kham phylla sa ia kaei kaba u 
Dr. Roberts un leh ha ka sien kaba bud. Kine ki khynnah 
kiba i ai jingpyntbit ki long kiba nyngkong na ka kynhun jong ki 
kynthei Khasi kiba la leh shibun eh ban iarap ban 
pynthymmai ia ka jingpeit khongkhai jong ka jaitbynriew ia 
ka kam sumarpang kum ka. kam jong ki kynthei, bad kiba la 
pynlong ia ka kyrteng jong ki nurse ba la ioh jingpyntbit na 
ka hospital jong ka Mishon Khristan ka ktien kit jingmut ia 
ka mynsiem jingaiti lut. Ka long kaba i-phylla ban iohi kumno 
ka jingsngew u Dr. Roberts ia ka jingdonkam ia ki nurse bad 
sister mishonari ka la kylla. Kumba khadar bnai hadien ka 
jingsdang ban tei ia ka hospital u la kyrpad ia ka Home Board 
ban pynioh iwei i nurse mishonari. Hadien lai snem u la pan 
sa amgiitf hynriew bnai shuwa ban plie ia ka hospital, ii la pan 
lainguty bad ar bnai hadien ba la plie ia ka hospital bad ryngkat 
bad arphew ngut ki nongpang ba la ioh pynrung u la kwah 
sawngut — bad khlem nongkhleh dawai (Compounder). 

Shuh shuh ki jingeh ha ka jlngpyi^khat kam 

Hynriew bnai shuwa ban plie ia ka hospital, u la thoh ia 
ka shithi ban pynsngew paidbah sha Wales ha kaba u la jer 
ia ki jingtei kiba dang dei ban tei, ia kiba ym pat shym la 
kdew mynshuwa, lane ba la mynjur da ka District Komiti 
jong ki mishonari, lane da ki Nongpyniaid. Kine ki jingtei 
bathymmai ki kynthup ia ka hostel ki nurse Khasi, ka ling na 
ka bynta ki sister mishonari, ka iing u doktor ka mishon, bad 
ka iingmane. U la 'sngewkhlaih sngewshait bha’ ha kane ka 

kynti haba la pynduna ia ka kam sximar pang khnang ban 
pynleit jingmut ha kaba khmih ia ka jingtei, hynrei u la 
sngewkhuslai ia ka jinglut jingsep. Shuwa ka jingleit shuti 
(bad shuwa ban iohpdiang ia ka jingbeipisa ka Sorkar kaba 
Rs. 60,000), u la ai jingtip baka dor ka la long arshah ia 
kaba la mang mynshuwa, hynrei ha ka por ba la pile ia ka u 
ong ba ka dor ka long laishah --‘bad kane ruh, kynmaw, 
khlem da pynbiang lut ia ki jingtei ne ki tiar ki tar. U la 
iada ia lade ha ka nongrim ba urn shym la pynkylla ia ki 
plan, hynrei u la tei khambha, ban iashan, kumba u ong, na ki 
jingktah na ka jinglong ka bneng, ki jingkhih juniai bad ki 
kruih ! * Ym shym la kren shai ba ka jingmang ba nyngkong 
ka la long tang na ka bynta ka ungbah baroh kawei kynthup 
ia ki kamra thiah pang, ki kamra puid, ki kamra peit 
nongpang, ka kamra X-Ray bad kam shym kynthup ei ei ia 
kiwei pat ki jingtei ba marsyndah, ka iing shong ki nurse, ki 
doktor bad ki nongtrei, ka kamra saitjaih bad kiwei kiwei. 
Kajuh ka la long ia ka plan ha Jowai ha ki snem kiba hadien 
- jingbakla bym lah sngewthuh’, 

Ka jingplie ia ka Shillong Hospital 

Ka sngi bakhraw jong ka jingplie ia ka hospital ka la 
long ha ka 25 tarik u March 1922. U Lat ka Assam u la 
pyndep ia kata ka kam. Ka Legislative Council jong ka Jylla ka 
dang shong dorbar bad bun na ki riewdonburom bad 
riewkhmat jong ka Jylla ki la iadon, bad baroh ki mishonari, 
bad ka balang ha ri Khasi ka la kyrshan shitrhem ym tang da 
kaba phah nongmihkhmat hynrei ruh bad ka kynhun nongrwai. 
Ki nongthoh kotkhubor ki la don lang bad ki kotkhubor jong 
ka ri ki la thoh ia kane ka jingjia lem bad ka jingshon 
bapura ia ki jingkren. Wat ha kata ka kyrdan, la tci bad 
pynbit pynbiang bha ia ka lem bad ki khynnah skul nurse 

bad 'la ialam hakhmat eh da u Rev. Hugh Gordon Roberts 
uba ka jingkylluid mynsiem bashimet jong u ka long ka daw 
kaba kham khraw ha kaba pynieng ia ka hospital’. 

Kane, namarkata, ka long ka dak ia ka jingtret pyndep 
kaba nyngkong - ka jingplie ia ka hospital ia kaba khyndiat eh 
kiwei pat ki scng Ireikam kin iakob, ha ka kyrteng jong ka 
balang bad ka mishon. 

Ka Jingpynheh kaba nang iai bteng 

Ka jingtip paidbah ia ka hospital ka la iaid stet bha, 
bad u Dr. Roberts u la ioh ka nam kaba khraw kum u 
nongpuid briew ha ka ri ha kaba donkam ia uba kum uta 
bad kaba tang khyndiat ch kiba lah ban iarap. Ki nongwan 
thiah pang ki la nang bun bad wat ha ki khyndiat bnai, 
ka jingthmu ba tynrai ba ka hospital ka long khamtam eh 
na ka bynta ki Khasi, bad nangta ia kiwei pat ki nong-lndia, 
hynrei ym ia ki nong-Europe, ka la iaid palat pud ha ka jing- 
treikam ba shLsha. Ka jingiatainia ka la iai bteng sa khyndiat 
snem hapdeng ki katto katne ki para nongtrei mishonari 
bad ka Home Board, kiba pyrkhat ba ki nong-Europe ki 
ioh ka jingsumar ba kham bha ban ia ki nong>India. Suki suki 
la pdiang da ki ba wat ia ki nong- Europe dei ban pyrkhat 
sngewlem parabriew haba ki donkam jingsumar. Shisha ki 
lah ruh ban ioh kem ia ka Iyer ka jingialap bad ban sngewlem ia 
ka jingpyrshang ka mishon . . . bad la kumno kunmo ki la 
long ka thymmei ban ioh pisa kaba pynlah ia ka hospital 
ban shakri kham bha ia kiba duk ba shitom. La tei ia ki kamra 
thiahpang kiba.kyrpang ban ai jaka ia ki nongpang kiba wan 
na ka hang Sorkar, na ki kper ’sha jong ka Assam bad Bengal, 
nekikarkhana sainalia ha Bengal ne kinongkhaii patengha 
Calcutta, bad, kaba pynkmen eh, na ka bynta ki mishonari 

Da kiba bun ki jait balang ba iapher na kylleng ka dong 
Mihngi ka ri India. Kitei ki mishonari da ka jingiashcm lang 
jong ki khlem artatien ki la pun ki jingkieng kiba donkam ha 
ka jingiatainia shaphang ka jingialong kawei ki balang ha ka 
ri India ba Shatei lam Mihngi. 

Ka British Medical Association ka la pynpaw 
la la ka jingsngtw 

Ha ka 1925 u Dr. Roberts u la ai ka jingkrcn ha ka 
Jingialang Kut Snem ka Assam Branch jong ka British 
Medical Association kaba la long ha Silchar. Ha kane u la 
batai shaphang ka hospital bad iathuh ia ka kam puid briew 
kaba u la leh. U la kdew ia ki jingpang kiba la sumar da kaba 
puid ia ki jingmong ki snicr, ki maw kiba shong ha ka pla um, 
nc ki khyllai, ki appendik, ki jingpang khim snier bad ki 
kynja thung, ka jingpuid ha kaba kha khyllung bad bun kiwei 
kiwei pat. 

Ki dak jingkhcih ba la ai ki !a pynlyngngoh bad ki la 
palat tyngeh haba iapyrsh^'ing bad ki jingkheih lang ia kiba 
kum kita ki jail jingpang ba la sumar ha ki hospital baroh 
jong ka Sorkar Assam. Wat .shiphew snem hadien ha ka 
1^^36 ka la long kurajuh, bad kum ka nuksa, ym shyrn la don 
kano kano ka jingpuid ia ki jingmong ki snier ne ia ka 
'nierbah, ne ban wcng noh ia ka pla um, bad tang khyndai tylli 
ki jingpuid appendik la leh ha ka jylla baroh kawei ha ki 
hospital Sorkar ha katei ka snem. 

U Dr. Roberts u la iathuh ia nga ia ka jingjia kaba 
sngewbiria shaphang kawei ka sien ha ka jingialang ki 
mishonari ha Shillong. U la mut ban weng noh ia ii 
appendik ha kawci ka step. Ma u bad u Dr. Edward 
Williams (na Jowai) ki ia mih jar jar shuwa ba kiwei kin 

kyndit thiah, ki da iehnoh ia u Dr. Oswald Williams uba na 
Karimganj ha jingthiah "namar urn ju ngeit ha kine ki 
jingpuid appendik". 

Ha ka 1926 ka British Medical Association ka la ialang 
ha Shillong bad la ialam ia ki dkhot ban leit jngoh kai ia ka 
hospital, bad ha kaba kut jong kata, u President u la ai kane ka 
jingkynthoh : 

"Sa kawei ka mat, pararangbah, mynnymwei ha ka 
jingialang ha Silchar nga la ioh ka kabu kaba khraw ban 
shahshkor ia ka jingkren u Dr. H. Gordon Roberts shaphang 
kawei ka phang jong ka jingtrei jong u ha ka Welsh Mission 
Hospital. Ngi sngew, bad nga tharai phin iamynjur ba ym don 
shuh da kawei pat ka jingkyrmen ba phylla kum kane ba la dep 
pule ha ngi kaba long u mawjam bakhraw ha ka kam 
jingpynkhiah ha ri Assam. Ha nga hi ka la long ka jingpynpaw 
bad nga la wan phai pat da kaba sngewshon jingmut jur. Ym 
don jingartatien shuh kane ka hospital ka la long kum ka spah 
jong ka ri, ka da ieng shadien jong ngi kumba ka long, ha ki por 
jong ki jinglynga bad jingeh bad ka da bynshet ha ki kti jong 
uwei pa uwei na ngi ia ka jingsngewskhem jong ka jingpuid 
briew kaba lah ban pynkhiah bad kaba bniah ia ki nongpang 
wat ha ki jingpang kiba kham eh, bad ha ki kmie ki ban kha 
khyllung ia ka jingaram ba pdianghun na ka jingshit jong ka ri 
Thor. Hato ngim lah mo kum ka kynhun ban pynpaw ia ka 
jingsngewnguh jong ngi ia kane ka hospital ha ka rukom 
kaba da paw kam ? Ka Jylla hi kam shym lah leh ei ei ia 
mynta. Ngi iehnoh da ka jingsngewskhem ia ka jingpyndep 
ia kane ka kamram ha ka jingpyrkhat rangbah jong phi. Ka 
por ka la biang bha bad ka jingpyrkhat u paidbah ruh ka la 
sngewskhem bha. Ngi dei ban ialam ia ka lynti." 

Ha ki snem kiba bud la don bun ki jingiarap sbun 
mynsiem ia ka hospital. Ki nongpang ki la wan na ki jaka 
kiba jngai haduh laispah mail lem bad ki jingpang kpoh ba jur 
na ki kper ’sha bad ki jaka trei Sorkar, hynrei dei ban iaroh 
ba ka jingnangbun ki nongpang kiba la ioh jingiarap na ki 
jingshitom ne jingiap ki la long ki Khasi bad kiwci pat ki 
nong-India ki byni lah khmihlynti ia kano kano ka jingiarap na 
ka hospital Sorkar ha kato ka por. 

Ka la long kaba kham sngewphylla shuh shuh ba ia kine ki 
jingpuid briew la pyndep da u Dr. Roberts, khlem jingiarap na 
kiwei pat ki para doktor kiba la ioh jingpyntbit ha ka kam puid 
briew, hynrei tang da ki tiar puid ba isangsot ha kato ka por 
haba ma u hi urn pat ju trei ia ka kam puid briew wat hadien ba 
u la pyndep ia ka jingpule ha Liverpool. Urn shym la ioh lad 
ban pynmlicn ialadc ha kane ka Hang puid briew mynba u dang 
don sha Bilat. 

U don ha u shisha kata ka jingshlur, bad ka jingmutdur 
jong u nongmaillynti, bad la pynbor ia u ban Ich ia kata kum ka 
bynta kaba kongsan ban im kal kum ka Gospel da kaba wallam 
ia ka jingpynim bad ka jingsngcw isnei bad ka jingtrci 
dohiap kum ka jingkhia aiti jong u. 

La tei ia ki kamra thiah ki nongkha khyllung bad u Dr. 
Roberts u la shah sneng ha kiba halor ba u la buh ki jingkyrpad 
ban pynioh pisa na ki katto katne ki paralok jong u ha 
Wales na ka bynta kanc ka jingthmu khlem pan jingbil. Ka 
jingshah sneng ka la long na ka bynta ka jingkyrpad ban ia 
kaba u tei khlem ioh jingbit ! Ki shipara ki Mem Davies 
Llandiiiam ki la pynmih pisa ban tei ia ka kamra thiah ki 
nongkha khyllung. La nang pynbun ia ki jingtei bad ki tiar ki tar 
katba i donkam bad lah ruh ban iohi ia ka jingiaw ha kaba 
pyrshang ban pynwandur ia ki kam. Da ka jingkyrpad khamlam 

ia ka jingleh sbun jong ki riewstad ha Wales u la pynpaw ia la 
ki jingthmu bad khlem da leh tud U la phah ia ki tiar ki tar da 
ka jingai jingmut jong ki, kum kaba wallam nabar ri ia u 
steam boiler uba heh, ka steam engine bad kiwei kiwei ki tiar 
pynmih bor elektrik bad kumta ter ter. Ka jinglakloi jong ki 
enjiniar Khasi, ki briew ki bym shym la ioh ka jingpyntbit 
kaba da ka rukom ban trei ia ki kam kiba eh katta katta ha 
kaba pynieng bad shna ia ki kor ki bor, ka la pynshlur ia u 
Dr.Roberts ban nang pyrkhat shuh shuh shaphang ka 
jingpynbha ia ka Hospital. U hi um sngewthuh ia kine ki kymit 
kyrnat jong ki kor ki bor bad um don ka jingnang ban leh hi 
dalade (hynrei katno ngut ki nongpyniaid hospital ha kane ka ri 
ki ban tbit ha kine kiei kici ?). Kaba donkam ban kynmaw ka 
long ba ka Calcutta kaba jngai palat ia ka 300 mail, ka long 
ka jaka kaba jan tarn ban ioh jingiarap bad kata ruh hadien 
bun sngi ban iaid lynti bad ha ka jinglut kaba khraw. Ka 
jinglah ban pynbit pynbiang ne shna bad maramot hi dalade ka 
long ka buit treikam ba donkam. La tei ia ka karkhana kaba 
heh ban maramot ia ki tiar ki tar, ne ban shna wat ia kiba 
thymmai - kum ki tiar ban shet jingbam ia ki nongpang. U 
Dr. Roberts bunsien u ju pyndem ha ki jingkyrpad jong ki 
briew kiba u shaniah haba ki kwah ia ki tiar kiba thymmai da 
kaba ki lah 'ban shna hi dalade’. Ka kot kaba ki sngewtynnad ka 
long ka katalok kaba heh jong u Jessop kaba don ki dur ki dar 
jong ki kor ki bor treikam ba bun jail. 

U Dr. Roberts um ju sangeh ban tei jingtei. Ha ka 1930 
u la iakynduh ia ka jingialeh kaba ar haba ki kruin ki la bam ia 
u dohnud jong uwei pa uwei u shankhung bad rishot sawdong 
ka iingbah haduh kumba lai ne sawphut na khyndew. Ki 
nongtei jong u ki la bujii noh da u maw nc ka dewbilat, ki da 
pyndait ha ki kynroh shapoh ting da ki kynja pleit, bad ia ka 

kynroh kaba shabar pat da u maw ba suidrong itynnad na ki 
par maw khap sor hi. U Dr. Roberts um ju klet ban pynrung 
ia kane ka jingjia ha ki jingiathuhkhana jong u. Niar ba un 
iathuhkhana khlem pynkynmaw ia kiba wan jingiaseng 
kumno ba ia ka mynsicm u briew ban pynjot da ka }>op 
kumba ki kruin ki bam ia ka dohnud bad ka bor shan jong ki 
paia dieng jong ka hospital. 

Ki nongnaiyngoh kai badonburom bad ki nongpang 

Ha u July jong ka snem 1931» la don ka jingjia kaba 
kham pher, ha kaba ka Maharani jong ka Gwalior bad ka 
kynhun nongbud jong ka ki la wan poi ha Shillong. Ka Gwalior 
ka long ka hima ki syiem trat ri kaba san ha ka jingkhraw ha ri 
India. Ka Maharani ka long ka lok jong u nongsynshar. Ka la 
wad jingpynkhiah ha kiba bun ki jaka bad khadduh, hadien 
ba ka lingsyiem bad ka Delhi bad ka Gwalior ki la mynjur, ka 
la dei ban shah puid bad ka la ioh khiah. Ka ia pyui ia la ka 
jingsngewnguh da kaba ai ia ka hospital Rs32,000 (£2133.00). 
Ka jingjialad kaba kum kane ka la iarap shibun ban pynskhem 
ia ka nam jong ka hospital bad ia ki nurse jong ka ha ka liang 
ka jinglah ban shaniah, bad ia ka kyrteng u Dr. Roberts kum u 
nongpuid briew. 

la ka hospital la wan jngoh da uwei pa uwei u Lat jong 
ka Assam bad uwei pa uwei u Viceroy ka ri India ha la ki 
pali, bad ki ia pyiipaw ki jingiaroh ha ki shithi jong ki hadien. 
Ha ka 1928 la ai ka nam ia u Dr. Roberts, u Commander of the 
Order of the Indian Empire (C.I.E.) bad ka kyrteng jong u ka 
la long kawei kaba dei ban kynmaw burom. U Blei U la leh 
sbun shibun eh ia u, bad u Dr. Roberts u la pyndonkam hok ia 
kine ki jingai, hynrei la dei ban sngewnguh Ba lymda u la ioh ia 
ka jingkyrkhu jong ka jingtrei ba aiti jong i Miss Buckley bad i 

Miss Bullock ha ka por jong u ban ai jingpyntbit ia ki nurse, ka 
jingshakri jong u ia ki parabriew kan jyn da la long kaba da 
kumwci pat. 

U iai bteng ban tei bad ban pynkylladur bad ban 
pynbiang ia ki tiar ki tar. U la pynlut ia ki jingleit shuti jong u 
ban pynphriang ia ka jingkyrshan ia ka Shillong Hospital bad 
ka nam jong u kum u doktor mishonari ka iai khring ia ki 
paidbah. Haba ka Thma Bah kaba Ar ka la sdang, bad ka 
jingialeh ka la par shaduh Mihngi bad sha Burma ha ki 
khappud ka ri India ka por ka la poi haba kane ka hospital ka 
la pynpaw ia la ka dor jong ka sha ka kynhun ki parabriew kaba 
nangkham iar shuh shuh. 

Ka jingdawa kaba mih na ka Thma Bah kaba Ar - 
ka Thma ha Burma 

U Arthur Hughes u la sdang ia ka jingtrei ha ka I tarik u 
March 1939 da kaba khmih ia ki nongpang ha ki kamra 
ihiahpang paidbah katba u Dr. Roberts u dang bteng ban peit 
ia ki kamra thiahpang ba kyrpang bad ia ka jingpyniaid ia ka 
hospital. Katba ka thma ha Burma ka nang hajan, ka 
hospital ka la nang kham bunkam, kum ha kaba ai jingpyntbit 
ia ki nurse na ka bynta ki shipai bad ai jinghikai ia ki nongtrei 
ha ka Red Cross, hynrei ka kam kaba nang kham khraw kan 
sa nang bud. Ha kane ka por ka hospital ka don baroh 120 tylli 
ki jingthiah, ba la pynbynta ha ki sawtylli ki kamra ihiahpang 
bad ka kamra jong ki nongkha khyllung, bad kumba 20 tylli ki 
kamra thiah ba kyrpang kiba shi jingthiah. Don ki tiar X-Ray 
kiba bha bad ka kamra puid briew bad buh tiar kaba biang, 
hynrei ka jaka ban eksamin kum ia ka snam bad kiwei 
(laboratory) kaba malu mala (namar ba ia kaba bun ka kam 
la pynleh ha Pasteur Institute ha Shillong). Ka Pasteur Institute 

bad ka Medical Research Institute ka kham pynleit por ha kJ 
jingpang kynrup kem paidbah, hiangthylliew, malaria, pangshit, 
kholera, pynhiarkpoh, kala-azar, dait mrad, ka da wad ia ki 
daw bad pynkhreh ia ki dawai, bad pynbiang ia ki tiar ki tar 
eksamin ia ki daw jingpang. Ki nongtrei ha kamra puid ki long 
kiba lah ban shaniah bad kiba la ioh jingtbit kaba kham iar ia 
ki rul puid briew. La don arngut ki Khasi doktor, laingut ki 
nurse mishonari bad sanphew ngut ki nurse Khasi (kynthup ia 
kito kiba don hapdeng ka jinghikai) — kaba ha kata ka por ka 
long palat ia baroh ki nurse ha ki hospital Sorkar ha Assam 
haba kheihlang ia ki baroh I Haba nujor bad ka ri Assam ha 
ka por thma kane ka hospital ka long kaba donkam shibun 
namar ka Shillong ka la jia long ka jakarieh tngen Jong kiba 
bun ki nongpang, kiba tlot bad ba mynsaw napdeng kito ki 
shipai kiba la kynriah noh na ka Surok Burma. Ka hospital 
shipai ha Shillong ka la roi na ka 50 sha ka 1100 jingthiah tang 
ha ki arbnai bad don ruh ka hospital ki shipai Phareng ba la 
buh shipor ha ka iing Jong ka Survey of India ha kaba don ki 
nurse kuni ki nongiarap jong ka Red Cross ba la khot 
Voluntary Aid Detachment, la kito ki shipai Phareng kiba la 
shitom jur ym lah satia ban ai jingsumar kaba biang ha kine ki 
jinglong bad la pynbeit ba u Arthur Hughes un long kum u 
Consultant ia kane ka hospital bad ba ia ki nongpang kiba 
shitom eh la pynrung noh ha ka Welsh Mission Hospital. Ha ki 
khadphra bnai lah ban kot sha ka 80 ngut ki shipai kiba 
pang ha ka hospital ha kajuh ka por, lem bad kumba 100 
ngut kiba shu wan phah peit na shabar. 

Ka jingaiti u Dr. Roberts ha kaba tei ia ka hospital ka la 
pynshisha ia la ka dor ha kaba iarap ia ki kam kyrkieh ha ki por 
thma. Ka jingkoit jingkhiah u Dr. Roberts kam lah kyrshan ia 
ka jingbankhia jong kaba kum kane ka jait kam bad kumta u 

la pynlcit ia la ka por ha kaba pyniaid ia ka hospital bad u 
Arthur Hughes u la shimti ia ka kam sumar pang, ba la iarap 
hadien da u Stanley Russell, F.R.C.S., u mishonari doktor jong 
ka Bible Churchmen's Missionary Society uba la mih noh na 
Burma, bad kumba da pyniaid na jrong na ka bynta jong ngi, u 
la wan sha Shillong ban iakynduh ia ka lok bad ki khun kiba la 
mih kham mynshuwa. 

Wat la u la shongthait noh na ka kam ha hospital ha u 
March 1943, um shym la lah ban leit phai bad i Mem 
Roberts sha Bilat tad haduh ka 1945 hynrei ha kata ka por 
kiwei pat ki jingpyrkhat ban tei jingtei ki la bat ia ka jingpynleit 
jingmut jong u • n’amar u la man sngewtynnad ia ka kam tei 
ling. Haba ka jingtrei jong ka Mission Rest House ia ki shipai 
ka la iar bad ym lah pynbiang jaka shuh, u Dr. Roberts u la 
pynkha kamra sa katto katne ha Dinam Hall lem bad ki 
ilngshet jingshct bad ki jaka leif shabar da ka jingbei pisa jong 
ka YMCA bad ki shipai. Kane ka Rest House ka la lah 
namarkata ban pynbiang ia khambun ki brtew bad ka la long 
kaba la bnanam paidbah bha. 


Ka Jingshongthait banyngkong u Dr. Roberts 

Hadien ka jingleitphai noh jong u sha Bilat ki ap sa ki 
jingaiburom ia u. Ha ka 28 tank u May 1946, ka University of 
Wales ka la pynkup ha u ia ka nam Doctor of Laws - kum u 
khun jong ka ri Wales uba la ai la ka jingshakri ba kordor ha ka 
liang jong ka jingaidawai bad sumarpang jong ka ri Khasi - ''Ka 
long kaba dei biang namarkata ba kum kane ka jingshakri kum 
u nongkit-tiensyiem baskisha na ka bynta la ka jong ka ri kan 
iohpdiang ia ka jinghiewkor paidbah lyngba kane ka 
University," 

Ka jingshongthait na ka Mishon kam mut kaba kut jong ka 
jingiadon kti bad ka jingtrei mishonari hynreiy kat kum ka 
jingailad ka met ka phad, sa shisien pat u la sdang sa ia Kawei 
ka kam kaba thymmai. U la long u Secretary jong ka Medical 
Missionary Society of London. Kane ka la long ka seng kaba 
la rim kaba pyniaid ia ka hostel bad ai jingiarap ia ki 
nongpule ha ka kam sumarpang kiba don jingthmu ban long 
ki mishonari doktor. La u la ai ia ki ia ka jingshakri kaba 
donkam bha ha ka por kaba eh jong ki jingkylla bad ban pyrJah 
ia ki ban kynriah noh na ka jaka ba la pynjot da ki bom sha 
kawei pat ka ung, u sngew sah marwei eh na ka kam kaba la ju 
long la slem bah ka jingkmen jong u. Ka la don sa kawei pat ka 
jingkylla haba ka komiti jong ka Medical Missionary Society ka 
la rai ban pyniasoh ia ka kam jong ki bad ka jong ka 
Livingstone College 'kaba mut ba u Secretary u dei ban leit 
jingleit kylleng ka ri. Kane kan ym iahap satia bad u bad u la 
mih noh ban long noh u Superintendent jong ka Mildmay 
Medical Mission. Hapoh ka shitaiew u shem ba ka kam ka 
dawa ia ka jingtrei kaba bad sngi bad miet. Kane ka la dawa 
palat than ia u bad kumta u la shongthait noh. 

Sa kawei pat ka Mission Hospital bathymmai 

Ka jingshongthait kaba ar jong u ka la kut noh haba u la 
iadonkti ha ka jingpyrkhat ban tei ia ka Hospital kaba 
thymmai ha Jowai. 

Ka Jowai ka long ka shnong kaba heh, kaba don kumba 35 
mail na Shillong, bad kaba la long ka jakatreikam jong ka 
Jaihtia Hills Sub-Division. Ka la don tang ka lynti iaid kjat tad 
haduh ka jingmih jong ka surok iaid jip, ka surok ktieh bym lah 
thikna ba la shna ha ki snem kiba hadien jong ka thma 
shuwa ka jingiakhlad ka India bad Pakistan ha ka por ka 
Jinglaitluid. 

La don ka hospital ha Jowai ba la tei da u Dr. Edward 
Williams ha ka 1913 bad hadien ka jingiap u Dr. Williams ha 
ka 1925 kane ka la long kaba la ijot, la la dang bteng ia katto 
katne ki kam hangta da u doktor Sorkar uba shu trei kynta. I 
Miss Margaret Buckley i la mih na Shillong ha ka 1934 ban 
shimti ia ka kam sumar nongpang bad ban pyrkhreh ia ka 
jingtei thymmai kumba la kular da ka Mission. La jied ia ka 
nongrim hadien bun ki jingbymiamir jingmut kumba ka la 
long bad ka hospital ha Shillong, bad la pynshlur ia ki 
traishnong ban iakyrshan ia ka kam da ka jingiatrei mon 
sngewbha jong ki. U Rev. bad i Mem Angell Jones (ki 
mishonari ha Jowai ha kanc ka per) ki la ai ka jingshakri 
kaba khraw ban pyniaid ia ka hospital rim shuwa ban wan i 
Miss Bm. y, bad na ka bynta kane ka jingiadonkti ki la lah 
ban bad pyniaid ia ka jingiatreilang jong ki 

traishnong. Kti Field Medical Committee jong ka Mission ha ka 
1938 ka la thung ia uwei u Civil Surgeon ba la pawkhmat uba la 
lah shongthait, u Dr. Homiwell Lyngdoh, M.B.E., ban khmih ia 
ka jingtei ia ka hospital thymmai. Ha kata ka per ka Mission 
Board ka la ong ba ki lah ban ai £4(XX) ia kane ka kam. Hapoh 
ka jingialam jong u Dr. Lyngdoh ka kam ka la iaid katto katne 
• la tei ia ka jingkieng halor kawei ka them ban pyniasoh ia ka 
nongrim bad ka surok bah, > la ioh um na ki umpohliew kiba 
ha ranab lum shaneng jong kata ka nongrim iing, bad ia ka 
jingpynmadan malu mala ia ka khlieh lum la Ich da kaba shu 
ialreilang mon sngewbha, hynrei, haba ka thma ka la jia ha ka 
1939, la dei ban pynsangeh shipor ia ka kam haduh hadien ka 
thma. 

Ka thma ka la kut bad ha 1947 ki jingpynkhih ki la mih 
biang ban sdang noh ia ka jingtei. Ka jingiathoh iatar bad ka 
Sorkar ban ioh pisa kim da idon jingkyrmen > ym tang ba ma ki 

« ruh ki duna pisa, hynrei ka jingpyrkhat jong ki ban pynieng ia la 
ka ling hospital ruh ka la sahdien eh. Ka paw shai ruh ba ka 
jingbei pisa Sorkar ha kata ka por hi kan wallam ia ka 
jingbuh ia kikyndonki ban tehlakamiakajinglaitluid jong ka 
jinghikai Khristan hapoh ka hospital, bad la sngew ba ym lah 
ban pdiang ia kaba kum kane - khamtam namar ba la don ka 
jingthmu ba ka Balang ha ri Khasi kan shimti noh ia ka 
hospital tang shu la dep tci ia ka. La don ki jingiathoh iatar 
kiba ia shim por na ka bynta ka nongrim iing namar ia ka 
patta kaba mynshuwa ym pat shym la leh ei ei (namar bym don 
iing don sem), bad la ai bor ia ka Field Medical Committee ban 
sdang kyrkieh ia ka kam ban tyngkai ia ka por - bad ia ka jaka. 
La don ki jingpynkylla na ka plan kaba rim da u Arthur 
Hughes ban iadei bad ki jinglong ba la kylla, bad ia ka dor 
ka mur ha ka dor shiphut sawdong la kheih na ka bynta ka 
iingtei kaba kongsan. la kanc ka jingbuh dor £12, (XX) kum ka 
jingbei pisa jong ka Mission na ka bynta ka iingtei kaba 
kongsan la phah sha ka Mission Board lem bad ka 
jingkyrpad ban wad ia u briew u ban khmih ia ka jingtei 
namar ba u Arthur Hughes um lah ban leh ia kata lem bad ka 
jingtrei kaba u don ha Sliillong. La ong ruh ba dei ban pynioh 
shiteng na ka pisa ha ban sdang noh ia ka kam, namar ym don 
kano kano ka ban khani pynkulmar jingmut ban ia ka 
jingbymbiang jong ka pisa ha kaba sdang. (Baroh ka jingtei 
mission la pyntrci da kaba pyniaid hi khlcm da ai kontrak bad 
lapynleit ia kapisa katba nang lah ban ioh). Kajubab ia kane 
ka shithi ka long kaba pynnoh mynsiem namar ha ka shithi 
kaba 16.12.1948 ka Home Board ka la jubab ba kim don kata 
ka £12, OCX) ban aiti hano hano - ‘Hato yn treikam tang da 
kaba shu dawa khlern kut bad shaniah ha ka jingsbun mynsiem 
jong ka Balang Wales’ bad shuh shuh, ‘Kira lah shem satia ia 
uno uno u ban peit ia ka jingtei.’ U Dr. Roberts u ju iathoh 

shithi man la ka por bad u Arthur Hughes bad ha ka 
15-12-48 u la phah ia ka shithi u da kynthoh ia ki khubor ba 
dang shen na Shillong shaphang ka jingpyrkhat treikam ha 
Jowai. U la sdang ban wohdong ia ka jin^jymleh ei ei bad u 
da kyrmen ba shen shen un lah ban shem lad ei ei ban 
pyntreikam. 

Ha ka 17.1.49 u General Secretary jong ka Mission Board 
u ia phah ia ka shithi sha u Arthur Hughes kaba kynthup ia 
kane ka khubor harum - ‘Ka jingshai ka dang iai bteng ban 
tynshaih ha kaba dum ban pynthap baiong ia ka jingbymdon 
jingngeit jong ngi - u Dr. Roberts u la tyrwa ban leit sha India 
lai snem ban iarap ban tei ia ka hospital thynunai ha Jowai’. 
Hrpoh kata ka shibnai naduh ka tarik jong ka shithi kaba 
nyngkong, u Seeretary u la iathuh ia u Dr. Roberts ia Ika 
jingkyrpad ia uno uno ban leit ban pyniaid ia ka jingtei - u 
Dr. Roberts u la tyrwa ban leit - u doktor ba la leit iasyllok u la 
kyrshan ba u Dr bad i Mem Roberts ki bit ki biang ka bor met 
ban wan phai sha ri India lada ki sumar bha (ki ju long 
borabor kumta !) bad kyrkieh la pynbna ia ka jingkyrpad ban 
pynmih £20,000 na ka bynta ka jingthtnu jong ka Mission 
Board ! Ka Board ka la pynmih ia ki jingkyrpad, ki jingthoh 
ha ki kot khubor kiba don jingiasnoh - (*Ka mon ka jong U Blei 
bad ka Jowai Hospital* ka la long ka khmat jong kawei na ki) 
bad kine baroh ki pynshai kdar ba ka Mission Board ka la 
sngewfaun ia ka jingskhem jong ka jingrai kut. Ka jingshitrhem 
ka la khie rasong, u Dr. Roberts u la ai ki jingkren ha ki 
dorbar kiba don ka jingiasnoh bad ha ki jingialang kiba 
bun briew bad ba donkam; u la leit jngoh ia ki katto katne na 
ki nongiakyrshan ba mynshuwa kynthup khamtam ia ki Mem 
Davies na Uandinam; bad ka pba ka ia sdang ban wan. Ka 
mynsiem aiu kaba la trei ia ki ha ka Board ban kylla ia la ki' 

jingmut bad ban iasngewshitrhem na ka bynta kata ka 
jingthmu? ka jubab lehse xa long ha ka jingnang ban iathuh ia 
kajuh ka jingiathuhkhana kaba mynshuwa; ka jingkloi ban 
pdiang ia ka jingkyrpad na ka bynta ka jingsngewisnei; bad, u 
Dr. Roberts u la leh ia kane baroh mynshuwa ! Kita ki lah ban 
long ki lad hynrei da shisha ka jingialam ka long ka jong U 
Mynsiem. 

Ki shithi ki la wan poi da ki phew bad ki spah sha Shillong 
bad Jowai - lah ban ithuh ba u Dr. Roberts u la shah kit lang ha 
kane ka umbah namar ba u la pyndonkam baroh ar-rong 
jong u ribbon (u la pyndonkam ia ka kor type kot ha kaba u 
lah ban pynmih da ka rong iong ne rong saw). U Arthur 
Fiughes ha Shillong bad u Angell Jones ha Jowai ki la 
ia.syllok bad ki rangbah Sorkar, ki la thaw lad, ki la wad jingtip 
na ki nongdie mar, ki la pynbeit ia ki nongiatrei mon sngewbha 
bad ia ki kam jong ki, ki la iasyllok bad ki rangbah barim u 
Dr. Roberts - ki nongtei jingtei - katba lah ban shem shaphang 
ki lad ki lynti bad kumno ban ioh ia ki nongtrei kiba tbit bad 
ban pynsah ia ki ha Jowai ha ka por kaba ka jingiaknieh ban ioh 
nongtrei ba tbit ka jur bha. 

Sa shisien pat sha ri India 

U Dr. bad i Mem Roberts ki la mih da ka jhad na London 
ha ka 15 tarik u September 1949 ban tei ia ka hospital kaba ar - 
ka Jowai Hospital Bathymmai - hynrei, ha kane ka kynti yn ym 
don jingiasnohkti ei ei bad ka kam jingpynkhiah - tang ka 
jingtei ka la biang khlem da don kiwei pat ki jingp)mwit. 

Ka jingtei ka long ka sakhi ia ka jingaiti. U la pyndem 
thlip ialade ha ka karn. Ka ‘ricwkynthei kaba pli’ ka don 
borabor ha syndah jong ii ka da iai pynbor ia u ban buh ki 
jingkyrpad ha ki rangbah Sorkar kiba iadei ha ka Supply, ka 

Transport bad ia ki nongtrei Sorkar hi bar oh ban iarap ha 
kaba pynioh ia ki pipe, ka dewbilat, ki nar rod, ki tin sop iing 
na ka bhah ba ju don jong ka jylla. Ka mynsiem jong u ka 
kiew ka hiar bad kane ka kam pynioh mar ! Wat la u la jop ha 
kaba ioh jingiarap na Wales, u la husiar bha ia ka jingduna pisa 
ba ki mar ki mata ki long kiba rem namar ka jingduna ban ioh 
ia ki ha iew ha hat bad ruh ka jingrem ha ka baikit baibah 
lyngba ka surok khyndew sha Jowai. Ki nongtrei sorkar ki la 
iarap tyngeh ha ki bun rukom - yn ym jyn da lah ban leh ei ei 
khlem ka jingiatreilang ba shitrhem jong ki. 

Ka jingniewkor ia ka jingshakri ka Mishon 
da ka Sorkar India kaba la laitluid mynta 

Ka long kaba dang donkam ban ioh khring ia ka 
jingpyrkhat u paidbah ha Shillong bad Jowai. La ngeit ba ia 
kawei ka jingiatainia la pynkut nia ha ka jingiadei bad ki 
nongsaih hima, kata, ba ka balang ha Wales kaba dang kloi 
ban pynliit pisa katba dang donkam ban tei ia ka hospital 
hadien jong ka jinglaitluid ka ri India ka long, khlem artatien, 
ym ka nongtrei na ka bynta ka Hima Buhai shnong ! Hynrei 
don kawei pat ka jingkylli kaba dang sah ha ka jingpyrkhat - 
Kaei ka jingsngew jong ka Sorkar India ia ki jingtrei ka Balang 
Khristan ha ka ri India Bathymmai ? Kine ki long ki sngi kiba 
nyngkong bad ka Jowai Hospital ka la long lehse ka jingtrei 
bakhraw kaba nyngkong ba la shimti da ka Mishon bad ka 
Balang hadien ka Jinglaitluid ka ri India. La pyrkhat ba ngi 
kiba don ha ka hospital ha Shillong ngi dei ban long kiba iaw 
mynsiem ban wallam ia ka Iyer ha kaba lah ban pynioh ia ka 
jingpynshai paidbah, haba ioh ia ka kabu kaba biang. Kumba 
la iohi uwei pa uwei u Viceroy jong ka ri India u la wan 
jngoh naduh ba la plie ia ka Shillong Hospital. Haba ngi la 
iohsngew ba u Governor General India banyngkong eh, u Sri 

Rajagopalachari, un wan poi sha Shillong, ngi la iasyliok bad u 
Governor bad ka Jylla Assam, u Sri Prakasa, uba long u lok 
uba jan, shaphang kane ka kam. U la sngewlem ia ka jingeh 
jong ngi bad u la kular ban iarap, bad la iapynbeit ba un kyrpad 
ia u Sri Rajagopalachari ban wan jngoh ia ka hospital ha 
Shillong, bad hangto, hapdeng ka jingialang paidbah kaba 
khraw ban plie ia u mot bad ki jingthoh ban pynsah kynmaw ia 
kane ka jingjia, ia uba yn sa buh hadien kum u maw nongrim 
jong ka Jowai Hospital ynda la plie ia ka . la ka jingkynthoh 
jong u la ai khubor ha kylleng ki kot khubor ka ri. Ka pyni 
kumno ba u Governor General u la shim bynta lang ha ka 
mynsiem jong kata ka jingjia bad ka la long ka jingpynshlur 
kaba khraw ia ngi bad ia kiwei pat ki nonglrei kiba bun kiba 
don ha ki hospital balang. La nang pynskhem shuh shuh ia kane 
da u Governor ka Assam haba ha kaba khadduh ia plie ia ka 
Jowai Hospital Bathymmai. 

Kaba jop pal ia ki jingeh 

U Dr. Roberts u la pyndonkam la ka buit ka bor baroh 
lyngba ka jingshem ba bun snem jong u ba u la ioh jinghikai 
ban ryngkang ia ki dicngpyngkiang kiba don ha ka lynti jong u, 
bad ka buil ba kongsan jong u ka long ka jingsngewisynei. U la 
sngewskhem ba kaba tei ia kane ka hospital ka long shibynta ka 
mon jong U Blci bad ka kamram jong u hi. Ka jingeh kaba 
nyngkong ha la kdew da ka Home Board ka long ba kata ka 
£20,000 ba la kyrpad kan kynthup ruh ia kawei pa kawei ka pisa 
ba la lum ha India, hynrei da ka jingkyrpad kyrpon ka jinglum 
pisa ka la nangiaid ha Wales ban kot sha ka £30,000. Ka pisa 
ba ia lum ha ri India ka duna shibun ia kaba khmihlynti namar 
kajingdkhut jong kajingiakhaii bad kaSylhet. Kaba bunnaka 
spah jong ka bynta kaba shathie ka ri Khasi Jaintia kaba 
iakhappud bad ka Sylhet ha Pakistan ka shong ha ka jingkhaii* 

sohniamtra, u kwai, u tympew bad ka ’lamet. Kane ka la dkut 
kynsan kynsan hadien ka Jinglaitluid bad ka jingiakhlad ka 
India bad Pakistan. Ka jingiatrei mon sngewbha jong ki samla 
na ki shnong kiba bun ha kawei pat ka liang ka la long kaba 
kordor shibun. Ka kam ka la long kyllaih na ka daw ba u Dr. 
Roberts um ju tei kat kum ka dor, bad um don u nongpynkhein 
katno yn donkam bad shongdor bad kane ka nang eh shuh 
shuh da ka jingbymlah ban kheih ia ka dor jong ki mar ki mata 
tang shibnai shakhmat. Shaphang ka jingheh bad jingngiani, u 
ngeit ba u tip ia kaei ka ban wan rah ia ka jingmih kaba 
shongdor, bad ia kawei pa kawei ka bynta la tei ha kane ka 
nongrim. Haba kawei ka bynta ka la jan dep, kawei pat ka la 
mih ha ka miej jong u, bad ka jingpyndonkam ia ki kot sada ha 
kaba u thaw ia ki dur ki dar iing ba malu mala (ban sa 
pynbiang dur bha da ki nongtei) kam ju sangeh. Haba ka pisa 
ka la duna, u la phah khubor jingkyrpad sha Wales. U 
sngewskhem ba ka balang ha Wales ka kwah ban iohi ba la tei 
ia ka hospital kaba treikam bad ba kin iai bteng ban kyrshan 
pisa haba ia iai ai khubor sha ki. Shisha don u pud, hynrei ha 
kata ka por u la lah pyndep ia ka bynta kaba donkam jong ka 
hospital na ka bynta ki nongpang bad ia kaba sah lah ban 
pyntrcikam ha ka por kaba kham jlan. 

Ka jingiatainia bad ka Home Board kam shym kut tang 
ha ka kam kaba iadci bad ka dor ka mur hynrei ka long ruh 
shaphang ka jingpynbiang ban aid ia ka hospital ha ka Balang 
ha ri Khasi Jaihtia bad la ki lah ne em ban pynbiang nongtrei 
bad ban pyniaid ia ka. Ki briew kiba tohkit la la donkam ka 
hospital ba heh kat kane ki hap ban sngewthuh ba ki don ki 
daw ba bun syrtap kiba ktah ne rai ia ka rukom pyniaid ne tei 
hospital. Kum ban shu ai nuksa, lada kwah ban pynbiang thikna 
ia ki nurse, donkam ba ka hospital kan kot ia ka kyrdan kaba 

biang ha ka liang ki jingpynbit jingpynbiang ia ki nongpang. 
Kiae ki long ki kyndon na ka bynta ban ioh pynlong ia ka skul ai 
jinghikai ia ki nurse bad ban lah ruh ban pynrung kam 
thymmai ia kiba la dep pule. la kine ki nurse pat dei ban 
pynbiang ka jaka sah ia ki kaba iakot kyrdan kumba la kdew 
da ka Indian Nursing Council. ^Haba la tei ia ka Shillong 
Hospital u la buh ia kita ki kyndon, ba la buddien bun snem 
da ka Nursing Council ha Assam. Ki kyndon kiba syriem kum 
kita ki ktah ia kiwei pat ki bynta ban rai ia ka dur ba 
khadduh jong ka jingtei bad u la sei ia kaba donkam eh na 
uwei pa uwei ban iarap ban tei ia ka hospital kaba lah ban neh 
bad ban leh ia kane klilem da iai pynbha ne donkam ban 
pynkylla dur. Khatduh la pynmih ia ka dulir ha kaba ka Balang 
Presbyterian ha Wales kan iai bteng ban iarap da ka pisa 
bad da ki nongtrei katba ki dang ioh lad ban leh kumta. Da 
kane ka jingsngewskhem ka Khasi Jaihtia Synod jong ka Balang 
Presbyterian ha Assam ka la pdiang ia ka jingai sngewbha ia ka 
Hospital Thymmai. 

pile ia ka Hospital thymmai ha Jowai 

Ka sngi 8 tarik u Lber 1953 ka la poi ban plic ia ka 
hospital, bad u Lat bathyramai, u Sri Jairamdas Daulatram, u 
la plie ia ka hospital, u da pyndep ia kata kaba la sdang da u 
Governor General uba la plie ia u maw nongrim ha ki snem 
kiba mynshuwa. U Rev. Llewelyn Jones, u Secretary 
balhymmai jong ka Mission Board, u la wan jngoh ia ka Balang 
Presbyterian ha North East India, bad u la pyntip ia ka dulir 
kaba aiti ia ka hospital bad ki tiar kiba don ha ka bad ia ka 
bor pyniaid ba pura ha u Secretary ka Khasi Jaihtia Synod. 
U Dr. Roberts u la ai ia ka jingkren bakhatduh jong u bad ia 
ka hospital la plie bad la ai ia ka jingpyniaid ha u Dr. 

Norman Tunnell bad i Miss Marian Pritchard, ia kiba la ihung 
da ka komiti treikam ki trairi hi. 

Haba u la mih noh, ym pat shym la lah ban pyndep janai 
ia kawci pa kawci ka bynta treikam jong ka hospital hynrei la 
pynher ia ki jingkyrpad bei pisa sha ki seng iarap bad sha ka 
Sorkar bad bunsicn la don ka jubab kaba sngewhun, tang 
namar ka jingskhem jong ka jingthmu tynrai bad ia ka jinglong 
tylli kawci jong ka jingtei ia ki bynta ba la pyndep. 

Ka jingshongthait bakhadduh 

Khyndiat laicw hadien ka jingplic ia ka hospital ii Dr. 
bad i Mem Roberts ki la Icit phai noh sha Bilat, mynta ki la 
shongthait shisha, hynrei kim wai noh ha ka jingthrang jong ki 
ban tip ia baroh kaba jia ha ki artylli ki hospital kiba ki la 
tei. U la khlad noh hadien ka jingshahpuid ha Eastbourne ha 
ka 20 tarik u December 1961, bad ia ka jingkhlad noh jong u la 
iambriew, bad ia ka jingshakri la kynmaw ieil ha ki jingia^en^ 
ha Shillong bad Jowai, bad ha ka Balang Presbyterian ha Wales 
ia kaba u kheih kor bad ha kaba u la long u atiar jong ka, da ka 
jingpyniaid U Blei, ban tei ia ki artylli ki jaka ha kaba ka 
jinghikai bad ka jingpynkhiah kin wallam ia ki rangbah, ki 
kynthei bad ki khynnah ban tip ia U Blei da LJ Khun jong U 
U Jisu Khrist bad ban pyndonburom ia ka kyrleng jong U. 

Haba ii Dr. Roberts u la shonglhail na Shillong ha ka 
1943, la buh ia ka lyngkniap lem bad kane ka jingthoh : 

KA KHASI HILLS WELSH MISSION HOSPITAL 

La tei ia une u maw 
ban pynsah jingkynmaw 
ia ka jingshakri jong 

U Rev. Dr. Hugh Gordon Roberts, C.I.E., M.D. 


144 



U Nongseng jong ka Hospital 
Naduh ka 1922 haduh ka 1943 u la ai la 
ka jingshakri bym iah pynshongdor 
kum u Senior Medical Officer. 

U la sngew jur ia ki jingjynjar ki briew, 
bad kane ka ia pynkhih ia ka jingmutdur 
jong u ban tei bad ban pyniar 
ia kane ka Hospital ba ka Iah 
ban long ka Jaka kaba shahshkor 
ia ki jingdawa bakhraw bad 
ba hapoh ki jingker kynroh jong ka 
U Nongpynkhiah Bakhraw Un pynkhiah 
ia ki jingmong jong kito baroh 
kiba wan wad ia ka jingiarap. 


% K 9|( * 

Kaba teijingtei ka longka sakhi ia ka jingaiti lut. 


- R. Arthur Hughes 

Shaphang ki Nongthoh 

Revd. D. G. Merfyn Jones, B.A., B.D. 

La kha ha Llan Ffestiniog ha ka snem 1916. U la heh la 
san ha Talybont, Conwy, u dei u khun jong u Revd. J. R. Jones 
na Talybont. U la pule ha Talybont Primary School, Llanrwsl 
Grammar School, U.C.N.W., Bangor, Theological College, 
Aberystwyth bad Selly Oak Colleges. U la trei 12 snem ha ka 
Lyngkha Mishon. U la leit sha India ha u March 1942, u la wan 
shuti ha ka snem 1947, u la wan phai sha la ka ri ha ka snem 
1949 na ki daw ring daw scm. IJ la Icit phai biang sha India ha 
ka snem 1955 bad la sah haduh 19(>(). U la trei ha ka ri ihor jong 
ka Sylhet bad Cachar ha ki snem 1942-49 bad ha North Cachar 
Hills ha ki snem 1955-60. U la trei ha ri Wales kiim u Pastor 
jong ki Pastorate Trawsfynydd bad Bryncrug bad lai snem kum 
u Secretary jong ka Leprosy Mission. V la shonglhait ha ka 
snem 1981. 


Revd. G* Afigeii Jones 

La kha ia u Revd. G. Angell Jones, B.A. (Wales) ha ka 
snem 1903 ha Aberangell, ha North Wales, ha 
Montgomeryshire kaba rim, ha kaba u kpa jong u u la long u 
Pastor. U para jong u, u leuan, u la trei bad ka China Inland 
Mission bad u Angell u la trei hapoh ka Welsh Presbyterian 
Mission. La phah ia u ban trei ha Ri Khasi Jaintia ha kaba ii ia 
trei naduh ka snem 1930 haduh 1957. La ong ia u ba u King uba 
la nang bha ia ka ktien Khasi bad u la tlioh shilnm ki kot ha 
kata ka ktien bad ii la thaw riih shibun tv IK ki jingrwai kiba 
pawnam. U la shong bun snem ha Jow.ii. Kane ka long riih ka 
jaka ha kaba ii Dr. Edward Williams ii ki irn bad la trei. 

Revd. J. Meirioa Lloyd, B.A., B.D., M.Th. 


La kha ha ka sncm 1913 ha Corris. U la shong skill ha 
London, Cardiff, AbcrystNvyih had St'lly Oak, Birmingham. Ma 
u had i lok jong u ki la pynliit 20 sncm ha Mizoram, India, ha 
kaba u la long u headmaster jong ka High School hanyngkong 
hanglo had hadicn kata ii la long u Principal jong ka 
Theological College ha Ai/awl bad kiimjiih kum u Principal 
jong ka ArLs College. U la long u dkhol jong ka kynhun ki 
nongpynkylla kticn ia ka Baihl kiha la pyndcp la ka jingpynkylla 
kaba nyngkong jemg ka Baihl Mi/o ha u August 1955. Ki laingul 
ki khun jong u la kha ha India. U la leit phai sha Bilal ha ka 
snem 1904 bad la tliung ia u u Secretary, Bible Society jimg ka 
Merseyside, VVirral had W l.ancs. Hadicn kata ii la Irei kam 
pasl<ir 1 snem U la shoiuithait h*i ka snem I97S 


Mrs. Naii.^i ( Irehor .Mail Thfun.is 


La kha ha Liverpool ha ka snem 1910. I ia pule ha 
Liverpool C.’ollege had ha F L. C'alder (Ollege, Liverpool. I ki 
i(»h ia ka Teacher’s Diploma ha ka snem 19.11. I la lukai ha ka 
Domestic Science ha Haydock (hajan St. Helens) had ( Yoshv. I 
hi slumgkurim ia u Sahep Trehor Mai Thomas ha ka 1941 had 
ki la leil sha ri India ha ka snem 1944. I la hikai Domcslic 
Science ha Girls’ High School ha Shillong had i la ai jingliikai ia 
ka choir hangto. I la wan phai sha Holvmdl ha ka snem t!>6(). 

Mrs. Menna (T.B.) Phillips 


La kha ha Cefn Brith, Cerrig y Drudioii ha ka sncm 1905, 
i (lei i khun jong ka Mary bad u Thomas Jones. I la leit pule ha 
Ysbyty I fan Primary School, Llanrwst County School bad i la 
ioh jinghikai ha ka kam nurse na ka Royal Infirmary, Cardiff. 
Hadien ba i la trei ha West Denbighshire Hospital, Colwyn 
Bay, i la leit trei noh ha ka Welsh Mission Hospital ha Shillong 
ha ka snem 1937. I la shongkurim ia u Sahep T. B. Phillips ha 
ka snem 1948 bad i la leit noh sha Sohra ha kaba i la iarap ia 
kiba pang bad sumar ia ki khynnah. I la wanphai pat sha 
Eglwysbach, Clwyd ha ka snem 1969. 


Revd. T . B. Phillips, B.D. 


La kha ha Maesteg ha ka snem 1898. U dei u khun jong u 
Mr. bad Mrs. Daniel Phillips. U la shong skul ha Maesteg bad 
u la trei ha ki par dewiong. Hadien ka jingtrei ha ka kam shipai 
ha ka Thma Bah Banyngkong u la trei biang ha ki par dewiong. 
Ha ka snem 1924 u la pynkhreh na ka bynta ka jingshakri klicn 
Blci ha Trcfeca, U.C.W. Cardiff, Theological College, 
Aberystwyth bad Selly Oak, Birmingham. U la leit sha ri India 
ha ka snem 1934. Ula don ha Shillong naduh ka snem 1934 
haduh 1936, ha Sohra 1936 haduh 1942, Burma Road 1942 
haduh 1944, ha Shillong 1944 haduh 1948 (shongkurim ha 
1948). U la leit phai sha Sohra ha ka snem 1948 haduh 1961, 
bad la wan biang sha Shillong ha ki snem 1%1 haduh 1969. U 
la shongthait ha Eglwysbach, Clwyd ha ka snem 1969. 


148 



Dr. R. Arthur Hughes, O. B. E. 


U dci u khun jong u Rcvd Had Mrs. Howell Harris 
Hughes, Llandudno. U la pyndep la ka jingpul * ha ka kam 
doctor na ka Liverpool University ha ka snem 1933 oad u la ioh 
ia ka Degree F.R.C.S. ha ka snem 1937 ha kaba u !a long u 
Surgical Registrar bad Surgical Pathologist ha ka David Lewis 
Northern Hospital, Liverpool. U la ioh ia ka Diploma na ka 
Tropical Medicine and Hygiene ha ka snem 1938. U la 
shongkurim ia i Nancy Wright iba long i Nursing Sister ha kalei 
ka hospital ha u January 1939. Ki la kiew lieng sha Calcutta ha 
kaba kut jong uta u bnai ban trei ha ka Khasi Hills Welsh 
Mission Hospital ha Shillong haduh u bnai May 1969. La thung 
Senior Medical Officer ha ka jaka u Dr. H. Gordon Roberts ha 
ka snem 1942. U la trei kum u Sub Dean, Faculty of Medicine, 
University of Liverpool naduh 1969 haduh 1976. 

